
Consiliul superior al antichităților egiptene a hotărît 
ca piramidele de la Gizeh şi Sakkarah, mormintele 
regale de la Luxor, ca şi majoritatea siturilor antice care 
pot fi vizitate de publicul larg, să beneficieze de 
instalarea unui sistem sofisticat de aerare, pus la punct 
de NASA pentru navetele spațiale. Această măsură are 
drept scop reducerea umidității care creşte datorită 
numărului mare de vizitatori, alterând picturile şi piatra. 

O echipă din 
Venezuela, în cola- 
borare cu cercetători 
din Anglia şi Franța, a 
obținut la animalele 
de laborator rezultate 
încurajatoare în trata- 
rea maladiei Chagas, 
o boală infecțioasă 
care atinge în special 
copiii din America Latină. Medicamentul testat împiedică 
agentul afecțiunii, o Trypanosoma, să se reproducă în 
celulele infectate. O speranţă pentru 18 milioane de 
persoane amenințate de acest parazit. 


Defectele de vorbire reprezintă cauza multor 
suferințe. lată însă că recent cercetătorii britanici au 
realizat un dispozitiv care poate ajuta persoanele cu 
aceste defecte. Sistemul (care include o cască şi un 
muştiuc) redă tridimensional mişcările limbii şi ale gurii. 
Senzorii ataşaţi pe limbă, buze şi maxilare sunt capabili 
să reproducă pe calculator fiecare mişcare din timpul 
rostirii unui cuvânt. Până acum, acestea erau redate cu 
ajutorul unor echipamente costisitoare şi periculoase 
ce foloseau razele X. Obiectivul care a stat la 
realizarea aparatului a fost studierea modului de 
formare a cuvintelor, dar poate fi folosit şi de către cei 
cu defecte de vorbire. (LPS) 

Adâncurile Antarcticii sunt acoperite cu mii de fibre 
optice. lată concluzia la care au ajuns cercetătorii italieni 
de la universitățile din Genova şi Perugia. Ei au studiat 
spongierul Rossella racovitzae şi au constatat cu 
stupoare că acesta utilizează de milioane de ani fibra de 
sticlă pentru a capta lumina. E! trăieşte în Marea Ross la 
o adâncime de 120 m şi posedă spiculi din siliciu amorf 
(sticlă), având o lungime de 10 cm. Aceştia, spre 
deosebire de cei ai rudelor sale, au la capăt un fel de 
cruce care serveşte atât la îndepărtarea predatorilor, cât 
şi la captarea mai bună a luminii, “articol” indispensabii 
vieţii, dar extrem de rar la asemenea adâncimi. 
Specialiştii au făcut descoperirea datorită unor mici alge 
verzi - Ostreobium - ce trăiesc în simbioză cu bureţii, 
adăpostindu-se pe spiculi şi profitând de lumina pe care 
aceştia o captează. 

Tânăra a cărei mumie a fost 
descoperită în Peru, pe Muntele 
Ampato, era îmbrăcată ca femeile 
din Cuzco, oraş situat la aproximativ 
300 km, în linie dreaptă, de locul 
sacrificiului. Ea era drapată într-o 
țesătură strânsă cu o centură lată, 
avea un şal prins pe umeri cu un ac 
de argint, papuci de piele în 
picioare, iar pe cap o parură din 
pene. Curăţate şi analizate, veşmin- 
tele s-au dovedit a fi fost confec- 
ționate din lână de alpaga fin ţesută 
şi vopsită în culori vii. Printre obiec- 
tele de cult depuse alături de vic- 
timă, se afla o mică figurină 
feminină, confecţionată dintr-un 
amestec de boabe, ceramică, os de 
lama şi fragmente de scoici, îmbră- 
cată la fel ca Juanita. 


Pentru prima oară, o echipă de medici americani a 
obţinut un rezultat foarte încurajator după o terapie 
genică aplicată pe şapte pacienţi suferind de cancer 
avansat de plămân. Jack Roth, de la Centrul de cercetări 
asupra cancerului din Houston, a transferat în contact cu 
tumorile gena P53, cunoscută după 1983 ca fiind 
programată să distrugă celulele canceroase. Această 
operaţie a permis, în câteva săptămâni, o regresie netă a 
procesului malign la trei dintre bolnavi. Într-unul din 
cazuri, reducerea a mers până la 50%! La ceilalţi trei 
bolnavi, tumorile au încetat să se dezvolte. Nu a fost 
observată nici o toxicitate a tratamentului. Din păcate, la 
aceşti pacienţi au continuat să se dezvolte rapid alte 
tumori. Menţionăm că speranţa ca într-o zi terapia genică 
să devină soluţia contra cancerului de plămân, astăzi 
incurabil, nu a fost niciodată atât de motivată. 


Ca şi oamenii sau delfinii, albinele pot să distingă o for- 
mă simetrică de una asimetrică. Pentru a demonstra 
această subtilitate, specialiştii din Berlin au folosit ca re- 
compensă un “argument” dulce: mierea. Albinele au învă- 
tat foarte repede să asocieze o floare artificială cu o anu- 
mită formă de o aromă specială (sau de lipsa acesteia). 


»! 


Unele laboratoare propun adaosuri alimentare pe 
bază de carotenoide pentru a proteja pielea în timpul 
unei expuneri la soare. Un studiu german recent a pus 
în evidenţă o ameliorare a protecţiei contra 
ultravioletelor cu o doză cotidiană de 25-50 mg de 
-arotenoide naturale provenite de la alga Dunaliella. 


În Germania, zgomotul constituie, după tutun, a 

doua cauză care provoacă infarctul miocardic. 
Se estimează că acesta s-ar afla la originea a 2 000 de 
decese pe an. 


O anchetă realizată 
printre cicliştii de perfor- 
manţă arată că administra- 
rea aminoacizilor leucina, 
izoleucina, valina în timpul 
unui antrenament econo- 
miseşte “carburantu!” utili- 
zat de muşchi, şi anume 
glicogenul. De altfel, cerce- 
tări mai vechi asupra ami- 
noacizilor citați au demon- 
strat că aceştia înlătură 
senzaţia de oboseală 
fizică. 

MINIAPARAT PENTRU 
CONTROLUL POLUARII 


LIDAR este numele une! tehnologii similare 
radarului, cu diferenţa că utilizează o rază laser în locul 
undelor radio. Proiectată pentru monitorizarea 
tridimensională a poluării în marile oraşe, folosirea ei a 
fost limitată până acum de dimensiunile sale. Noul 
aparat mini-LIDAR, realizat în Laboratorul Naţional Los 
Alamos din Statele Unite, cântăreşte doar 90 kg, 
putând fi transportat uşor într-o valiză. 


NAVĂ ZBURĂTOARE 


n 'maginea de ma: sus vedem o navă sau un 
av:on? Oricare răspuns este parţial adevărat. De fapt 
avem ae a face cu un “vehicul cu efect de sol”, Sea 
Wing, construit de specialiştii australieni. Atunci când 
această maşină bizară atinge viteza de 40 de noduri, 
torta portantă produsă de aripi îl ridică puţin deasupra 
suprateţei apei, rezultând o puternică diminuare a 
'orțelor de frecare. De aceea, Sea Wing poate atinge 

teza de 300 km/h. 


VACCINURI 
COMESTIBILE! 


Studiate la Universitatea Cornell 
din statul New York şi de dr. Jean 
Cohen, INRA, Franţa, vaccinurile 
comestibile contra hepatitei B constau 
in introducerea în celulele unei 
plante a genelor responsabile 
de producerea antigenelor. 
Sistemul imunitar al subiec- 
tului care a mâncat planta 
respectivă va produce anti- 2 
corpi. Rezultatul? El este vac- - 
cinat. Actualmente, cercetătorii 
folosesc ca suport al noii 
generaţii de vaccinuri banane- = 
le. Cartoful, testat de asemenea, prezintă un inconve- 
nient de luat în seamă: acesta trebuie consumat crud! 


ANTIBIOTICUL 
DIN JURASIC 


Un antibiotic extras din microorganismele prelevate 
din chihlimbar vechi de 130 milioane de ani s-a dovedit 
a fi eficace împotriva stafilococilor rezistenți la 
antibioticele din comerţ. Rămâne să se ştie dacă 
acesta este sau nu toxic pentru organism şi dacă 


„ poate fi uşor obţinut în cantităţile corespunzătoare. 


TOI MAI APROAPE DE CER 


La Kuala Lumpur, în 
Malaysia, a fost construită 
o clădire cu două turnuri 
“gemene” de 450 m înălţi- 
me, depăşind cu 7 m re- 
cordul deţinut până în 
prezent de Sears Tower 
din Chicago. Cele 88 de 
etaje ale lui Petronas 
Twins, la care se va ajun- 
ge cu 29 de ascensoare, 
vor adăposti birouri (pe o 
suprafaţă de 508 000 m?) 
şi un centru comercial 
(140 000 m°). Această 
clădire gigantică este 
opera arhitectului ame- 
rican Cesar Pelli. “Moda” 
turnurilor a apărut, în 
1931, o dată cu Empire 
State Building, SUA, 
cunoscând o adevărată 
înflorire în zilele noastre 
pe continentul asiatic, 
unde au fost construite 
Bank of China Tower, în 
1989 (Hong Kong; 368 m 
înălţime) sau Central 
Plaza, în 1992 (Hong 
Kong; 374 m înălţime), şi unde urmează a fi terminate, în 
1998, Jin Mao Building (Shanghai, 420 m înălţime) şi 
Turnul Nina (Hong Kong; 542 m înălţime). 

ATENTIE, FOTBALIȘTI! 


Copiii care joacă fotbal mai mult de zece ore pe 
săptămână sunt frecvent victimele varicocelului, o 
dilatare varicoasă a venelor cordonului spermatic. Ei 
au, de asemenea, testiculul stâng cu 10% mai mic 
decât cel drept. Medicii italieni care au făcut această 
descoperire estimează că fotbalul prezintă deci un risc 
important în ceea ce priveşte fertilitatea. 


Recent a fost depăşit recordul la numere 

prime! El este alcătuit din 378 632 cifre. 
Precedentul record, stabilit în 1994, nu avea decât 
258 716 cifre. Pentru cei care au uitat, amintim că 
un număr prim este acela care nu se poate divide 
decât prin 1 sau el însuşi, cum ar fi 2, 3, 5,7. 


SUFEREA 
DE DURERI DE DINTI 


La Muzeul Georges Labit din Toulouse, Franţa, se află 
o mumie egipteană care a fost studiată în ultima vreme cu 
ajutorul celor mai moderne metode tehnico-ştiinţifice: 
radiografie, scanner, studiul ADN-ului şi datarea cu C14 a 
oaselor, studiul dentiţiei, analiza chimică a îmbălsămării 
etc. Deocamdată, specialiştii pot afirma că această femeie 
de 30 de ani care a murit cu aproximativ trei milenii în 
urmă, suferea de dureri de dinţi... 

Josiane Pujol, specialistă în chirurgie dentară şi în 
medicină legală din Toulouse, a pus la punct o metodă 
de reconstituire a feţei unei mumii plecând de la craniul 
acesteia. Cele aproximativ 130 000 de date prelucrate pe 
calculator permit reconstituirea pe ecranul acestuia a 
profilului şi feţei mumiei, chiar dacă este înfăşurată în 
benzi de pânză. Principalul atu al metodei: reconstituirea 
ține seama de structurile intracraniene - cea a nasului, de 
exemplu -, care au o reală incidenţă asupra feţei. Alte 
avantaje: aceste studii pot preciza vârsta, sexul, dar şi 
eventualele carii, chisturi dentare, fracturi. 

In fotografie: mumia unei femei care a trăit în Egipt 
acum 3 000 de ani şi portretul final obţinut datorită 
releveelor craniene, cu ajutorul scannerului şi al băncii de 
date statistice. 


CRISTOFOR COLUMB 
NU ESTE VINOVAT 


Nu de mult, în Italia, Marea Britanie şi în Africa au 
fost descoperite cazuri de treponematoză anterioare 
anului 1493, când în Europa a avut loc o epidemie de 
sifilis de declanşarea căreia a fost acuzat celebrul 
navigator care tocmai se întorsese din Indii. Aceste 
descoperiri se adaugă celei făcute de cercetătorii de la 
Centrul arheologic din Var, şi anume rămăşiţele, 
datând din secolul al IV-lea, ale unui foetus bolnav de 
sifilis. Treponema este vinovată de leziuni osoase atât 
în cazul sifilisului, cât şi al altor maladii, însă numai 
sifilisul este transmisibil la foetus. În plus, scheletele 
găsite în Lumea Nouă, care susțineau teoria originii 
“americane” a sifilisului, nu au leziuni dentare, tipice în 
această boală. 

Ipoteza originii africane a maladiei este cu atât mai 
interesantă cu cât ruptura produsă în relaţiile dintre 
Europa şi Africa după căderea Imperiului roman ar 
explica, susţin unii specialişti, absenţa sifilisului în 
perioada cuprinsă între ultimii ani ai antichităţii şi 
sfârşitul evului mediu. 


| EDITORIAL | 


Scrisoare către Balcania și Levant 


viitor în care ideile de “subsidiar” şi de “piaţă regională” 

vor constitui concepte fundamentale într-un context în 
care politica statului global va crea, totodată, o necesitate 
contrară, aceea a organizării lumii imediat înconjurătoare. 

Lumea din jurul României este locuită din cele mai vechi 
timpuri ale istoriei, o lume de înaltă cultură şi cu un imens 
potenţial uman, în care greci, turci, români, slavi, albanezi şi 
mulţi alţii vor trebui să trăiască în pace, cu atât mai mult cu 
cât războaiele s-au dovedit a fi fenomene lipsite de eficaci- 
tate, nu numai din punct de vedere economic, ci şi social. 
Urmează să trăim în pace şi să ne dedicăm activităţii de con- 
strucţie - şi aceasta cât se poate de repede, pentru că suntem 
de acum la porţile secolului al XXI-lea. Mi-aş permite să 
sugerez, în acest sens, câteva idei în vederea “dinamizării” 
acestor legături deja înfiripate. 

Invăţământul universitar. Circa 7 000 de studenţi din 
Grecia învaţă în prezent în universităţile româneşti - la 
medicină, politehnică, la Academia Naţională de Educaţie 
Fizică -, ca urmare a bunelor tradiţii ale sistemului de 
învăţământ din România. Putem face însă mult mai mult. Ca 
urmare a faptului că avem foarte bune instituţii politehnice (şi 
cum, din păcate, studenţii români manifestă mai puţin interes 
pentru studiile inginereşti), există mari posibilităţi de a asigura 
locuri în sistemul de învăţământ politehnic pentru potenţialii 
ingineri din zona Balcania-Levant. Va trebui însă să ne 
gândim la ceva mai atractiv, mai potrivit pentru activităţile 
secolului XXI decât avem noi acum în majoritatea facultăţilor 
politehnice. Propunerea mea este cât se poate de directă: să 
lucrăm împreună la aceste schimbări! 

Avem spaţii de învăţământ, campusuri, laboratoare, ate- 
liere şi, mai ales, avem foarte buni profesori (şi la Bucureşti şi 
la laşi, Timişoara, Cluj-Napoca, unde există o tradiţie în şcolile 
inginereşti de mai bine de un secol). Putem găsi împreună for- 
mele de colaborare: să construiască partenerii (greci, 
israelieni, egipteni, turci) cămine, cantine (pentru studenții din 
țara lor, dar şi pentru cei din alte ţări, care îşi vor plăti studiile, 
deci un bussines educaţional este posibil); se vor retehnologi- 
za unele laboratoare şi ateliere. Studiile se vor face în engleză 
şi franceză (toţi studenţii noştri, din Balcania - Levant au ne- 
voie de aceste două limbi, ca şi de alte limbi străine). In felul 
acesta se poate obţine o bună pregătire în inginerie pentru 
20 000 - 30 000 de studenţi, la cele mai scăzute preţuri (viaţa 
fiind mai ieftină în România decât în cele mai multe ţări 
europene). Totodată, având mai multe posibilităţi, şcolile poli- 
tehnice din Bucureşti, laşi, Timişoara, Cluj-Napoca pot între- 
prinde mai multe în domeniul cercetării şi dezvoltării, devenind 
tehnopolisuri, atât de necesare în această parte a lumii. 

Cercetarea şi dezvoltarea pot fi un alt domeniu pentru o vii- 
toare conlucrare în zona Balcanilor. Am să ofer două exemple. 

Există o tehnologie pentru creşterea păstrăvilor în 
România, dezvoltată la o staţiune de cercetări de pe Lacul 
Bicaz, lac format în urma construirii unei mari hidrocentrale. 
Doctorul Ionel Miron din Piatra Neamţ a dezvoltat un sistem 
în care peştele este crescut şi îngrijit în tancuri speciale per- 
meabile, dispuse sub apă, recolta fiind de 500 t de păstrăv pe 
an! Tehnologia va putea fi transferată în oricare lac sau râu 
de munte şi de aceea propunerea mea este să realizăm 
împreună un puternic ecotehnopolis pe Lacul Bicaz, un loc 
unde studenţilor şi oamenilor de ştiinţă le va face plăcere 
să-şi petreacă viaţa (ţinutul este într-adevăr minunat) şi să 
creeze noi produse ecologice, pe care vecinii noştri de la 
Nord vor dori să le aibă pe piaţa lor imensă (din viitor). Am 
aici în vedere o imensă piaţă posibilă - îndeosebi pentru pro- 
duse alimentare - dacă ne gândim că Nordul poate reprezen- 


A m să descriu, în câteva cuvinte, un posibil viitor. Un 


ta peste 300 de milioane de oameni, iar piaţa noastră bal- 
canică, relativ mică, dar bogată, va trebui să lupte să obțină 
poziţii bune! 

Un al doilea exemplu este cel al materialului durref, cel 
mai ecologic material realizat vreodată, o invenţie a domnului 
Andrei Hododi, un constructor român. Materialul este format 
din deşeuri celulozice de orice tip, tratate după un anumit pro- 
cedeu, iar cărămizile, panourile şi pereţii durref - chiar şi 
mobilier! - pot prezenta cel mai interesant material ecologic 
pus la dispoziţia constructorilor civili! Pentru ca durref-ul să 
ajungă în centrul atenţiei, avem nevoie de fonduri pentru a 
construi uzine, sunt necesari manageri care să descopere 
pieţele (dacă ne gândim numai la fâşia Gaza, unde cimentul, 
cărămizile şi lemnul sunt teribil de scumpe!), combinaţia de 
capitaluri greceşti, turceşti, israeliene şi de cunoştinţe 
româneşti poate face miracole. 

La fel ca şi în cazul altor iniţiative, întreprinderile mici şi 
mijlocii (firme mixte balcanice-levantice) pot demara în dome- 
niul aşa-numitelor produse noi. Lumea se schimbă şi noi tre- 
buie să ţinem pasul cu aceste schimbări. Nu trebuie însă să 
începem acum să dezvoltăm uzine de roboţi, mai bune decât 
cele japoneze (vezi FANUC) sau de produse electronice, mai 
bune decât Philips sau Panasonic - nu vom reuşi să-i imităm 
şi cu atât mai puţin să-i depăşim în cazul produselor deja 
existente în lumea tehnologiei de vârf (aceştia au specialişti, 
pieţe, renume - şi mai preţios decât orice - au puternice sec- 
toare de cercetare şi dezvoltare). Noi trebuie să realizăm pro- 
duse care să se îndrepte spre noi posibilităţi şi noi nevoi 
sociale, încă neîmplinite. De aceea eu propun tehnopolisurile: 
putem acum privi în aceste comori - ascunse până nu de mult 
în birourile de patente şi brevete ale fostelor țări socialiste -, 
scoțându-le la iveală şi să-i facem pe managerii din ţările 
noastre să se pună la treabă! Din câte cunosc (sunt de 
formaţie ziarist de ştiinţă), putem obţine miliarde de dolari din 
această aventură intelectuală. 

Voi face încă două propuneri şi am să mă opresc. Una 
dintre ele este aceea că va trebui să ne gândim împreună la 
marile, giganticele proiecte unde tineretul din zona Balcanilor 
şi Levantului vor lucra împreună: pentru a-i ajuta efectiv pe 
cei din Bosnia - ca să dau un exemplu - să reconstruiască 
Sarajevo sau pentru realizarea rețelei de autostrăzi de-a lun- 
gul şi de-a latul Peninsulei Balcanice va trebui să chibzuim 
(implicându-i pe tineri) în termeni de zone geopolitice - spre a 
fi cetăţeni ai planetei Pământ, ai continentului european, va 
trebui să fim buni cetăţeni în propriile noastre ţări, la rândul lor 
un factor de stabilitate pentru zona din jur. Un concept care 
va trebui avut în vedere pentru secolul următor va fi cel de 
bun cetăţean balcano-carpatic-levantin. Dacă n-am face-o, 
vom fi nevoiţi să observăm - noi, împreună cu copiii noştri - că 
nimeni nu-i iubeşte pe săraci. 

Aşa că trebuie să ne îmbogăţim împreună. 

lar ultima propunere, pe drept cuvânt, obligatorie - dacă 
vrem să funcţioneze toate celelalte mecanisme: un SISTEM 
INFORMAŢIONAL pus în mişcare pentru zona Balcanilor- 

Carpaţilor-Levantului: telefoane, faxuri, computere, staţii de 


radio şi televiziune legate - de ce nu ? - printr-un satelit care 
va trebui într-o zi lansat în cosmos, undeva deasupra Mării 
Negre sau a Mării Egee, spre binele civilizaţiei noastre. 


O facem? 
ALEXANDRU MIRONOV 


* Text (prelucrat) al unei cuvântări rostite la Atena (1995) în fața 
unor politicieni şi economişti din ţările Peninsulei Balcanice. 

TEHNOLOGIILE MILENIULUI III 


firme constructoare de sateliți şi echipamente 

aerospaţiale, precum şi ale unor importante 
organisme statale cu preocupări de bază în domeniu, 
către miniaturizare şi creşterea substanţială a raportului 
eficienţă/costuri nu este întâmplătoare sau un fel de 
modă schimbătoare. Pot fi prezentate câteva exemple: 
încă din următoarele luni sunt programate să înceapă 
lansările celor 66 de sateliți din “constelația IRIDIUM”, 
destinaţi să lărgească aria de utilizare a telefoniei 
celulare; cu totul similari, sateliții GemNet, în greutate la 
start de câte 45 kg, sunt cuprinşi într-o altă “constelație” 
de 38 de sateliți; ministeliţii din grupa Deep Space, 
componentă a Programului New Millennium al NASA, vor 
aduce pe orbită, la începutul anului 1998, microinstru- 
mente de cercetare a spaţiului. In ultima parte a anului 
1997, primul din seria de microsateliţi militari 
MIGHTY SAT va fi lansat de CTA Space Systems. Şi 
acesta este doar începutul... 


f n ultimii ani, orientarea eforturilor unor importante 


Micromecanisme și microinstrumente 


Penetrarea termenului de micronanotehnologii (MNT) 
în domeniul aerospațial este mai “veche” decât luna 
noiembrie 1995, când, la Noordwijk, la iniţiativa Agenţiei 
Spațiale Europene (ESA), s-a desfăşurat o conferinţă 
internaţională destinată aprecierii modului în care MNT- 
urile au deschis calea prin care noi materiale, procedee, 
memorii şi dispozitive, cu dimensiuni pornind de la 
micrometri către milimetri (!), au devenit accesibile 
miniaturizării sateliților artificiali. Şi cu această ocazie s-a 
putut constata că MNT-urile au “sfărâmat” limitele tra- 
diţionale din ştiinţa materialelor, au promovat procese de 
fabricaţie în domeniul dimensiunilor de ordinul micronilor 
şi nanometrilor, permiţând realizarea de dispozitive 
microelectromecanice (MEM), uneori chiar în rotaţie, apte 
să fie cuprinse într-un cub cu latura sub 1 mm! 

Într-un raport recent al Departamentului Apărării al 
SUA, dedicat microminiaturizării în tehnica aerospațială, 
se arată că aceste micronanotehnologii, integrate cu 
elemente de “inteligenţă artificială”, telemanevrare, 
microelectronică şi superminicomputere, constituie 
garanţia realizării de microelectromecanisme şi 
microinstrumente cu aplicaţii speciale (MIAS), al căror 
volum de livrări pentru anul 2000 s-ar ridica la aproape 
14 miliarde dolari. Printre beneficiari, armata, dar şi iniţi- 
ativa privată... Astronautul Russell Schweikart, în pre- 
zent vicepreşedinte al firmei CTA Space Systems din 
McLean (SUA), atrage atenţia asupra unei noi orientări 
a pieţei de sateliți comerciali către aparate având 
dimensiuni reduse, dar un raport eficienţă/cost mare. 

Apariţia unor noi dispozitive şi unelte creează, de 
regulă, noi tehnologii care, la rândul lor, produc ulterior 
o nouă generaţie de unelte, cărora le revine sarcina de 
a asigura o cunoaştere şi un control la nivel superior al 
diverselor procese fizico-chimice. Astfel, microma- 
nipulatoarele concepute cu tije subțiri şi flexibile asigură 
poziționări foarte precise (nu au jocuri şi frecări), de 
ordinul nanometrilor, când sunt acţionate cu forţe 


Mini, micro și... nanosateliții artificiali (2) 


piezoelectrice sau electromagnetice. Grade de precizie 
de ordinul a 10 nm pot fi verificate doar folosind 
servocontrolul interferometric cu laser, care are o 
rezoluţie de 1,3 nm, iar interferometria cu raze X poate 
asigura controlul cu precizii de 0,1 nm. 

Microscopul cu efect tunel - care a fost inventat în 
1981 -, precum şi microscopul cu fascicul de electroni 
sunt capabile să livreze “harta” unei suprafeţe cu rezoluţii 
la scară atomică a unui material semiconductor; ele sunt 
instrumente necesare în MNT-uri pentru obţinerea aşa- 
numitelor blocuri sau inele hexagonale cu structură 
stabilă artificial. In următorul deceniu vor fi larg folosite 
materiale compozite armate cu microfilamente cilindrice 
condensate, posedând tensiuni de rupere de sute de 
tone per centimetru pătrat. Au fost, de asemenea, 
elaborate tehnologii de confecţionare a unor microreţele 
din fire cu diametrul de 10 nm, destinate sistemelor de 
televiziune de înaltă rezoluţie, microrachetelor electrice 
şi construirii unor memorii-miniatură cu capacităţi şi 
densități ridicate. 

Pentru aeronautica mileniului IIl, la Institutul 
Tehnologic din California au fost concepuţi microsenzori 
electromecanici destinaţi controlului forțelor aero- 
dinamice de comandă, folosind fenomenul de respingere 
magnetică a unei reţele de miniflapsuri confecţionate din 
siliciu şi acoperite cu permalloy (aliaj nichel-fier) şi 
dispuse în curentul rapid de aer. 

La Universitatea din Carolina de Nord au fost 
elaborate noi tehnologii de creştere dirijată a unor lanţuri 
de macromolecule gigantice, folosind acreţia atomică, şi 
care sunt utilizate pentru noi materiale destinate fizicii 
solidelor şi industriei microelectronice. Pentru circuitele 
integrate ale unor noi generaţii de calculatoare s-a 
anunţat finalizarea de canale structurale având 
dimensiunea de 20 nm! Implementarea unor sisteme 
MEM avansate şi realizate cu MNT-uri în dispozitive 
inerţiale de informare, măsurare, comandă şi control cu 
destinaţia sateliții de poziţionare globală (GPS - Navstar) 
amplifică apreciabil siguranţa şi precizia navigaţiei 
mijloacelor civile şi militare de transport, chiar a 
rachetelor. Un exemplu este constituit de ADXL-50, unul 
din primele miniaccelerometre cu microcircuite integrate, 
realizat şi livrat în regim comercial de firma americană 
Analog Devices Co. Este semnificativ faptul că în 
prevederile de buget ale programului guvernamental 
american pentru tehnologii noi s-a inclus un fond de 75 
milioane dolari pe 1998, destinat sprijinirii unor realizări 
ale iniţiativei private în domeniul miniaturizării 
echipamentelor pentru tehnica aerospațială. 


MIGHTYSAT - un program ambițios și... 
actual 


Este recunoscut că sateliții cu destinaţii militare sunt 
foarte costisitori, unele programe atingând costuri 
record de miliarde de dolari. In schimb, la extremitatea 
cealaltă a segmentului analizat, există sateliți special 
destinaţi cercetării mediului sau a comportării unor 
tehnologii în spaţiu, pentru care sumele disponibile sunt 

la limita inferioară. Totuşi, pentru fiecare din aceste 
categorii, există dezideratul reducerii costurilor, dar şi a 
dimensiunilor în paralel cu primele şi cu amplificarea 
performanţelor. Unul dintre aceste programe este 
MIGHTYSAT, demarat din anul 1993 şi al cărui nume 
derivă chiar din dezideratul de mai sus. El cuprinde un 
ansamblu de activităţi etapizate în două faze de către 
Laboratoarele Philips de la baza Air Force din Kirtland. 
După ce, în prima fază, CTA Space Systems construise 
deja un satelit MIGHTY SAT, care urmează a fi lansat în 
1997, în cea de-a doua fază, cu toate protestele, CTA 
Philips a lansat două contracte în valoare de 23,5 
milioane dolari pentru ca firmele Spectrum ASTRO şi 
Gilbert-Arizona să construiască 5 platforme orbitale- 
miniatură, standardizate şi capabile să coboare 
apreciabil costurile necesare pentru a satisface cerinţele 
operaţionale ale Departamentului Apărării SUA. (Preţul 
unui satelit MIGHTYSAT-II pare a ajunge la 5 milioane 
dolari, pe când un satelit STEP - Space Test Experiment 
Platform, ar putea atinge şi depăşi 20 milioane dolari!) 
Primul satelit din Program, MIGHTYSAT-I, va fi lansat în 
1997 cu ajutorul navetelor spaţiale, fiind deja pregătit un 
sistem special de ejectare din magazia navetei, denumit 
HITCHHIKER. Pentru acest satelit s-a preconizat 
folosirea stabilizării pe orbită cu ajutorul unui sistem 
inerţial cu control rotaţional. De asemenea, pe minisatelit 
este prevăzută instalarea unui sistem digital cu procesor 
central de tip 80 C 86, baterii electrice, convertor CA/CA, 
aparatură de telecomunicaţii speciale, comutator de 
control al alimentării energetice, inclusiv un sistem 
magnetometric de menţinere inerţial-rotaţională a 
atitudinii. Emisia datelor de la aparatura ştiinţifică 
montată pe satelit va fi recepţionată de antenele staţiei 
de sol, instalată la baza AF Kirtland, SUA, la un nivel de 
256 MB/s. Pentru sateliții din seria MIGHTYSAT au fost 
deja nominalizate cca 40 de propuneri de experimente 
ştiinţifice destinate de autorii lor să devină componente 
ale încărcăturii utile. MIGHTYSAT-II ar urma să devină, 
începând din 1999, un grup de microplatforme spaţiale 
în greutate fiecare de 124 kg (din care 60 kg încărcătură 
ştiinţifică), având viaţa operaţională de un an. Pe orbite 
joase (LEO) vor fi aduse componente speciale, printre 


Flota de sateliți Cluster ar fi trebuit, dacă prima lansare a rachetei 
Ariane 5 nu ar fi fost un eşec, să studieze structura plasmei din 


vecinătatea Pământului. 


care: senzori pentru descoperirea deşeurilor cosmice, 
componente de structuri spaţiale etc. Dimensiunile 
satelitului sunt: 50 x 60 x 74 cm (preliminare). Membrii 
familiei MIGHTYSAT-II vor fi lansați, probabil, cu rachete 
Minuteman convertite, cu o frecvenţă de un satelit la 
fiecare 18 luni. 

Stabilizarea se realizează cu microrachete cu 
plasmă, procesor central 1750 A, sisteme monocanal, 
baterii solare, cameră hiperspectrală cu senzor solar. 


Din nou despre perspectiva nanosateliților 


Integrarea componentelor MIAS, în scopul organizării 
şi al construirii de nanosateliţi, are ca destinaţie finală 
reducerea spectaculoasă a costurilor lansărilor de sateliți, 
în paralel cu trecerea la o adevărată industrializare 
aproximativ automatizată a producerii miniplatformelor 
orbitale. De fapt, totul a început în anii ‘70-80, când Eric 
Drexler a emis teza ultraminiaturizării, deplasând 
“credibilitatea tehnică” la limitele asamblării de 
componente microelectronice cu dimensiuni aproape 
moleculare, iar Nobuhiko Taniguchi a promovat ideea 
procesării de materiale având dimensiuni sub 200 nm. 

Prin obţinerea de nanosateliţi cu ajutorul 
micronanotehnologiilor (MNT), se impune amplificarea 
colaborării cu ştiinţa materialelor, microfabricaţia în 3D, 
microelectronica şi ştiinţele spaţiale. De asemenea, 
micropropulsia nanosateliţilor se prevede a se extinde la 
confecţionarea microdispozitivelor destinate dirijării şi 
controlului zborului spaţial. Viteza de circulaţie a datelor 
va depinde tot mai mult de o electronică de puteri reduse, 
de dispozitive bazate pe mecanica cuantică şi de 
memoriile de mare densitate, precum şi de rezoluţia 
antenelor de recepţie. 

Singura şi cea mai amplă alternativă provine în mod 
cert din proiectarea unor softuri care să fie compatibile cu 
astfel de reţele şi sisteme de elemente distribuite. La 
Conferinţa internaţională asupra MNT, organizată de 
NASA împreună cu Aerospace Co din Houston, la baza 
spaţială Johnson din Texas, în luna noiembrie 1995, s-a 
specificat că în ultimii 30 de ani construcţia calcu- 
latoarelor a evoluat cu şase ordine de mărime, devenind 
o industrie care impune intensificarea cercetării în zona 
soft, în acest domeniu putându-se produce o adevărată 
reorganizare, deoarece apare la confluenţa a trei 
puternice tendinţe: dezvoltarea electronicii digitale de 
mică putere (pentru instalaţii comerciale); tendinţa 
dublării, la fiecare 18 luni, a raportului performanţă/preţ 
pentru electronica digitală (aşa-numita lege a lui Moore); 
evoluţia foarte rapidă a minimaşinilor dotate cu dispozitive 
MEM. Un exemplu ar putea fi edificator: informaticienii de 
la JPL Pasadena au elaborat pentru sonda interplanetară 
Galileo un program de calculator denumit TRAJTOOL, 
care permite controlorilor de zbor de la staţia de sol să 
urmărească traiectoria sondelor planetare în trei 
dimensiuni! Acest program a şi fost testat dacă poate fi 
utilizat în cadrul proiectului New Millennium, deoarece s-a 
afirmat că permite calcularea distanțelor dintre sondă şi 
Terra, Jupiter şi sateliții jovieni. 

Într-o “lume” a omniprezenţei micromaşinilor şi a 
controlorilor digitali integrați, specialiştii de la firma 
americană Aerospace Co afirmă că noile soft-uri trebuie 
să aibă un rol important, permiţând ca fiabilitatea, 
integrarea şi facilitatea fabricaţiei să devină 
preponderente. O sarcină majoră va fi reprezentată de 
elaborarea de soft destinat asamblării micro şi 
nanosateliţilor, sarcină de maximă dificultate, mai ales 

ORAȘE PLUTITOARE 


pecialiştii japonezi inten- 

ționează să rezolve spinoasa 

problemă a suprapopulării 
marilor oraşe prin construirea unor 
“insule plutitoare” ancorate în largul 
coastelor. Un prototip a fost deja 
amplasat în portul Yokosuka, situat 
la 40 km sud de Tokyo. 

Insula plutitoare este realizată din 
legarea a 9 chesoane imense de oţel 
de 2 m, formându-se astfel o plat- 
formă de 300 m lungime şi 60 m 
lăţime. Ea poate fi folosită pentru 
amplasarea de depozite, locuinţe, 
fabrici sau ca docuri de acostare. 
Materialul din care a fost realizată 
construcţia este un aliaj inoxidabil 
pe bază de titan. 


Potrivit specialiştilor japonezi, 
astfel de platforme gigantice pot fi 
construite în zone apărate de 
vicisitudinile vremii ca, de exemplu, 
Golful Tokyo, unde vestitele tsuna- 
mi sunt foarte rare. Chesoanele de 
oţel sunt realizate separat şi aduse 
apoi până în locul de îmbinare. 
Întreaga structură este ancorată cu 
ajutorul unor piloni montați pe fun- 
dul mării. 

În opinia constructorilor, aceste 
platforme plutitoare constituie un 
mod de rezolvare mult mai eficient 
de creare de noi spaţii de locuit 
decât cea folosită în Golful Tokyo, 
unde se construieşte o insulă arti- 
ficială prin depunere de deşeuri şi 


pământ pe fundul mării. Insula va 
reprezenta o prelungire a capitalei 
Japoniei pe mare, urmând să adă- 
postească 120 000 de lucrători şi 
60 000 de rezidenți. 

Proiectul insulei artificiale întâm- 
pină însă unele dificultăţi din cauza 
metanului eliberat de către deşeuri 
şi datorită instabilității solului. În 
plus, unii specialişti consideră că un 
cutremur (fenomen de altfel foarte 
frecvent în arhipelagul japonez) va 
slăbi fundaţia destul de mult pentru 
a nu mai suporta construcţiile ridi- 
cate pe insulă. 

În această lumină este pus în 
evidenţă unul din avantajele plat- 
formei plutitoare, şi anume că nu va 
fi afectată de instabilitatea solului 
sau de către cutremure. lar cos- 
turile sunt cu 30% mai mici. 

Studiile actuale privesc calculul 
elasticităţii structurii de oţel şi evalu- 
area stabilităţii “ancorelor”. De 


platformă plutitoare 


dig de e i 


pod de acces 


asemenea, se cercetează posibili- 
tatea apariţiei fisurilor şi a coroziunii 
în timp. În funcţie de comportamentul 
prototipului, în anul viitor se prevede 
începerea construirii unei structuri 
mari. Aceasta va avea 1 km lungime 


| piloni de ancorare 


şi 80 m lăţime, necunoscându-se 
încă locul amplasării ei. Alte proiecte 
prevăd crearea unor astfel de plat- 
forme, lungi de câţiva kilometri, ce 
urmează a fi folosite drept aeropor- 
turi plutitoare. 


RADU DOBRECI 


privind cazul conceperii grupurilor sau a “roiurilor” de 
nanosateliţi. 

Dr. Don Batony, de la Universitatea din Texas, a 
elaborat un soft de generare, apt să combine construirea 
de soft-uri de domeniu cu cele de componente ale 
domeniului. Producerea cu succes de soft cu regimuri 
automate şi refolosirea sa impun dispozitive de lucru şi 
sisteme de generare capabile să contribuie la 
cunoaşterea şi stăpânirea respectivului domeniu. 

Recentele realizări din robotica de sistem punctează 
scopurile ambiţioase referitoare la perfectarea unor 
societăţi sau sisteme de microsocietăţi. Un exemplu ar 
putea fi constituit de imaginarea unor grupuri sau “roiuri” 
de nanosateliţi interconectaţi: atunci când apare o 
defecţiune la unul dintre aceştia, ceilalţi preiau automat şi 
sarcinile ştiinţifice etc. ce reveneau celui defect, similar 
situaţiei dintr-o centrală telefonică. 

Componentele semnificative ale cercetării în domeniu 
cuprind: un număr definit de nanosateliţi necesari pentru 
a coopera şi a îndeplini sarcini într-un interval dat; gradul, 
forma şi frecvenţa comunicaţiilor dintre aceşti minisateliţi; 
gradul la care nanosateliţii devin omogeni sau eterogeni; 


specificaţiile limbajelor de nivel înalt care descriu 
misiunile şi interfaţarea dintre acestea; longevitatea 
componentelor; strategiile necesare pentru adaptarea 
şi/sau relansarea acestora. 

Există deja un formidabil interes pentru posibilităţile 
tehnice şi reproductibilitatea micromecanismelor cu 
aplicaţii specifice, care includ microfabricaţia în 3D, 
microelectromecanismele, comunicațiile electronice şi 
cele fără fir. Într-un fel, propulsorul acestor MNT este 
constituit din necesitatea reducerii costurilor în paralel cu 
cea a dimensiunilor, acest din urmă obiectiv 
nemaidevenind unul în sine, deoarece costurile şi cerința 
unei fabricaţii automate în serie par a conduce inevitabil 
către microfabricaţie. Într-o asemenea concepție, 
reducerea dimensiunilor poate reprezenta chiar o 
consecinţă a reducerii costurilor şi a automatizării 
fabricaţiei. Acest concept ar putea reprezenta centrul 
revoluţiei oferite de MNT-uri. 


Prof. FLORIN ZĂGĂNESCU, 
membru al Academiei Internaţionale de Astronautică 

entilele ultra-light, telescoape spaţiale care îşi pot 

modifica focalizarea de pe Pământ, precum şi 

scannerele pentru coduri de bare care pot citi etichete 
de la orice distanţă - toate se numără printre beneficiile 
făgăduite de dispozitivul microcip elaborat la Universitatea 
Tehnologică din Delft, Olanda. 

Cercetătorii de la Institutul de microelectronică şi 
tehnologie submicronică din Delft au elaborat un cip cu o 
singură oglindă, care-şi poate schimba forma aproape 
instantaneu. Oglinda este alcătuită dintr-un film subţire de 
nitrură de siliciu cu o suprafaţă de aproximativ 2 mm? şi o 
grosime de 0,7 um - a suta parte din grosimea firului de 
păr omenesc. Ea este acoperită cu un strat reflectant din 
aluminiu şi este înrămată cu un cadru din siliciu, 
asemenea unui tablou. 

Oglinda înrămată este montată pe un microcip pe care 
se află unul sau mai mulţi electrozi. Un curent electric 
aplicat unui singur electrod deformează filmul reflectant 
într-un paraboloid. Distanţa focală a oglinzii poate fi 
modificată prin simpla modificare a tensiunii aplicate 
electrodului. 

“Aceasta înseamnă că poţi mări o imagine fără să mai 
apelezi la lentile voluminoase şi la elemente mobile”, spune 
Simon Middelhoeh, şeful proiectului. Acest aspect se poate 
dovedi util aparatelor de fotografiat şi echipamentelor de ge- 
nul scannerelor pentru coduri de bare. Acestea au în mod 
normal o oglindă cu distanţa focală fixă, ceea ce înseamnă 
că respectivele coduri de bare, pentru a putea fi citite, tre- 
buie să se afle la o anumită distanţă, predeterminată, de 
scanner. Oglinda ajustabilă prezintă astfel avantaje în ceea 
ce priveşte magazinele. 

“Este o invenţie promițătoare”, declară Gert Verhade, 


MICROOGLINZI 


expert în domeniul opticii la Philips, în Eindhoven (Olanda). 
“Acest gen de optică flexibilă este unic.” 

În opinia lui Middelhoeh, principalul avantaj rezidă în 
capacitatea oglinzii de a reacţiona rapid, acest aspect 
putându-se dovedi util în telescoapele amplasate la sol. Cu 
ajutorul electrozilor multipli, oglinda poate fi deformată 
suficient de rapid pentru a urmări imaginea unei stele, 
atunci când turbulenţa atmosferică o face să “pulseze” pe 
cer. Sistemele electromecanice care efectuează în prezent 
această sarcină costă peste 100 000 de lire sterline. 
“Dispozitivul nostru va fi mult mai ieftin, graţie tehnologiei 
microcipurilor”, spune Gleb Vdovin, cercetător rus, care 
lucrează la Universitatea din Delft în domeniul acestor 
microcipuri cu oglindă. “EI va face posibilă optica fiexibilă, 
punând-o chiar şi la îndemâna astronomilor amatori.” 

Middelhoeh afirmă că într-o bună zi va fi cu putinţă ca 
astronomii să modifice sistemele optice dintr-un telescop 
spaţial, prin transmiterea unui software nou, în loc să se 
trimită astronauți care să le instaleze personal. 

Grupul de la Delft vede în televiziunea de proiecţie o 
altă aplicaţie. Montând filmul cu nitrură pe o grilă rigidă, 
aceştia speră să creeze o matrice de oglinzi orientabile în 
mod independent, fiecare dintre ele controlând lumina care 
proiectează un singur pixel pe ecran. Ei lucrează în 
prezent, alături de universităţile din Neuchâtei (Elveţia) şi 
Edinburgh (Scoţia), la un cip cu o matrice de 16 pixeli. 


DANA GHINEA 


FIBRELE OPTICE REVIN ÎN ACTUALITATE 


rezenţa câmpurilor electromag- 
netice creează multe probleme 
oamenilor de ştiinţă, mai ales în 
cazurile în care este necesară o “izo- 
lare magnetică” (de exemplu, în timpul 
tornografiei computerizate). 
Encefalografia magnetică “lucrea- 
ză” la doar câteva grade peste zero 
absolut pentru a înregistra “amprenta” 
magnetică a creierului uman. Din 
păcate, prezenţa unor câmpuri electro- 
magnetice puternice nu permite uti- 


lizarea unor dispozitive de transmitere 
bazate pe impulsuri electrice sau a 
celor care au componente metalice în 
mişcare. Soluţia ideală se pare că o 
reprezintă fibrele optice. 

Acestea intră în componenţa sen- 
zorilor din multe aparate de înregistrare 
a diferitelor semnale. Detectarea aces- 
tora utilizează următorul fenomen care 
are loc într-o fibră optică îndoită cu o 
rază foarte mică - suma reflexiilor inter- 
ne scade deoarece unghiul razei de lu- 


Razele de lumină produse de o 
sursă laser interferează şi astfel 
se va transforma polarizarea într- 
o variaţie de intensitate. 


pa atei 2 "VRĂ 
Lumină recepționată. 


Fibra oplică este 
ataşată mânerului 
astfel încât o rotire 
a acestuia produce 
o modificare a stării 
de polarizare a 
razei de lumină din 
interiorul fibrei. 


mină care străbate fibra este mai mică 
decât unghiul critic. Microîncovoierile 
afectează puterea razei de lumină care 
traversează fibra optică, rezultatul 
putând fi detectat cu o fotodiodă. 

Un alt proces fizic folosit în senzorii 
cu fibre optice se bazează pe modifi- 
cările polarizării razei de lumină dintr-o 
fibră monomod. Astfel, determinarea 
cu mare precizie a unghiului cu care 
se roteşte o pârghie (vezi desenul) se 
face măsurând modificarea stării de 
polarizare a luminii (determinată de 
rotirea pârghiei), modificare transfor- 
mată apoi într-o variaţie de intensitate 
a luminii. 

O altă aplicaţie spectaculoasă este 
transmiterea cu mare fidelitate a 
sunetelor cu ajutorul fibrelor optice. 
Lumina provenită de la o diodă laser 
este modulată în intensitate de către 
sunet, ghidată de o fibră optică şi 
absorbită apoi într-un dispozitiv acustic 
plasat lângă ureche. Aici modularea 
intensității luminii este reprodusă ca o 
modulare a undei de presiune, 
recreând sunetul (aşa-numitul efect 
opto-acustic). 


Intensitatea variază în funcţie de 
unghiul cu care a fost rotit mânerul. 


RADU DOBRECI 

Exploziile au reprezentat întotdeauna sarea şi 
piperul filmelor de acţiune. Puterea distructivă a 
dinamitei sau a munițiilor explozive este de 
temut şi, în mod convențional, i s-a opus doar 
rezistența deosebită a blindajului de oțel. 

de specialişti britanici, care au arătat că apa 


3 conținută într-un volum dat, în amestec cu bule 
de aer, poate amortiza cu succes orice explozie. 
Afirmația nu este gratuită. 

John Parkes este directorul unei societăţi care se 
ocupă cu demolarea edificiilor de mari dimensiuni. El a 
fost impresionat când, în urma dărâmării unui bloc prin 
detonarea unor încărcături explozive, o tânără a fost 
lovită mortal de un fragment solid aruncat de suflul 
detonaţiei. Parkes a iniţiat un studiu menit să urmărească 
cel mai bun mod de a limita daunele provocate de astfel 
de activităţi. Rezultatele s-au arătat încurajatoare. 

Şocul unei explozii, a demonstrat el, poate fi redus 
în proporție de 95%. De asemenea, numărul 
fragmentelor împrăştiate ar scădea de 100 de ori şi, la 
fel de important, energia cinetică a fragmentelor s-ar 
diminua de 50 de ori. Altfel spus, viteza cu care 
bucăţile desprinse din incinta detonată s-ar depiasa în 
aer ar fi de 7 ori mai mică şi deci forţa cu care acestea 
lovesc un obstacol ar scădea de tot atâtea ori. 

Ideea are aplicaţii atât în domeniul civil, cât şi în cel 
militar. Într-una dintre experienţe, cercetătorii au testat 
capacitatea unor saci cu apă de a limita explozia unui 
obuz de 155 mm. După ce au realizat un circuit electric 
care să fixeze cu precizie declanşarea exploziei, ei au 
înconjurat obuzul cu săculeţi de apă protectori. La câţiva 
metri depărtare, un panou sensibil înregistra fiecare 
fragment expulzat de detonație. Mai mult, s-a putut 
determina viteza cu care fragmentele izbeau panoul 
sensibil. 

Desigur, pentru comparaţie, s-a repetat experienţa 
şi în absenţa săculeţilor protectori. Peste 200 de 
fragmente au fost înregistrate în această ultimă situaţie. 
Fragmentele aveau viteze între 20 şi 2 500 km/h. 
Folosind săculeţii cu apă împrejmuitori, situaţia s-a 
schimbat radical: doar câteva fragmente au lovit panoul 
sensibil. Viteza acestora nu a depăşit 360 km/h. 

Cât despre aplicaţiile civile, este uşor de înţeles că 
demolarea unor imobile sau edificii are cel mai mult de 
câştigat. Suntem cu toţii obişnuiţi cu imaginea unor 
mari clădiri prăbuşindu-se într-un ocean de praf. 
Încărcate din belşug cu explozibil, ele devin adevărate 
bombe. Procedurile de protecţie a populaţiei din zonele 
învecinate prevăd evacuarea acesteia, astfel încât 
“schijele” să nu provoace victime. Dacă ideea lui 
Parkes va fi agreată prin omologare de către autorităţile 
abilitate, zona evacuată ar fi mult mai mică, proporțiile 
pericolului reducându-se într-un mod semnificativ. 

Pentru omologarea unui astfel de procedeu nu sunt 
însă de ajuns câteva teste de laborator. Este nevoie de 
un experiment în condiţii reale. Parkes cunoştea acest 
lucru şi a procedat ca atare. Cercetătorii au aplicat 
procedeul la distrugerea unui pod de cale ferată din 
apropierea oraşului englez Peterborough. Cazul a fost 
interesant întrucât un nou pod, care să îl înlocuiască pe 
cel vechi, fusese deja construit la numai câţiva metri 
depărtare. Parkes a putut constata că explozia podului 
dezafectat nu a aruncat nici măcar praf pe suprafaţa 
podului nou. 


chimbarea de optică a fost adusă de un colectiv 


PUTEREA APEI 


La demolarea clădirilor, cercetătorii sugerează ca 
pe terasă şi în dreptul ferestrelor să fie aşezaţi saci 
mari de apă. Prin explozie, sacii se rup şi dau naştere 
unei infinităţi de mici picături de apă care atrag 
electrostatic particulele de praf. In final, în locul unui 
nor de praf se obţine o băltoacă mare cu apă murdară. 

Problema norilor de praf afectează cel mai mult 
oraşele mari în care se manifestă un urbanism dinamic 
şi poate deveni o chestiune majoră în cazul oraşelor 
aflate în reconstrucţie. Să ne amintim că Bucureştiul se 
află într-una din aceşte situaţii. Nu de mult am văzut 
dispărând în câteva ceasuri două blocuri în zona Piaţei 
Presei Libere. Praful şi molozul care rămân în urmă 
suni, desigur, neplăcute însă acestea înseamnă puţin 
pe lângă pericolul pe care îl reprezintă fragmentele 
solide propulsate, cum am văzut, cu viteza sunetului. În 
mod cert aspectul Bucureştiului se va schimba nu doar 
în ce priveşte reţeaua străzilor, ci şi clădirile 
funcţionale. Multe oraşe din ţară se află în aceeaşi 
situaţie, programe de dezvoltare de genul “Bucureşti 
2000”, iniţiat de Primăria Capitalei, fiind de aşteptat în 
localităţile mari. In acest context, procedeul specia- 
liştilor englezi merită, credem, atenţie. 

Succesul ideii lui Parkes se bazează pe trei 
fenomene fizice distincte. Primul dintre acestea se 
leagă de căldura latentă de vaporizare a apei care are 
o valoare foarte mare în raport cu alte substanţe. 
inseamnă că apa absoarbe o cantitate mare de energie 
sub formă de căldură. Intr-o exprimare simplistă, cineva 
spunea că “nu trebuie să fierbi multă apă ca să preiei 
toată căldura degajată de o explozie”. Şi exemplul 
urmează: explozia unui kilogram de trinitrotoluen (TNT) 
eliberează o cantitate de energie de 4,5 MJ, în timp ce 
fierberea unui kilogram de apă necesită o cantitate de 
energie de 2,2 MJ. Altfel spus, două kilograme de apă 
pot prelua prin fierbere, teoretic, aproape toată energia 
degajată de explozia unui kilogram de TNT. 

Al doilea argument fizic stă în valoarea diferită a 
vitezei de propagare a sunetului în medii diferite. Suflul 
unei detonaţii este totdeauna transportat cu viteza 
sunetului, sub forma unei unde de şoc. Or, este 
cunoscut că viteza sunetului în aer este de 330 m/s 
por 1 200 km/h) şi atinge valori chiar mai mari în apă. 

nsă într-un amestec în proporţii egale de apă şi aer 
unda de şoc se deplasează mult mai încet, cu doar 20 
m/s. De aceea Parkes a prevăzut ca sacii cu apă să 
conţină bule de aer. 

Al treilea mecanism fizic care susţine procedeul 
este conservarea impulsului, acea mărime asociată 
unui corp şi egală cu produsul între masa şi viteza sa. 
Calculele arată că un proiectil de 500 g ce percutează 
cu 10 000 m/s un volum de 100 | de apă seva opri 
dacă apa are posibilitatea să părăsească volumul iniţial 
cu o viteză de 50 m/s. Se transformă în acest fel 
ameninţarea dată de forţa de izbire, punctiformă, a 
proiectilului într-o forţă repartizată, mai uşor de 
suportat, exercitată de volumul de apă deplasat. 
Concluzia este interesantă şi permite o comparaţie cu 
mijlocul convenţional de protecție: blindajul de oţel. 
Rigiditatea oţelului se opune singură proiectilului. 


Blindajul este fix, deci nu poate prelua energie prin 
deplasare, asemenea apei. 

Se întrevăd astfel aplicaţii militare ale sistemului 
propus de Parkes. Apropierea de domeniul militar se 
poate face din mai multe direcţii. Una ar fi protecţia 
împotriva tirului inamic. 

“Avem proiecte de sisteme care ar costa mai puţin 
de 100 $ şi care ar putea să se opună unui proiectil 
antitanc”, declarau, optimişti, cercetătorii britanici. 
Marina Regală a Marii Britanii a preluat invenţia ca pe 
un mijloc de protecţie împotriva detonaţiei accidentale a 
substanţelor explozive proprii. 

Există instalaţii şi tehnici convenţionale care să 
preia în întregime şocul, dar acestea sunt costisitoare. 
De exemplu, pentru anihilarea a 10 kg de explozivi se 
folosesc sisteme de 100 000 $. Utilizând tehnica 
săculeţilor cu apă şi aer, se poate anihila aceeaşi 
cantitate de explozivi cu un cost de zece ori mai mic. 
Este deci un procedeu mult mai economic. În plus, 
această tehnică permite toleranțe mai mari în ce 
priveşte cantitatea de explozivi protejată. Se face 
referire la faptul că instalaţiile convenţionale de 
anihilare sunt proiectate pentru anumite cantităţi 
protejate. In cazul în care abaterile de la aceste 
cantităţi prevăzute sunt mai mari (conteinere încărcate 
accidental cu surplus de explozivi), eficacitatea scade 
rapid la zero. Săculeţii cu apă rezistă însă mai bine în 
asemenea condiții. 

O utilizare la care specialiştii britanici nu fac referire, . 
dar care poate fi întrevăzută este detonarea protejată a 
valizelor capcană. Atentatele teroriste cu pachete 
explozive cunosc, din nefericire, o amploare fără 
precedent. Acest sector al muncii de poliţie are un grad 
de risc foarte ridicat. La fel ca în aplicaţiile militare, 
săculeţii cu apă şi aer pot înlocui în unele situaţii 
sistemele convenţionale de detonare protejată. 

Singurul dezavantaj relevat de experienţe a fost un 
grad de distrugere mare în imediata vecinătate a 
sacilor. Specialiştii atribuie acest lucru unei opţiuni 
neadecvate asupra formei săculeţilor. Se speră ca 
folosirea unor aranjamente (semi)sferice să elimine 
inconvenientul. 

Optimişti în eforturile lor, cercetătorii se pregătesc 
să revoluţioneze ştiinţa exploziilor, opunând mitic 
focului apa. Dacă rezultatele vor fi pe măsura 
aşteptărilor, vom putea spera ca omul să înveţe să 
cunoască şi să stăpânească mai bine o invenţie care îi 
aparţine: forța exploziei. 

O NOUĂ GENERAȚIE DE CD-URI 


entru foarte multă lume utilizarea CD-urilor a 

devenit ceva obişnuit. De la apariţia lor, în 1982, 

au fost vândute aproape 6 miliarde de CD-uri 
(pentru înregistrări audio) şi 400 de milioane de 
cititoare de discuri compacte. In domeniul informaticii, 
CD-ROM-ul, analogul informatic al CD-ului audio, a 
cunscut un succes asemănător. Numai în anul 1996 au 
fost vândute peste 35 de milioane de cititoare. Această 
adevărată explozie a pieţei nu i-a lăsat indiferenți pe 
producători. Actualele CD-uri sunt mult mai 
performante decât sistemele clasice. Totuşi ele pot fi 
îmbunătăţite. In viitoarele luni va fi lansat un nou format 
pentru discurile compacte - DVD (Digital Versatile 
Disc). El este rodul unui acord fără precedent, încheiat 
între două mari grupuri de companii multinaționale. 
Este vorba, pe de o parte, de grupul scietăţilor Sony şi 
Philips (inventatoarele primeloor discuri cornpacte) şi, 
pe de altă parte, de grupul condus de societăţile 
Toshiba şi Time Warner. 

Iniţial, Philips a propus discul compact multimedia 
(CDMM) care ar fi permis stocarea a 3,7 gigaocteţi de 
informaţie pe o singură faţă a discului, în timp ce 
Toshiba a propus un format nou, SD (superdensitate), 
care ar fi permis stocarea a 5 gigaocteţi pe fiecare faţă 
a unui disc cu dublă faţă. Problema care a apărut în 
ace! moment era legată de incompatibilitatea celor 
două sisteme. Industria electronică de larg consum s-a 
mai confruntat cu un fenomen asemănător în domeniul 
casetelor video (este vorba de formatele VHS şi 
Betamax). În august 1995 a fost stabilită o primă 
înţelegere între cele două grupuri: noul format va trebui 
să fie utilizabil şi pentru aplicaţii informatice. Pentru 
aceasta era necesar ca cele două sisteme să fie 
compatibile între ele. S-ar putea combina ce este mai 
bun în cele două sisteme propuse? Deoarece 
negocierile pentru stabilirea unui compromis ar fi durat 
prea mult a fost luată ca arbitru compania IBM şi la 15 
septembrie a fost semnat un acoord care prevedea un 
format unic. Acesta a luat de la Toshiba/Warner discul 
subţire şi programul de corectare a erorilor, iar de la 
Sony/Philips algoritmul de modulare a semnalului. La 8 
decembrie, au fost stabilite ultimele detalii ale noului 
format, care a căpătat numele de DVD. 

Ce deosebeşte acest format de varianta clasică a 
CD-ului? De fapt, principiul rămâne neschimbat 
(condiţie impusă de necesitatea asigurării compa- 
tibilităţii cu varianta veche). Pe scurt, pe suprafaţa unui 
disc, pe care s-au practicat printr-o tehnologie specială 
o serie de microorificii, este trimis un fascicul laser. 
Radiația reflectată, a cărei intensitate scade atunci 
când fasciculul incident ajunge în dreptul unui 
microorificiu, este detectată de un fotometru şi apoi 
transformată într-un şir binar. Acesta conţine informaţia 


inscripționat o lentilă Fresnel. 


Noile discuri optice, spre deosebire de cele clasice, vor avea două 
straturi pe fiecare faţă. Când discul se roteşte, prin faţa fasciculului 
laser trece un număr de microorificii care reflectă lumina în mod dife- 
rit faţă de restul suprafeţei. Un fotometru şi un sistem electronic vor 
prelucra informaţia. Reglajul focalizării se realizează cu ajutorul unei 
lentile combinate, alcătuită dintr-o lentilă clasică în centrul căreia s-a 


citită şi va fi prelucrat de un dispozitiv electronic 
specializat (un convertor digital-analogic). Este evident 
că densitatea de informaţie este invers proporţională cu 
dimensiunea micoorificiilor şi cu distanţa dintre piste. In 
cazul CD-urilor acestea au diametre de aproximativ 
0,83 u, în timp ce pentru DVD diametrul este de numai 
0,4 u. De asemenea, pentru un CD distanţa între două 
piste este de 1,6 y, iar pentru un DVD de 0,74 u. De 
aceea, deşi un DVD are aproximativ aceleaşi 
dimensiuni ca un CD clasic, poate stoca mult mai multă 
informaţie. Pentru a putea citi această informaţie este 
nevoie de un fascicul laser mai bine focalizat. De aceea 
este necesară o sursă cu lungime de undă mai 
scăzută, capabilă să “vadă” microorificiile. Pentru DVD 
a fost propus un laser cu lumină roşie, care emite pe 
lungimea de undă de 0,635 sau 0,650 ų, în timp ce 
pentru CD era utilizat un laser cu infraroşu (0,780 y). 
Rezultatul final este o capacitate de stocare de 4,7 
gigaocteţi pe fiecare strat de informaţie al unui DVD 
(care poate fi mărită până la 9,4 gigaocteţi). 

Am spus mai sus “pe fiecare strat al unui DVD”. 
Ştim că CD-ul are un singur strat de informaţie. 
inseamnă că noul format aduce totuşi şi o modificare 
majoră. Despre ce este vorba? 

Intr-un disc multistrat fiecare “nivel de informaţie” 
este acoperit cu un material semireflectant, ceea ce 
permite atât citirea stratului respectiv (prin reflexie 
directă), cât şi a celui inferior (prin transparenţă urmată 
de reflexie). Bineînţeles, există o anumită pierdere care 
este compensată de o uşoară reducere a cantităţii de 
informaţie stocată. Dacă am înregistra pe un DVD 
informaţia pe un singur strat, atunci am putea stoca 9,4 


~o BEE 


SALONUL INGENIOZITĂTII 1996 


A n perioada 9-15 decembrie 1996 
i a fost organizat de către revista 

noastră, cu sprijinul material al 
Ministerului Tineretului şi Sporturilor, 
Salonul Ingeniozităţii. Ne-am mai 
bucurat de colaborarea Muzeului 
Tehnic “Dimitrie Leonida”, care ne-a 
împrumutat câteva exponate ce 
ilustrau ingeniozitatea românească 
în domeniul aviaţiei, şi al Obser- 
vatorului Astronomic “Amiral Vasile 
Urseanu”. Credem că salonul a re- 
prezentat un succes, atât în ceea ce 
priveşte participanţii, cât şi vizitatorii. 
Acest lucru ne-a convins să organi- 
zăm unul şi în toamna acestui an. 
Dacă totul va merge bine el va fi găz- 
duit în cadrul expoziţiei INVENTIKA, 
organizată de ROMEXPO în cadrul 
TIB '97. Dar despre aceasta vom 
vorbi în numerele viitoare. 

În altă ordine de idei, din discuţiile 
cu participanţii şi cu vizitatorii, am 


înţeles că există dorinţa înfiinţării 
unui club al inventatorilor, în cadrul 
căruia să putem schimba idei şi să 
ne oferim sprijin reciproc. Cei ce 
doresc să se înscrie în clubul nostru 
trebuie să ne trimită o scrisoare care 
să conţină: numele şi prenumele, 
data şi locul naşterii, adresa, 
profesia, locul de muncă şi numărul 
de telefon la care poate fi contactat. 
Credem că acest club ne va ajuta să 
depăşim lipsa de interes a oamenilor 
de afaceri faţă de creativitatea 
românească. Aşa cum am mai 
spus-o şi cu alte ocazii, singurul cu 
adevărat interesat de punerea în 
aplicare a invenţiei este inventatorul 
însuşi. În numărul viitor al revistei 
vom veni cu amănunte suplimentare, 
atât în ceea ce priveşte Salonul 
Ingenizităţii, cât şi în ceea ce priveşte 
clubul pe care îl propunem. În 
continuare, prezentăm lista premiilor 


oferite de revista noastră la Salonul 
Ingeniozităţii 1996. 

JUSTIN CAPRĂ - Diploma de 
onoare şi placheta revistei Ştiinţă şi 
tehnică pentru întreaga activitate de 
inventator. - 


IOAN BEZUZ CITIREAG - Diplo- 
ma de onoare şi placheta revistei 
Ştiinţă şi tehnică pentru lucrarea 
“Procedu pentru liftarea acoperi- 
şurilor”. 


CORNELIU TOCAN - Diploma de 
onoare a revistei Ştiinţă şi tehnică 
pentru lucrarea “Element de zidărie”. 

EMIL JURBĂ - Diploma de onoa- 
re a revistei Ştiinţă şi tehnică pentru 
lucrarea “Ozonizator pentru mărirea 
randamentului motoarelor cu ardere 
internă”. 


(C.R.) 

gigaocteţi. În cazul DVD-urilor multistrat, aceeaşi 
mărime ia valoarea de 8,4 gigaocteţi, deci vom avea o 
pierderere de spaţiu disponibil de un gigaoctet. Totuşi, 
dacă facem totalul, noul format aduce îmbunătăţiri 
simţitoare (vezi tabelul de mai jos). 

Spuneam că una dintre condiţii a fost ca noile 
cititoare să poată “vedea” şi vechile CD-uri. In acelaşi 
timp, care este soluţia pentru citirea selectivă a 
discurilor multistrat? Există două soluţii. Prima constă 
în introducerea unei lentile suplimentare care să 
permită corectarea focalizării cu ajutorul unui dispozitiv 
electromecanic (să amintim că pentru noul sistem se 
modifică grosimea stratului pe care este depusă 
informaţia). Cea de-a doua, mai elegantă, apelează la 
o nouă lentilă, care este o combinaţie dintre o lentilă 
clasică şi una Fresnel (aceasta din urmă este realizată 
pe partea centrală a unei lentile clasice - fig. 7). Astfel 
fasciculul laser va avea două focalizări, una valabilă 

pentru DVD, cealaltă pentru CD. 

Discurile DVD au viitorul asigurat? Dacă analizăm, 
figura 2, în care am reprezentat evoluţia vânzărilor 
pentru sistemul clasic, putem spune că această piaţă 
este în plină creştere. Deci succesul va fi asigurat. 

Mai sunt multe lucruri de spus. Se pot realiza DVD- 
uri înregistrabile? Ce vor aduce ele în viitorul apropiat? 
Care sunt tehnologiile ce trebuie dezvoltate în viitor? 

La aceste întrebări - şi la multe altele - vom 
răspunde în numărul viitor al revistei. 


CRISTIAN ROMÂN 


COMPARAȚIE INTRE DVD ȘI CD 


CARACTERISTICI VECHIUL FORMAT NOUL FORMAT - . 


diametrul discului 120 mm 120 mm 


structura discului un strat de 1,2 mm două straturi de câte 0,6 


grosime mm grosime 
dimensiunea minimă a 0,83 y 04u 
cavităților : 
lungimea de undă a` 0, 780y 0,635 şi 0,650 y 


laserului y 


două straturi, câte unul 
pe fiecare faţă, 9,4 
gigaocteji. 

două straturi pe o sin- 
gură față, 8,5 gigaocteţi 
patru straturi, câte două - 
pe fiecare față, 17 
gigaocteţi i 
13.000 piste/cm 


un strat pe o singură . 
faţă, 0,68 gigaocteți 


densitatea pistelor 6 000 de piste/cm . : 
densitatea în biți 17 000 biţi/om 


viteza de transfer a 1,2 până la 4,8 mega- 
datelor biți/secundă 


11 megabiţi/secundă 

ÎN ——EcoNOMIE A NI 
RASDAQ sau bursa electronica în România 


Încă din cele mai vechi timpuri, spiritul comercial al omului s-a manifestat prin dorința de a 
efectua schimburi de mărfuri tot mai diverse, unele aduse chiar cu mari sacrificii din cele mai 
îndepărtate şi mai puţin cunoscute colțuri ale planetei. Această dorinţă i-a animat pe fenicieni în 
antichitate să cutreiere mările, pe veneţianul Marco Polo să înfrunte nenumărate pericole, 
străbătând întreaga Asie pentru a ajunge în îndepărtata Chină, sau pe Cristofor Columb, care a 
demonstrat sfericitatea Pământului pornind într-o temerară călătorie peste ocean, spre vest, pentru 
a descoperi un nou drum spre Indii. 


Bursa de valori mobiliare 


Astăzi, dezvoltarea pe care a atins-o comerţul pe 
plan mondial este greu de imaginat. În fiecare secundă 
se încheie miliarde de tranzacţii (vânzări-cumpărări), iar 
apariţia burselor, precum şi dezvoltarea spectaculoasă 
a sistemelor informatice din ultimele decenii fac ca 
acest număr să crească tot mai mult. In funcţie de 
obiectul tranzacţiilor există burse de mărfuri, burse de 
valori mobiliare (acţiuni, obligaţiuni, bonuri de tezaur 
etc.), burse valutare (obiectul tranzacţiilor fiind 
reprezentat de valute şi devize) şi burse comple- 
mentare comerţului internaţional (de exemplu, bursele 
de asigurări). Activitatea de bază a burselor de valori 
mobiliare este reprezentată de comerţul cu hârtii de 
valoare, la care se adaugă şi comerţul cu valută şi cu 
metale preţioase. Rolul acestei burse este de a asigura 
o circulaţie liberă şi intensă a titlurilor de valoare la un 
curs care să reflecte interesul publicului de a deţine 
anumite titluri, interes motivat în special de 
competitivitatea economico-financiară a societăţii 
emitente. Prin intermediul bursei de valori mobiliare se 
asigură concentrarea cererii şi ofertei de hârtii de 
valoare pe o anumită piaţă, efectuarea tranzacţiilor cu 
aceste hârtii şi înregistrarea sistematică a cursurilor de 
schimb ale acestora, precum şi reflectarea conjuncturii 
economice şi valutare într-un anumit moment. 

Pentru a asigura derularea operaţiilor după un 
sistem de organizare riguros stabilit, cumpărătorii şi 
vânzătorii de hârtii de valoare (firme, bănci sau 
persoane fizice), deşi generează cererea şi oferta de 
titluri, nu au acces direct la bursă, ci numai prin 
intermediul agenţilor de schimb (brokeri). Aceştia 

asigură gestiunea portofoliului de valori mobiliare în 
contul clienţilor lor, fiind deci responsabili de cotaţiile 
care se derulează la bursă. Există două categorii de 
agenţi de schimb: brokerii-agenţi, cu rol de intermediere 
(primesc ordinele de vânzare/cumpărare de la clienţii lor 
şi le transmit brokerilor specialişti, comunicând permanent 
clienţilor lor cursurile hârtiilor de valoare negociate şi 
executarea ordinelor de vânzare/cumpărare), şi brokerii- 
specialişti (numiţi şi dealeri în SUA), care au rolul de a 
negocia şi centraliza ordinele de vânzare/cumpărare 
primite de la borkerii-agenţi. In cadrul bursei un rol 
important îi revine casei de clearing (de compensație) 
care garantează executarea obligaţiilor asumate de 
parteneri. Astfel, atât cumpărătorii, cât şi vânzătorii au 
garanţia că vor primi titlurile şi respectiv contravaloarea 
titlurilor vândute. 

Derularea unei tranzacţii bursiere se desfăşoară 
după următoarea procedură (fig. 1): clientul vânză- 
tor/cumpărător transmite ordinul de vânzare/cumpărare 
unui broker-agent (1). Acesta transmite spre execuţie 
ordinele primite de la clienţii lor brokerilor-specialişti (2) 
care, după executarea ordinului, anunţă casa de 
clearing, precum şi brokerii-agenţi (3) care le-au 
transmis ordinele primite de la clienţi. Brokerii-agenţi îşi 
înştiințează clienţii de executarea ordinelor (4), iar casa 
de clearing execută decontarea tranzacţiei, percepând 
prin intermediul brokerului-agent al cumpărătorului 
contravaloarea tranzacţiei pe care o decontează 
vânzătorului prin intermediul brokerului-agent al 
acestuia (5). 

Bursa de Valori Bucureşti a fost inaugurată oficial la 
23 iunie 1995, devenind operaţională la data de 20 

noiembrie în acelaşi an. Până în prezent operatorii de 
pe piaţa de capital s-au întâlnit săptămânal în ringul 
bursier în zilele de marţi şi joi pentru a tranzacţiona 
acţiuni ale societăţilor comerciale emitente cotate. 


RASDAQ sau bursa electronică în România 


Avantajul pe care o societate comercială îl obţine în 
momentul în care este cotată la bursă nu este numai 
de ordin economico-financiar. Pe lângă rapiditatea 
derulării tranzacţiilor şi obţinerea celui mai bun preţ 
existent pe piaţă la momentul respectiv, cotarea la 
bursă reprezintă şi un element de prestigiu. Pentru a fi 
cotată, o firmă trebuie să se încadreze în anumiţi 
parametri care demonstrează evoluţia bună a acesteia. 
Există însă şi excepţii - de exemplu, compania americană 
Microsoft, care în locul cotării la bursele americane a 
preferat piața extrabursieră sau piaţa OTC (over-the- 
counter), probabil datorită faptului că în momentul de faţă 
această piaţă este mai capitalizată decât piaţa bursieră 
americană. Piaţa OTC a cumulat în statele dezvoltate 
toate firmele care nu au ajuns să fie cotate la bursă (în 
general firmele mici şi mijlocii, cu un volum mult mai 
redus de tranzacţii). Pentru a asigura o fluenţă 
corespunzătoare tranzacţiilor pe această piaţă, în 1970, 
în SUA, Asociaţia Naţională a Societăților de Valori 
Mobiliare a creat un sistem computerizat de comunicaţii 
numit NASDAQ (National Association of Securities 
Dealers Automated Quotations System), punând bazele 
unui vast sistem electronic pentru titlurile de valoare de 
pe piaţa OTC. 

Inaugurarea oficială a pieţei extrabursiere a avut loc la 
27 septembrie 1996, prima tranzacţie desfăşurându-se o 
lună mai târziu. RASDAQ (Romanian Association of 

Securities Dealers Automated Quotations System) 
reprezintă piaţa de capital extrabursieră (sau piaţa 
OTC) din România, conceptele de piaţă extrabursieră 
sau piaţă RASDAQ desemnând practic acelaşi lucru. 
RASDAQ srl este societatea care administrează 
sistemul electronic de tranzacţionare de pe piaţa OTC 
din România, asigurând suportul tehnologic pentru 
operaţiile de cotare privind negocierea şi tranzac- 
ționarea acţiunilor. Pentru desfăşurarea activităţii piaţa 
extrabursieră are patru unităţi angrenate: RASDAQ, 
Sistemul Naţional de Compensare, Decontare şi 
Depozitare (SNCDD), care îndeplineşte rolul casei de 
clearing, Registrul Român al Acţionarilor (RRA) şi 
Asociaţia Naţională a Societăților de Intermediere a 
Valorilor Mobiliare (ANSIVM), cu rol de organizaţie de 
autoreglementare. 

RASDAQ srl operează sistemul informatic asociat 
pieţei extrabursiere, având drept scop înregistrarea 
tranzacţiilor şi publicarea informaţiilor referitoare la 
prețurile acţiunilor de pe piaţă. Rolul RRA este de a 
menţine şi actualiza informaţiile cu privire la acţionariatul 
societăţilor comerciale ale căror acţiuni sunt 
tranzacţionate pe piaţa extrabursieră. SNCDD efectuează 
zilnic calculele legate de operaţiile desfăşurate pe piaţa 
OTC, stabilind ce şi cât (acţiuni sau bani) are de primit 
fiecare societate de valori mobiliare (SVM) care, în cazul 
pieţei extrabursiere, are rolul unui broker?. Pentru 
fluidizarea operaţiilor, la începutul lunii septembrie 
Comisia Naţională a Valorilor Mobiliare (CNVM) a solicitat 
Băncii Naţionale a României ca decontarea finală a 
tranzacţiilor încheiate pe piața OTC să fie realizată prin 
intermediul sistemului de plăţi al băncii, la fel ca în 
occident. Fiecare SVM îşi are constituit un cont de 

decontare la o bancă. Compensarea datoriilor reciproce 
pe care le au SVM-urile este realizată de SNCDD, ce 
stabileşte o poziţie netă pe fiecare bancă (adică suma pe 
care o datorează sau o are de încasat de la celelalte 
bănci) în contul SVM-urilor. Sumele respective 
tranzitează prin contul de decontare finală pe care 
SNCDD îl are deschis la BNR, pentru a ajunge în cele din 
urmă la destinatarii lor. 


Rețeaua de telecomunicații 


Toate înregistrările aflate la RRA se află într-o bază 
de date şi pot fi apelate electronic prin intermediul 
structurii de interconectare a suportului de 
telecomunicaţii, iar transferurile la registru se pot face 
din biroul oricări SVM. Deci la RRA se află baza de 
date cu privire la acţionariatul societăţilor comerciale, la 
sediul SNCDD se află serverul pe care rulează softul 
pentru decontare, iar la sediul RASDAQ se află 
serverul pe care rulează sistemul de tranzacţionare. In 
reţea, RASDAQ raportează o tranzacţie între SVM-uri. 
RASDAQ este un sistem deschis de acces de la 
distanţă. Tehnic, aici se află un server central, 
STRATUS, cu o fiabilitate deosebită, pe care rulează 
aplicaţia (fig. 2). Terminalele aflate la sediul fiecărei 
SVM (câte un PC cu software de terminal) au un rol de 
asigurare a comunicaţiei. Legătura server-terminale 
poate fi asincronă (au un dial-up cu 2 modemuri, unul 
la server, altul la terminal, direct pe un port asincron al 
serverului) sau sincronă (în momentul de faţă cu 
protocol X-25, ce stabileşte secvenţa de biţi ce 
sincronizează ceasul receptorului). 

Utilizând reţeaua X-25, un broker poate face un 
dial-up (adică să utilizeze o linie telefonică obişnuită 
până la unul din nodurile reţelei aflate în fiecare 
reşedinţă de judeţ) sau poate folosi o linie închiriată 
(mult mai fiabilă) între sediul brokerului şi nodul de 


reţea. Există SVM-uri care nu folosesc numai un singur 
terminal, ci o rețea locală la sediul lor (adică un 
echipament specializat ce asigură legătura între 
posturile reţelei locale şi linia de telecomunicaţii care o 
leagă de nodul reţelei de date. Acest sistem asigură 
acoperirea întregului teritoriu al ţării prin intermediul 
celor aproximativ 80 de SVMu-uri existente în momentul 
de faţă. 

Spre deosebire de bursa de valori, unde preţul per 
acţiune se stabileşte pe baza ordinelor de 
vânzare/cumpărare, la RASDAQ preţul de referință 
pentru acţiunile unei societăţi se stabileşte pe baza 
cotaţiilor (oferte ferme de vânzare/cumpărare), ce pot fi 
observate direct şi modificate instantaneu (în mai puţin 
de o secundă) de către fiecare SVM. Deci atât cei care 
vând, cât şi cei care cumpără cunosc acest preţ, la 
care se pot raporta imediat, precum şi preţul ultimei 
tranzacţii, volumul ei şi data la care aceasta a fost 
încheiată. Se mai afişează volumul tranzacţiei din ziua 
precedentă, precum şi preţul de închidere. Potrivit 
regulamentului, un broker care a făcut o ofertă fermă 
de cumpărare (specificând preţul şi cantitatea) este 
obligat să încheie tranzacţia când apare un vânzător 
care să-i ofere cantitatea de acţiuni cerută la preţul 
specificat. Există şi alte oferte în care preţul de 
vânzare/cumpărare este specificat, dar cantitatea 
declarată este zero, ceea ce arată că există doar o 
intenţie de vânzare/cumpărare la preţul respectiv. 

Deşi la prima vedere s-ar părea că RASDAQ face 
cam acelaşi lucru ca şi Bursa de Valori, totuşi cele 
două sunt complementare. Mulţi s-au temut iniţial că 
apariţia pieţei extrabursiere ar face ca societăţile care 
sunt cotate la Bursa de Valori sau au această intenţie 
să migreze către această piaţă. Funcționarea cât mai 
bună în paralel a celor două societăţi va contribui la 
dezvoltarea cât mai armonioasă a economiei 
româneşti, iar rezultatele se vor vedea în curând. 


EUGEN APĂTEANU 


1 Titlurile de valoare emise de o societate comercială sunt de 
două feluri: acţiuni şi obligaţiuni. Acţiunile, emise la înființarea 
societăţii sau la majorarea capitalului social, oferă deţinătorilor 
dreptul de proprietate asupra societății, proporțional cu numărul 
de acţiuni deţinute. Posesorii mai au, printre altele, drept de vot 
sau pot primi anual dividende. Acţiunile au o valoare contabilă 
(valoarea iniţială pentru care au fost puse în circulaţie) şi o va- 
loare de piaţă (sau valoarea actuală) ce reflectă cât de bine a 
mers societatea respectivă. Obligaţiunile oferă posesorului dreptul 
de a primi o dobândă anuală (în funcţie de valoarea obligaţiunii), 
precum şi asigurarea că această hârtie va fi răscumpărată de 
către societatea emitentă la scadenţă. Obligaţiunile nu oferă drept 
de vot sau de a primi dividende, dar prezintă un grad de risc mult 
mai mic; în cazul în care societatea emitentă este declarată falită, 
din activele acesteia se plătesc mai întâi datoriile şi se 
răscumpără obligaţiunile, iar în final acţionarii pot să rămână fără 
nimic. Deci, în timp ce valoarea obligaţiunii se conservă, valoarea 
acţiunii fie creşte foarte mult (când compania merge bine), fie 
poate scădea mult sub valoarea pentru care a fost emisă. 

2 Pentru a putea tranzacţiona acţiuni pe această piaţă fiecare 
potenţial vânzător sau cumpărător de acţiuni este obligat prin lege 
să se adreseze unei SVM care va realiza această tranzacție în 
numele lui. Indiferent cărei SVM s-ar adresa potențialul client, 
prețul obținut la vânzare sau cumpărare este practic acelaşi 
(adică cel mai bun existent pe piaţă la momentul respectiv). 

Aceste pretentioase supraconductoare 
și aplicațiile lor prețioase 


e Transmiterea fără pierderi a energiei la distanță e Motoare electrice cu o eficienţă practic 
absolută e Electromagneți de putere imensă e Miniaturizarea aproape fără limită a 
supercalculatoarelor electronice e “Plutirea” fără frecare a vehiculelor pe perne magnetice... e 
Fantasme ale tehnologiei la început de secol XX, născute o dată cu descoperirea acelui 
comportament “la frig” al unor substanţe de a-şi pierde brusc şi total rezistenţa la trecerea 
curentului electric. În 1911, olandezul Heike Kammerling-Onnes a denumit această proprietate 
supraconductivitate electrică, deschizând porţile unei noi ere tehnologice. Acum, la sfârşit de secol, 
câte din aceste vise au devenit realitate, care sunt noile speranțe oferite de supraconductoare? 


supraconductoarelor să devină un beneficiu 

cotidian este eficientizarea lor: adică desco- 
perirea de materiale care să devină supraconductoare 
stabile la temperaturi “critice” mai înalte, eliminându-se 
astfel folosirea sistemelor criogenice, complicate şi 
costisitoare. Căutările s-au realizat cu eforturi tehnice şi 
economice considerabile. Interesantă este însă 
sinuozitatea drumului urmat - un balans continuu între 
performanţe ale tehnologiei şi ale cercetării ştiinţifice 
fundamentale, exemplu tipic de condiţionare reciprocă 
a acestor domenii. 

Astfel, descoperirea însăşi a supraconductivităţii 
mercurului a fost consecinţa unui succes remarcabil 
înregistrat în criogenie la începutul secolului: lichefierea 
heliului la 4,2 K (la presiune atmosferică). Inginerii au 
considerat atunci că este rândul lor să preia ştafeta 
pentru a scoate materialele supraconductoare din 
turnul de fildeş al laboratorului. Sintetizarea mate- 
rialelor supraconductoare cu temperaturi critice înalte 
s-a dovedit însă o problemă tehnologică extrem de 
dificilă. Rata de creştere a temperaturii critice era de 
0,3 K pe an pentru noile materiale ce se descopereau, 
ajungându-se în 1973, la 23,2 K, temperatură la care 
aliajul NbzGe devenea supraconductor. Se atinsese 
astfel “plafonul McMillan”, acea limită naturală a 
supraconductivităţii prezisă de teoria clasică BCS. Se 
ajunsese la un “punct mort” în evoluţia tehnologică şi 
mult timp s-a bătut pasul pe loc. Între timp însă, 
fizicienii au înţeles că activitatea de căutare a 
materialelor supraconductoare cu temperaturi critice 
înalte trebuie condusă pe noi direcţii, cheia constând în 
înţelegerea mai profundă a teoriei însăşi a supracon- 
ductivităţii. Şansa i-a aparţinut lui W.A. Little (Stanford, 
SUA) care, în 1964, a emis un model de “supraconduc- 
tor” cvasiunidimensional, propunând un nou mecanism 
al supraconductivităţii, care făcea posibilă depăşirea 
“plafonului McMillan”, fiind admise temperaturi critice 
de 300 de ori mai ridicate decât cele ale supracon- 
ductoarelor “clasice”. 

Ce putea fi mai minunat? Impasul părea că fusese 
depăşit teoretic. Era acum rândul tehnicienilor să intre în 


e rincipala problemă de rezolvat pentru a permite 


acţiune: chimia a făcut progrese considerabile în sin- 
tetizarea unor molecule sau lanţuri de molecule (polimeri) 
organice, ale căror proprietăţi să fie cât mai mult 
apropiate de cerinţele modelului de “supraconductor” 
cvasiunidimensional. S-a iniţiat astfel o adevărată 
inginerie chimică la scară moleculară, susținându-se o 
intensă cercetare experimentală. Cu toate acestea, 
“supraconductorul” organic cvasiunidimensional se lăsa 
aşteptat, teoria lui Little devenea o chestiune 
controversată, iar aplicaţiile în industrie ale supracon- 
ductoarelor o utopie. 

Abia către sfârşitul anilor ‘80 un rezultat senzaţional 
avea să readucă speranţa în legătură cu aceste atât de 
capricioase materiale; Alexander Miller şi Georg 
Bednorz (IBN-Ziurich) au sintetizat un oxid de cupru, 
bariu şi lanthan, care devenea supraconductor la 
temperatura de 35 K. A urmat, în 1987, obţinerea 
supraconductivităţii electrice, la 93 K (-180*C), pentru 
oxidul de cupru, bariu, ytriu. Se cunosc în prezent peste 
100 de cupraţi (oxizi de cupru şi alte elemente) care 
devin supraconductori într-o baie de azot lichid (77 K) 
cu mult mai ieftin decât heliu lichid. 

Recordul incontestabil al temperaturii critice la 
presiunea ambiantă (134 K sau -139*C) a fost 


În imagine se poate observa un magnet care levitează deasupra 
unui supraconductor răcit cu azot lichid. 


IANUARIE 1997 


IANUARIE 1997 


| TEHNOLOGII ALE SECOLULUI XXI | ALE SECOLULUI XXI 


SQUID - sau dispozitiv supraconductor cu interferenţă cuantică - 
poate detecta câmpuri magnetice extrem de scăzute. El are o 
grosime de numai 30 p. 


înregistrat în 1993 de către Andreas Schilling şi colegii 
săi (Zurich), cu un oxid de cupru, caiciu, bariu şi 
mercur. Comprimând acest produs, la presiuni 
superioare celei ambiante, Dave Mao şi Paul Chu 
(Houston) au ridicat temperatura critică până la -109*C 
(164 K). Există indicii de atingere a stării 
supraconductoare chiar la incredibila temperatură de - 
23°C (250 K)!!! Chiar dacă aceste rezultate nu pot fi 
reproduse, există speranţa descoperirii unor materiale 
care să devină supraconductoare la temperatura 
camerei, ceea ce ar declanşa o adevărată revoluţie 
industrială. Frâna acestor performanțe o constituie 
neînţelegerea perfectă a mecanismului supracon- 
ductivităţii la temperaturi înalte. Oare misterul acestor 
mecanisme va fi elucidat în cursul următorilor zece ani, 
aşa cum preconizează teoreticienii? 


Supraconductivitatea 
văzută de teoreticieni 
2 1957 - Teoria BCS (Bardeen, Cooper, Schriffer). 
În mişcarea sa în interiorul reţelei cristaline, electronul 


poate genera o polarizare a reţelei; în anumite condiţii 
atracţia exercitată de surplusul de sarcină electrică 


pozitivă asupra unui electron din cristal este capabilă - 


să conducă la “legarea” celor doi electroni (cel care a 
generat polarizarea de electronul “călător”). In 
momentul în care reţeaua se depolarizează (ca efect al 
forțelor elastice interioare), cei doi electroni se resping 
electrostatic, după care procesul se repetă, electronii 
comportându-se ca şi cum ar fi legaţi unul de celălalt 
(în pereche) printr-un resort. Prezenţa acestor perechi 
de electroni - perechi Cooper - care se deplasează în 
rețea precum soldaţii în formaţie de marş, 
caracterizează starea supraconductoare. Acestor 


perechi li se asociază, conform mecanicii cuantice, o 
funcţie de undă unică (cadenţa pasului de marş al 
soldaţilor din formaţie). 

Intr-un metal normal, electronii îşi păstrează 
independenţa, chiar dacă se deplasează cu toţii în 
aceeaşi direcţie. 

Formarea perechilor Cooper este împiedicată de 
agitația termică; de aceea ele apar la temperaturi joase. 

Într-un conductor obişnuit, curentul electric este 
disipat prin pierderea de energie suferită de electroni în 
ciocnirile lor (individuale) cu ionii reţelei cristaline 
(rezistenţa electrică). In cazul unui supraconductor, 
este vorba de o ciocnire “globală”, ceea ce ar necesita 
din partea reţelei (pentru a frâna electronii) un aport de 
energie cel puţin egal cu energia cinetică a ansamblului 
de perechi de electroni. 

Aşadar, supraconductivitatea este condiţionată de 
două proprietăţi (antagonice) ale rețelei cristaline: 
polarizabilitatea uşoară, necesară pentru formarea 


Certitudini la sfârșit de secol 


O Dispozitive electronice care prelucrează 
semnale de înaltă frecvenţă în telecomunicaţii şi 
protejează reţelele electrice împotriva fluctuaţiilor de 
tensiune; tratarea semnalelor este cu mult mai rapidă 
decât în cazul sistemelor cu semiconductoare. 


O Dispozitive supraconductoare de interferenţă 
cuantică - SQUID-uri, utilizate pentru a detecta 
câmpuri magnetice de foarte mică intensitate; sunt cei 
mai sensibili senzori magnetici folosiţi în explorările 
biomagnetice. 

O Fire flexibile supraconductoare extrem de 
eficiente în generarea, transmiterea şi stocarea 
energiei electrice. Această performanţă tehnologică a 
fost posibilă - în ciuda faptului că supraconductoarele 
sub formă de cupraţi sunt ceramice, deci materiale 
casante, dificil de prelucrat - prin folosirea unor tehnici 
speciale de fabricaţie. Firele astfel obţinute suportă 
densități de curent de 200 000 A/cm? la temperatura 
de 4,2 K (de aproximativ 200 de ori superioare 
densităţilor de curent în cupru) şi de 35 000 A/cm? la 
77K. 


O Plăci flexibile de cuprați, care transportă peste 
un milion de amperi pe centimetrul pătrat, la 
temperaturi de 77 K, şi care rezistă mult mai bine 
perturbațiilor de câmp magnetic decât firele 
supraconductoare. 


O Electromagneții supraconductori care generează 
câmpuri magnetice de 2 T, de aproximativ 5 ori mai 
puternice decât cele produse de cei mai performanţi 
magneţi permanenți. 

O Motoare supraconductoare cu o putere de 5 CP. 

O Inele de stocare a energiei electrice. 


O Trenuri ultrarapide cu levitaţie magnetică 
(MAGLEV) folosesc suspensia electromagnetică sau 
pe cea electrodinamică. La prototipurile japoneze 
MLU, suspensia electrodinamică foloseşte magneţi 
supraconductori, spaţiul de levitaţie fiind de zece ori 
mai gros decât cel produs prin suspensie 
electromagnetică, ceea ce conduce la sporirea vitezei 
de deplasare şi a confortului în timpul călătoriei. 

perechilor Cooper, şi o relativă “rigiditate”, obligatorie 
pentru păstrarea perechilor formate. În general, reţelele 
ce se polarizează uşor sunt reţele “moi”, ceea ce poate 
conduce la limitarea naturală a stării de 
supraconductivitate. W.L. McMillan (Bell Laboratories, 
SUA) a emis părerea că temperatura critică maximă nu 
poate depăşi 25-30 K (plafonul McMillan). 


Q 1964 - Teoria reţelei cristaline cvasiunidimen- 
sionale (W.A. Little, Stanford, SUA). Se propune un 
nou mecanism de formare a perechilor Cooper, 
independent de distorsiunea reţelei. Acest mecanism 


Speranţe ale mileniului 3 


O SQUID-urile, capabile să detecteze semnalele 
magnetice extrem de slabe emise de inimă şi creier, 
vor deveni ustensile medicale curente pentru 
diagnosticarea neinvazivă a diferitelor maladii. 
Aceste dispozitive vor putea fi folosite şi la testarea 
nedistructivă a structurilor industriale - conducte sau 
poduri. 

O Folosirea materialelor supraconductoare la 
temperaturi înalte va face posibilă construirea de 
dispozitive de vizualizare prin rezonanţă magnetică 
nucleară cu dimensiuni din ce în ce mai mici şi 
eficienţă din ce în ce mai mare. 


O În sistemele de comunicaţii la frecvenţe înalte, 
semiconductoarele nou descoperite vor servi ca filtre 
şi antene. Ele vor mări capacitatea releelor de 
telefonie celulară de 3 până la 10 ori; în cazul 
instrumentelor de bord ale avioanelor militare, se vor 
elimina frecvențele radar parazite care prezintă 
neajunsul de a bruia semnalele şi de a deregia 
calculatoarele de bord. 


O În zonele urbane, semiconductoarele la 
temperaturi înalte vor înlocui vechile cabluri 
subterane de alimentare, făcând să crească mult 
eficienţa liniilor de transmitere de energie. 

O Centralele electrice vor utiliza noile materiale 
supraconductoare pentru stabilizarea curentului şi a 
tensiunii electrice, condiţii în care va creşte 
performanţa de funcţionare a calculatorelor. 


O Sistemele de înmagazinare de energie vor 
folosi din plin supraconductoarele la temperaturi 
înalte: lansând un curent electric într-un inel 
supraconductor, acesta se va putea conserva, 
teoretic, permanent. Pentru recuperarea energiei 
blocate, se va racorda inelul la rețeaua principală. 


O Cupraţii îşi vor juca rolul cuvenit în constituirea 
instrumentelor destinate explorărilor spaţiale: 
dispozitive electromagnetice de detecție utilizate în 
navele spaţiale. 


O În microelectronică, interesul se îndreaptă 
către realizarea de circuite cu joncțiune Josephson 
(o barieră izolatoare subţire situată între două pături 
supraconductoare), care funcţionează ca un 
comutator extrem de rapid, cu un consum minim de 
energie. Astfel, viteza de calcul va creşte de 50 de 
ori într-un calculator cu circuite de acest tip, chiar 
dacă realizarea unui calculator în întregime 
supraconductor rămâne un vis nesperat. 


X ser 


Cablu supraconductor (secţiune) realizat din filamente, cu 
diametrul de 4 p, grupate în rețele hexagonale. Această structură, 
realizată de firma American Supraconductor, conferă maleabili- 
tate şi rezistență mecanică fibrelor ceramice, care în mod normal 
sunt casante. 


presupune o reţea cristalină supraunidimensională, în 
care ionii sunt aşezaţi în lungul unor lanţuri paralele, 
interacţionând slab unul cu altul. Electronii se depla- 
sează preferenţial de-a lungul lanțurilor, salturile 
electronice de la un lanţ la altul fiind foarte puţin pro- 
babile. Little a emis un model de “supraconductor” 
cvasiunidimensional în care electronii se mişcă pe un 
lanţ de atomi de carbon, forţa de împerechere fiind 
generată de polarizarea unor molecule de hidrocarburi 
aşezate pe lanţurile adiacente. Modelul prezintă 
avantaje certe: “rigiditatea” lanţului de atomi de carbon 
determină o mare stabilitate a perechilor Cooper. În 
plus, temperatura critică fiind invers proporţională cu 
rădăcina pătrată a masei particulei implicată în 
polarizare, valoarea ei în cazul noului model va fi de 
aproximativ 300 de ori mai mare faţă de supraconduc- 
toarele obişnuite. 


ū 1980 - Teoria cupraţilor (A. Miller şi G. 
Bednorz). Teoria clasică a supraconductivităţii nu se 
aplică în cazul oxizilor de cupru, unde atomii sunt 
dispuşi în plane paralele: ia temperatură înaltă, 
formarea perechilor de electroni ar necesita o energie 
de vibraţie a reţelei suficient de mare pentru a provoca 
destabilizarea reţelei însăşi. Ce alt mecanism ar 
guverna împerecherea electronilor în acest caz? 

Se studiază comportamentul noilor supracon- 
ductoare la temperaturi superioare temperaturii lor 
critice. Este posibil ca supraconductivitatea cupraţilor să 
fie rezultatul acţiunii simultane a mai multor mecanisme, 
având în vedere proprietăţile electrice şi magnetice 
insolite ale electronilor. Teoreticienii speră ca în 
următorii zece ani să aducă lumină şi în acest caz. 


ANCA ROŞU 

loan Paul al II-lea, a fost deschisă, în Salonul Sixtin 

al Bibliotecii Vaticanului, expoziția Monumenta 
Romaniae Vaticana, dedicată celei de-a 113-a aniversări 
a Arhiepiscopiei Catolice de București, înființată la 28 
aprilie 1883. Expoziția a fost îngrijită, cu deosebită acribie 
şi dăruire excepțională, de distinsul profesor Ion Dumitriu- 
Snagov din Bucureşti, membru al Academiei Interna- 
tionale pentru Studiul Religiilor. 

Cercetind documentele expuse - peste 150 de piese -, 
care provin din Biblioteca Apostolică a Vaticanului şi din 
Arhiva Secretă a Vaticanului, rămânem surprinşi de 
fecunditatea vieţii religioase în Dacia romană încă din zorii 
creştinismului european, ca şi de tenacitatea cu care s-a 
păstrat acolo credinţa, pe parcursul a aproape două milenii. 

Arhiepiscopul mitropolit de Bucureşti, loan Robu, iniția- 
torul manifestărilor centenare, declara în legătură cu acest 
eveniment de excepţie: “Pentru noi a fost o obligaţie de 
onoare să readucem în memorie cele două milenii de creş- 
tinism românesc, care a apărat şi a păstrat neştirbită cre- 
dinţa î în Sfânta Treime, din cele mai vechi timpuri, de când 
originea românilor înşişi se confundă cu zorile credinţei”. 

Începând cu luna noiembrie 1996, expoziţia 

Vaticana se află - nu se putea altfel! 
- la Bucureşti, găzduită de sălile Muzeului Cotroceni, fiind 
deschisă pentru marele public până în martie 1997. 
Numeroasele dovezi istorice aflate în expoziţie reprezintă 
informaţii culese pe parcursul timpului atât de structurile 
centrale, cât şi de instanţele ecleziastice catolice periferice, 
trimise la Roma, unde s-au constituit într-o bogată sursă de 
documentare istorică. Ele reprezintă o reflectare a 
interesului statelor europene pentru evenimentele din Ţările 
Române, în special privind viaţa religioasă, solidaritatea şi 
unitatea naţională, alianțele politice, rezistenţa antiotomană 
etc., toate privite în context social, cultural şi economic. 


L a începutul anului 1996, sub înaltul patronaj al papei 


Tabula Peutingeriana - fragment 5, secolul III. 


Madona Română - Maica Domnului cu pruncul lisus (manuscris 
maramureşean - Prăznicar), secolul XVI. 


Istoria creştinismului românesc începe în timpurile 
apostolice, cu Sfântul Andrei, cel care a evanghelizat tinu- 
turile de la Dunărea de Jos şi Marea Neagră. Din acest 
punct se deschide traseul expoziţiei Monumenta Romaniae 
Vaticana de la Bucureşti, cuprinzând mărturii (unele dintre 
ele inedite) însoţite de comentarii care le dovedesc autenti- 
citatea. Se demonstrează astfel de ce - spre deosebire de 
celelalte popoare vecine care au date fixe de convertire 
(bulgarii la 865, sârbii la 874, polonii la 996, slavii de 
răsărit la 988, ungurii la 1001) - românii nu au o dată fixă a 
botezului lor, fiind primul şi cel mai vechi popor creştin din 
regiune. Altfel spus, românii s-au născut creştini. 

Sunt prezentate personalităţi marcante ale lumii creş- 
tine, precum Donisie Exiguul - cel care a fixat în timp era 
creştină, numită după numele său era dionisiacă - şi loan 
Cassianul - cel care a instituționalizat sistemul de orga- 
nizare a aşezămintelor monahale -, amândoi plecaţi din 
bazilicile Dobrogei pentru a se alătura părinţilor Bisericii. 

Este prezentă în expoziţie şi o parte din bogata 
corespondenţă păstrată î în Arhiva Secretă a Vaticanului 
dintre Sfântul Scaun şi Ioniţă Caloian-Assan, conducătorul 
regatului româno-bulgar (sfârşitul secolului al XII-lea) 
privind conflictele teritoriale şi apartenenţa la latinitate a 
locuitorilor din regiune. De asemenea, sunt expuse 
documente care atestă locuirea neîntreruptă a românilor 
pe pământul vechii Dacii, precum Legenda Sfântului 
Gerard, Legenda Sfântului Ladislau, cavalerilor 

sau ioaniţi din lerusalim (1274) etc. 

Unele exponate ilustrează perioada papei Sixtus al ll- 
lea şi cea a lui Ştefan cel Mare, ambii mari apărători ai 


Europei amenințate de invazia otomană, şi vorbesc 
despre colaborarea dintre cei doi. Altele reliefează 
personalitatea lui Neagoe Basarab prin intermediul 
invăţăturilor către fiul său Teodosie, lucrare ce s-a impus 
în epocă sub forma unui cod de conduită şi de educaţie al 
prinților şi nobililor de la toate curţile Europei de Est. 

Multe manuscrise aflate în expoziţie aparţin secolelor 
XVII şi XVIII. Menţionăm O profesiune de credinţă, de 
Petru Movilă, Divanul sau gâlceava înţeleptului cu lumea, 
de Dimitrie Cantemir (ambele în limba arabă), Ceasomnicul 
domnilor, de Nicolae Costin, alături de Invăţăturile mitro- 
politului Varlaam, una dintre cele mai răspândite cărţi din 
epocă, ce a avut o influenţă notabilă asupra creştinilor şi 
un rol important în cristalizarea limbii române literare. 

Manuscrisele cu caracter liturgic prezintă particularităţi 
transilvănene şi provin din medii greco-catolice. Ele îşi 
păstrează acelaşi conţinut pe care l-au avut înainte de 
unirea cu Biserica catolică. les în evidenţă mai ales prin 
miniaturile lor care, într-un stil naiv, repovestesc scene 
biblice ce sunt situate în lumea satului românesc: sfinţii 
sunt îmbrăcaţi în haine tradiţionale româneşti, arhitectura 
este țărănească, Maica Domnului poartă ie şi catrinţă, iar 
pruncul lisus cojocel de miel, precum sunt cele din 
Prăznicarul maramureşean. 

Alte documente, ce provin în mare parte din Arhiva 
Secretă a Vaticanului şi de la Sfânta Congregaţie De 
Propaganda Fide, reflectă problematica greco-catolică a 
secolului al XVIII-lea în Transilvania şi conţin informaţii 
despre marea răscoală condusă de Horea (1784), ca şi 
despre mişcarea culturală şi politică românească Şcoala 
Ardeleană. 

De o mare însemnătate pentru istoria României este 
bula papală Ecclesiam Christi ex omni lingua din 1853, 
prin care papa Pius al IX-lea instituia pentru românii uniţi 


Breviarul roman: Chemarea Sfinţilor Apostoli Petru şi Pavel. 


Meditaţia Sfântului Gerard în pădurile Bachoniei (Valahiei) 


cu Roma provincia ecleziastică de Făgăraş şi Alba-lulia cu 
capitala la Blaj. Se recunoaşte, pentru prima dată în mod 
oficial, unitatea etnică şi importanţa istorică a românilor, 
chiar şi a celor din regiunile învecinate Transilvaniei - 
Banat, Crişana, Maramureş - unde ei erau majoritari. 

In expoziţie sunt prezentate mai multe hărţi terestre şi 
maritime, începând cu un fragment din Tabula 
Peutingeriana (secolul al III-lea) şi continuând cu hărţi 
nautice din secolele XIV-XVI. Demn de atenţie este 
Mapamondul chinezesc al lui Matteo Ricci, întocmit în 
China, care atestă pentru întâia dată cunoaşterea Ţărilor 
Române în Extremul Orient şi consemnează numele de 
Rumania pentru zona noastră. De asemenea, şi harta 
extrasă din curtea interioară “San Damasco” de la 
Vatican, care are pe cele trei laturi celebrele Loggii 
Vaticane: cea de-a treia, inclusiv pictura din planul 
superior, este realizată de marele pictor Rafael, după 
proiectul arhitectului Bramante, în 1518. Frescele acestei 
galerii cuprind un mapamond şi hărţile parţiale ale 
Europei, Asiei şi Africii. Teritoriul României istorice este 
prezent în harta a IX-a, de pe penultima frescă. Valahia, 
Moldova şi Transilvania apar cu o toponomie aproape 
completă, cu un relief redat corect şi cu graniţe exact 
conturate. După Codex Latinus Parisinus, din 1594-1596, 
această hartă este cea mai exactă şi mai reprezentativă 
pentru teritoriul românesc din vremea Renaşterii. La 
execuţia ei au lucrat profesionişti de mare clasă 
supravegheați de papa Pius al IV-lea, iar documentaţia a 
provenit din mai multe şcoli europene de renume. 

Monumenta Romaniae Vaticana nu-şi va încheia exis- 
tenţa la Bucureşti. Va face încă multe şi îndelungi popa- 
suri prin Europa, în importante şi prestigioase centre cul- 
turale, pentru ca lumea să ne cunoască mai bine şi corect. 


CORNELIU RADEŞ 

Marile monumente ale umanitatii 
ar putea fi construite în zilele noastre? 


De-a lungul istoriei, oamenii au înălțat monumente de 
dimensiuni şi forme impresionante: temple, palate şi 
catedraie, unice în felul lor. In ele au fost investite multă 
muncă şi imaginaţie, căci toate creațiile omului, oricât de 
uimitoare ni se par astăzi - chiar şi piramidele egiptene, 
considerate “opere” ale extraiereştrilor, ori Mareie zid 
chinezesc, singura construcție umană vizibilă de pe Lună -, 
au fost realizate datorită minţii sale din ce în ce mai 
ascuțite, care a ştiut să perfecţioneze mereu uneltele pe 
care le avea la îndemână. lpotezele care presupun 
intervenția unor forțe supraumane - tereste sau nu - pot fi 
oarecum explicate prin dificultatea de a ne imagina că 
aceste extraordinare monumente au putut fi concepute şi 
înălțate fără ajutorul tehnologiei şi al utilajelor moderne. 


Marea piramidă de la Gizeh, Egipt 


Piramida lui Kheops a fost construită în jurul anului 
2800 î.e.n., în timpul domniei celui de-al patrulea faraon 
din dinastia a patra. Specialiştii apreciază că pentru a 
reconstrui o replică, goală pe dinăuntru, din beton, nu din 
piatră, ar trebui ca 3 000 de oameni să muncească timp de 
cca 6 ani. Deci astăzi am putea construi Piramida lui 
Kheops într-un timp de cinci ori mai scurt, totul costând 15 
miliarde de franci. O reproducere a originalului din piatră ar 
costa de trei ori mai mult. 

Dimensiuni. Marea piramidă avea înălţimea de147 m 
iar baza un pătrat cu latura de 230 m; se admite că la 
construirea ei au fost folosite 2 300 000 de biocuri de 
piatră, fiecare având o greutate medie de 2-3 t. 

Durata lucrărilor. 30 de ani, conform spuselor lui 
Herodot 

La înălţarea ei au muncit, ne spune acelaşi Herodot, 
100 000 de lucrători în fiecare anotimp al inundaţiilor şi 
mai multe mii de sclavi, prizonieri de război. 


Marele zid, China 


Marele zid a fost terminat în timpul domniei primului 
împărat chinez, Qin Shihuangdi (221 - 210 î.e.n.). Pentru 
reconstruirea acestui monument ar fi necesari astăzi 15 
milioane de franci pe kilometru, adică aproximativ 100 
miliarde de franci şi 1 miliard de ore de muncă pentru 
echivalentul în beton al zidului. Un alt scenariu: 20 000 de 
oameni, repartizaţi în mai multe echipe, ar trebui să 
lucreze aproximativ 25 de ani pe un şantier gigantic 

Dimensiuni. Lungimea - 5 000 km, înălțimea - între 6 şi 
8 m, lăţimea - între 8 şi 10 m. 

Durata lucrărilor. iniţial, zece ani, începând cu anul 214 
î.e.n.; ulterior, reparaţii şi adăugiri timp de douăsprezece 
secole. 

La înălţarea lui au muncit, simultan, între 300 000 şi 
2 milioane de oameni. 


S-a susținut chiar că în condiţiile actuale unele dintre 
aceste edificii nu ar mai putea fi reconstruite, fie şi pentru 
simplul motiv că utilajele de construcții moderne ar 


supraaglomera şantierele care în alte vremuri au durat mai 


mulți ani. Revista Ça m'interesse a realizat, cu ajutorul! lui 
Francois Martineau, şeful Serviciului Estimare la Societatea 
Campenon-Bernard SGE, Franţa, un studiu la care şi-au 
adus contribuţia câțiva arheologi şi specialişti în construcții, 
întrebaţi de cât timp ar îi nevoie pentru a reface aceste 
monumente şi cum anume s-ar putea face acest lucru în 
zilele noastre. Fără îndoială, asttei de evaluări au anumite 
limite... Vă propunem, stimați cititori, o călătorie în timp şi o 
invitaţie: să ne imaginăm că înălțăm din nou monumentele 
unice de pe mai multe meridiane ale globului. 


Pont du Gard, Franta 


Apeductele, unele dintre cele mai îndrăzneţe 
construcţii romane, aprovizionau cu apă marile oraşe ale 
Imperiului roman. Pont du Gard, situat în sudul Franţei, în 
apropierea oraşului Nimes, era o lucrare monumentală; 
avea o lungime de două ori mai mare decât cea normală 
şi era realizat din trei rânduri de arcuri supraetajate (cu 
cele mai mari deschideri întâlnite ia un pod-apeduct 
roman). Constructorii zilelor noastre nu l-ar putea realiza 
mai repede decât au făcut-o romanii; doi ani şi 250 mili- 
oane de franci ar fi necesari pentru a ridica un pod din 
beton placat cu piatră, care l-ar face să arate identic cu cel 
înălțat în antichitate 

Dimensiuni. Podul propriu-zis avea o lungime de 275 
m (el reprezintă partea cea mai spectaculoasă a apeduc- 
tului, care măsura 50 km) şi trei etaje cu arcuri, ultimul la 
aproape 49 m înălțime. 

Durata lucrărilor: Construit în doi sau trei ani, începând 
cu 50 e.n., sub domnia împăratului Claudius | (41 - 54). 

La înălţarea lui au muncit câteva sute de sclavi. 


(Continuare în pagina 27) 


(E NE ADUCE ANUL 1997? 


Ne apropiem cu paşi mari de mileniul Ill. A început numărătoarea 
inversă. Se va întâmpla oare ceva deosebit la cumpăna dintre secole? 
Evident că nu. Dar dacă trecerea de la un an la altul constituie un prilej 

de bilanț şi de speranţe, cu atât mai mult, înseamnă trecerea de la un 
mileniu la altul. Este exact ceea ce vom încerca şi noi în aceste pagini: 
să facem un bilanţ a ceea ce s-a realizat până azi şi să aflăm ce se 
speră de la anii ce vin. Nu vom neglija, desigur, nici prezentarea a ceea 
ce vedem şi ce se întâmplă în mod curent în lumea cosmosului 


ce ne înconjoară. 


Să începem deci cu anul 1997. 


este un an banal: are 365 de zile, iar cele 
1997 patru anotimpuri încep 
la 20 martie, ora 15h 51m - primăvara 
la 21 iunie, ora 10h 5m - vara 
la 23 septembrie, ora 1h 38m - toamna 
la 21 decembrie, ora 21h 49m - iama. 


Atenţie! Toate orele sunt date în “ora de iarnă” sau 
ora fusului 2, având în vedere incertitudinile care 
planează încă în adoptarea “orarului de vară”. 


Pământul se află la 2 ianuarie la periheliu, adică cel 
mai aproape de Soare (la “numai” 147 095 000 km), iar la 
4 iulie la afeliu, deci cel mai departe de Soare 
(152 104 000 km). 

Din cele patru eclipse ce vor avea loc în 1997 vor 
putea fi văzute doar cele de Lună. 

Prima va fi parţială şi va avea loc în zorii zilei de 24 
martie. Momentul fazei maxime va fi la ora 6h 39m, când 
va fi acoperit 0,924 din discul Lunii. Din păcate, Soarele 
răsare deja la ora 6h 12m, aşa că vom putea înregistra 
doar intrarea ei în penumbră la 3h 41m şi în umbră la 4h 
57m. 

Vom avea însă mai mult noroc cu eclipsa totală de 
Lună din 16 septembrie. Intrarea în penumbră începe la 
ora 18h 11m, deci 14 minute înainte de apusul Soarelui. 
Dezavantajul este recuperat ranid, pentru că eclipsa 
totală începe abia la ora 20h 15m, are maximumul la 20h 
47m, câna 1,197 din discul Lunii este acoperit (deci o 
zonă mai mare decât discul propriu-zis) şi se sfârşeşte la 
ora 21h 18m. lese apoi din umbră la 22h 25m şi din 
penumbră la 23h 22m. 

in 1997 va avea loc o eclipsă totală de Soare. Ea este 
vizibilă însă doar din zona estică a Asiei şi din Alaska. 
Locuri bune pentru observare ar putea îi Siberia şi 
Mongolia. La data la care are loc (faza maximă la 9 mar- 
tie, ora 1h 23,8m UT) sunt puţine şanse să fie senin, ca 
să nu mai punem la socoteală temperaturile unei 
primăveri siberiene! 

Nici cealaltă eclipsă de Soare nu poate fi văzută de la 
noi. Ea este parţială (faza maximă - 0,8989 acoperire din 
discul Soarelui), are loc la 1-2 septembrie şi este vizibilă 
doar din Australia şi o parte a Antarcticii. 

„.„ Nici o problemă: mai avem doar doi ani şi jumătate 
până la “eclipsa secolului” din 11 august 1999, care va 
avea maximumul în România. 


Şi pentru că am 
început cu eclipsele şi 
pentru că şi o ocultaţie 
este tot un fel de 
eclipsă, de pildă a unei 
stele de către Lună, să 
vedem care vor fi cele 
mai interesante în 
1997. 


Steaua Aldebaran (Alfa Tauri, magnitudine 1,1) va fi 
ocultată anul acesta de două ori de către Lună: prima 
dată la 14 martie. Se poate vedea cum dispare la bordul 
intunecat al Lunii la 21h 19m şi reapare la 22h 25m (orele 
sunt pentru Bucureşti). Discul Lunii va fi luminat în pro- 
portie de 38%. A doua oculaţie va avea loc la 2 iulie, când 
Aldebaran dispare în spatele Lunii la ora 5h 48m şi rea- 
pare la 6h 54,7m. Aldebaran este una din stelele cu cel 
mai mare diametru aparent (0,03 secunde de arc), astfel 
că ocultaţia ei poate fi urmărită “pas cu pas”. 

La fel de interesantă va fi ocultaţia planetei Satum de 
către Lună. Discul Lunii va fi însă prea luminat (91%) 
pentru ca fenomenul să poată fi observat cu ochiul liber. 
Poate fi înregistrat momentul dispariţiei planetei în 
spatele Lunii la ora 3h 39,6m (pentru Bucureşti). În acea 
perioadă, magnitudinea planetei este 0,4. 


Şi pentru că am vorbit de planete să le urmărim puţin 
pe cerul lui 1997. 


Mercur poate fi observat cu o oră înainte de răsăritul 
Soarelui la orizontul estic la 24 ianuarie, 22 mai şi 16 
septembrie (datele elongaţiilor maxime) şi după apusul 
Soarelui, în lumina crepusculului, la orizontul vestic, la 
datele de 6 aprilie, 4 august şi 26 noiembrie (elongaţiile 
estice maxime). 


Venus poate fi bine văzut în primele zile ale anului ca 
Luceafăr de dimineaţă. După aceea devine Luceafăr de 
seară, fiind cel mai bine văzut în jurul datei de 6 noiem- 
brie, când, aflat la elongaţie maximă, străluceşte la mag- 
nitudinea de -4,1. Cea mai mare strălucire o atinge la 11 
decembrie (-4,4). 

Marte poate fi văzut şi la începutul anului, după miezul 
nopții, dar perioada optimă de observare este februarie- 
aprilie. La 17 martie e la opoziţie (magnitudinea de -1,1). 
În acest moment se află în apropierea afeliului de pe orbi- 
ta sa, astfel că nu se apropie “decât” la 99 milioane km de 
Pământ, ceva mai aproape decât la opoziţia precedentă 


din februarie 1995. Datorită excentricităţii orbitei sale, cea 
mai mică distanţă are loc peste trei zile, deci nu chiar în 
momentul opoziţiei. El apare vara în prima parte a nopții, 
iar iama mai poate fi văzut doar puţin în crepuscul. 

Jupiter poate fi văzut abia în dimineţile de primăvară, 
spre orizontul estic. El poate fi observat în condiţii optime 
vara, mai ales în jurul datei de 9 august, când se află la 
opoziţie şi atinge magnitudinea -2,4. După aceea răsare 
tot mai devreme, fiind abia vizibil la începutul serii. 


Satum poate fi observat la începutul anului la orizontul 
vestic, după apusul Soarelui (m = 1,2). Condiţiile optime 
de observare ale lui Saturn vor fi abia în jurul datei de 9 
octombrie, când se află la opoziţie (m = 0,4). La sfârşitul 
anului mai poate fi văzut doar înainte de miezul nopții. 


Spectacolul celorlalte planete este rezervat doar 
astronomilor amatori, ele putând fi văzute numai cu bi- 
nocluri sau cu mici instrumente. 


Regina nopţilor anului 1997 se pare că va fi însă 
cometa Hale-Bopp (C/1995 01). 

Descoperită, independent, de Alan Hale şi de Thomas 
Bopp, în iulie 1995, ea promite a fi foarte asemănătoare 
cu marea cometă din 1811, la care se referă Lev Tolstoi 
în “Război şi pace”. Cometa s-a aflat la 5 aprilie 1996 la 
0,75 UA distanţă de Jupiter (UA = unitate astronomică = 
distanţa Pământ-Soare), iar la 23 martie 1997 va fi la 1,32 
UA distanță de Pământ. Apropierea va avea însă loc 
când ne vom afla în cel mai dezavantajos loc de pe orbita 
terestră pentru a o vedea. 

Reluând observaţiile mai vechi, R.H. McNaught, de la 
Observatorul anglo-australian, a găsit-o pe o placă rea- 
lizată de C.P. Cass la 27 aprilie 1993. Ea se afla atunci la 
13,1 UA de Soare şi avea magnitudinea 18 -19. Se pre- 
supune că are o perioadă foarte lungă, de circa 3 000 de 
ani. 

Cometa va putea fi văzută la începutul lui februarie 
spre orizontul estic, în crepusculul de dimineaţă (m = 2,5). 
Spre jumătatea lui martie se apropie de Soare şi deci nu 
poate fi văzută. La 1 aprilie va fi la periheliu. In a doua 
decadă a lui aprilie va reapărea, de data aceasta la vest, 
imediat după apusul Soarelui (m = 0,5). Apoi declinaţia sa 
va deveni tot mai mică, cometa rămânând vizibilă doar în 
emisfera sudică. 


Aceasta este prognoza. Modificările dramatice pe 
care le-a suferit în ultimul timp ne fac să fim totuşi destul 
de sceptici cu privire la viitorul ei. Ceea ce ştim până 
acum este că Hale-Bopp este una din cele mai străluci- 
toare şi mai active comete văzute în ultima vreme. Dacă 
va reveni la primii săi parametri de strălucire, va putea fi 
văzută cu telescopul chiar în timpul zilei, concurând foarte 
bine cometele din 1910, 1927, 1965 şi 1976. 


Intrarea SOARELUI în semnele zodiacale 


20 ianuarie 2h 39m Aquarius 
18 februarie 16h 48m Pisces 
20 martie 15h 51m Aries 

20 aprilie 2h 56m Taurus 

21 mai 2h 7m Gemini 
21 iunie 10h 5m Cancer 
22 iulie 20h 59m Leo 

23 august 4h 2m Virgo 

23 septembrie 15h 37m Libra 

23 octombrie 10h 57m Scorpius 
22 noiembrie 8h 29m Sagitarius 
21decembrie 23h 45m Capricornus 


Geometria sistemului cometă-Soare-Pământ din 
perioada periheliului poate favoriza apariţia unei lungi 
cozi, la fel de frumoasă ca cea a lui Hyakutake. Chiar şi în 
poziţia extrem de dezavantajoasă în care vom fi faţă de 
cometă, cantitatea mare de praf a lui Hale-Bopp poate 
lăsa în urmă o coadă extrem de strălucitoare. Împreună 
cu Hyakutake, Hale-Bopp poate încheia recordul cometar 
al acestui mileniu. 

Dar nu putem vorbi de show-urile astrale fără a aminti 
şi de ploile de stele căzătoare: 


O între 15 iulie şi 1 august (maximum la 25 iulie) pot fi 
văzute ploile de stele căzătoare Alfa Capricornides, gal- 
bene şi strălucitoare, 


O între 25 iulie şi 23 august Perseidele (maximum la 
12 august), asociate cu cometa Swift-Tuttle, 


D între 6 şi 10 august (maximum la 8) Draconidele, 
asociate cu cometa Giacobini-Zinner, 


O între 15 şi 29 august (maximum la 22) Orionidele, 
asociate cu cometa Halley, 


O între 14 şi 20 noiembrie (maximum la 18) 
Leonidele, asociate cu cometa Templ-Tuttle, 


O între 3 şi 19 decembrie (maximum la 4) 
Geminidele, cu radiantul în Castor, surse de bolizi. 


Există desigur şi alte fenomene interesante, precum şi 
detalii asupra celor semnalate în această “cronică” suc- 
cintă a anului, care pot fi găsite în Anuarul Astronomic 
1997, întocmit de Institutul Astronomic al Academiei 
Române. 


Dr. MAGDA STAVINSCHI, 
Institutul Astronomic al Academiei Române 


Misiunile spatiale SOHO si Ulysses 


nii, ştiinţele planetare şi astrono- 

mia ne dezvăluie complexitatea 
lumii în care trăim şi pun în faţa noas- 
tră o serie de probleme complexe pri- 
vind dezvoltarea viitoare a civilizației 
terestre. Suntem parte integrantă a 
unui Univers dinamic, în evoluţie. Mul- 
te fenomene şi obiecte cosmice de 
neimaginat au fost descoperite şi 
explicate, ceea ce ne-a făcut să înţe- 
legem că stelele, galaxiile fac parte 
din “vecinătatea noastră imediată”, 
aşa cum s-a înţeles cândva că şi 
America este parte a planetei noastre. 
În acest Univers, Pământul suportă o 
serie de influenţe externe importante 
pentru structura şi dinamica atmosfe- 
rei şi magnetosferei şi mai ales pentru 
evoluţia biosferei sale. In acest stadiu 
s-a ajuns datorită succeselor misiu- 
nilor cosmice care, în numai o jumă- 
tate de veac, au împânzit cerul! 

La 4 octombrie 1957 primul satelit 
artificial al Pământului a deschis o 
poartă spre cer, dar şi spre Pământ. 
De la înălţimea orbitelor satelitare 
s-au făcut multe descoperiri surprin- 
zătoare, unele dintre ele anticipate 
teoretic, iar altele anticipate doar de 
Jules Verne! Astfel, s-au descoperit 
centurile de radiaţie Van Allen, forma 
reală a structurii câmpului magnetic 
terestru (magnetosfera) cu linii de câmp 
turtite în direcţia spre Soare şi linii de 
câmp puternic alungite, deschise, în 
direcţia antisolară. Au urmat apoi, pe 
măsură ce sateliții şi navele cosmice se 
depărtau mai mult de Terra şi erau 
dotate cu aparatură tot mai sofisticată, 
descoperirea fluxului continuu de par- 
ticule solare (vântul solar) care practic 
“umple” întregul Sistem Solar, şocurile 
interplanetare, structura magnetică a 
câmpului interplanetar cu două sau 
patru sectoare de polarităţi diferite, 
existenţa şi forma magnetosferelor 
celorlalte planete. De acolo, din afara 
atmosferei şi chiar a magnetosferei te- 
restre, aparatura cosmică şi astronauții 
au urmărit şi cerul (Soarele, Luna, pla- 
netele, stelele) şi Pământul. Se cu- 
noaşte azi structura dinamică a iono- 
sferei terestre şi a atmosferei înalte, 
complicata interacţiune “câmp magne- 
tic-câmp electric”, natura fragilă a 
stratului de ozon din atmosfera medie 
şi rolul său protector pentru viaţa pe 
Terra. Toate aceste rezultate au impul- 
sionat neaşteptat de mult dezvoltarea 
ştiinţei, a tehnologiilor în domenii foarte 
largi. Se fac observaţii biomedicale 
asupra comportării organismului uman 
în condiţiile deosebite ale spaţiului cos- 


L a apropierea graniţei dintre mile- 


mic. Sateliții de telecomunicaţii faci- 
litează legături de neimaginat cu 
jumătate de veac în urmă. Observațiile 
de teledetecţie ne ajută “să vedem” din 
spaţiu ceea ce aici, pe Pământ, “scapă” 
vederii noastre. In spaţiu se obţin 
cristale care pe Pământ nu pot fi sinteti- 
zate şi multe altele. 

lată doar câteva din marile cuceriri 
ale “erei cosmice” care fac ca astăzi 
cercetările în domeniul ştiinţelor pla- 
netare şi astronomie să nu poată fi con- 
cepute fără cercetările spaţiale. Dacă la 
începuturi, doar fosta URSS şi SUA îşi 
disputau întâietatea în diferite tipuri de 
misiuni spaţiale, acum, la sfârşit de 
secol XX, alături de NASA stau demne 
ESA (European Space Agency) şi 
ISAS (Institute of Space and Astronau- 
tical Science of Japan) cu realizări 
deosebite. ESA reuneşte puternicele 


Sonda Ulysses. 


agenții spaţiale naţionale din Germania, 
Franţa, Italia, Anglia, Spania şi cola- 
borează cu institute de cercetare de 
profil dintr-o serie de ţări europene. 
Cercetarea spaţială europeană s-a 
desfăşurat în decursul anilor în progra- 
me de lungă durată bine gândite şi în- 
delung pregătite. Astfel, Programul ORI- 
ZONT 2000, creionat în 1984 şi con- 
ceput până în 2005, a fost “construit” în 
jurul a patru misiuni mari, cu arie strate- 
gică bine definită, adevărate “pietre de 
temelie” în ştiinţele spaţiale: Programul 
solar-terestru, Misiunea spre princi- 
palele corpuri din Sistemul Solar, 
Spectroscopia în radiaţie X şi Observa- 
tor al radiaţiei cosmice submilimetrice. 
Aceste misiuni majore sunt completate 
de misiuni medii, aşa-numitele “misiuni 
albastre”, care nu au fost specificate de 
la început, ci s-au nominalizat pe par- 
curs pentru a asigura flexibilitatea pro- 
gramului. Astfel misiunile Huygens 
(Titan Probe) şi Integral au fost selec- 


tate, în 1988 şi respectiv 1993, ca mi- 
siuni M1 şi M2. M3 va fi discutată în 
1996, iar M4 în 1999. Misiunile sunt 
considerate “medii” din punct de vedere 
al costului pentru ESA, dar ele pot de- 
veni “majore” prin contribuţia altor par- 
teneri, cum sunt misiunile Ulysses şi 
Huygens datorită contribuţiei NASA. 
Incepând din 1993 se discută un nou 
program, ORIZONT 2000 PLUS, care 
să continue cercetările în domeniile ce- 
lor patru misiuni majore ale lui ORI- 
ZONT 2000. 

În procesul de investigare sistema- 
tică a vântului solar trebuie remarcată 
sonda spaţială Ulysses, lansată în cola- 
borare de ESA şi NASA, ca satelit artifi- 
cial al Soarelui. A fost lansată, de pe 
naveta spaţială Discovery, în octombrie 
1990 în direcţia planetei Jupiter, în 
preajma căreia a ajuns în februarie 
1992. Folosind câmpul gravitațional al 
acestei planete, sonda a părăsit planul 
eclipticii şi evoluează pe o orbită cir- 
cumsolară, cu raza de câteva unităţi 
astronomice. Orbita sa survolează polii 
Soarelui şi face pentru prima dată 
măsurători de vânt solar în dreptul 
acestora. Prima trecere a lui Ulysses la 
polul sud al Soarelui a durat 132 zile, 
echivalentul a cinci rotații solare, înce- 
pând cu 28 iunie 1994, la -70° latitudine 
heliografică şi culminând cu -80°,2 lati- 
tudine la 13 septembrie 1994, iar la 
polul nord în iunie-octombrie 1995, 
atingând +80*,2 latitudine la 31 iulie. 
Forma traiectoriei sale face ca Ulysses 
să atingă distanţele cele mai mari de 
Pământ dintre toate misiunile ESA; dis- 
tanța maximă va fi de 6,27 UA (doar 
misiunile NASA Pioneer şi Voyager 
s-au aventurat mai departe). 

Efortul financiar şi tehnologic 
imens, necesar pregătirii unei misiuni 
spaţiale, face ca obiectivele ştiinţifice să 
cuprindă un spectru larg de probleme. 
Acesta este şi cazul lui Ulysses care 
transportă prin mediul interplanetar 
nouă instrumente având următoarele 
obiective ştiinţifice: 

O stabilirea proprietăţilor globale tridi- 
mensionale ale câmpului magnetic 
interplanetar; 

Q îmbunătăţirea cunoştinţelor noastre 
despre compoziţia atmosferei solare, 
originea şi accelerarea vântului solar 
prin studierea plasmei vântului solar şi 
a particulelor solare energetice la 
diferite latitudini heliografice; 

O studiul accelerării particulelor ener- 
getice în erupții solare şi a proceselor 
de înmagazinare şi transport al acestor 
particule în coroană, prin observaţii la 
latitudini ecliptice mari a emisiilor X şi 


a 


de particule din regiunile active; 

O noi date asupra dinamicii interne a 
undelor din vântul solar, şocurilor şi a 
altor discontinuități - şi a propagării şi 
accelerării în heliosferă a particulelor 
energetice - prin studiul condiţiilor din 
eşantioane de plasmă diferite de cele 
găsite în apropierea planului eclipticii; 

Q acumularea de noi date asupra spec- 
trului şi compoziţiei razelor cosmice 
galactice în spaţiul interstelar la diferite 
latitudini heliografice şi în special chiar 
la polii Soarelui, unde razele cosmice 
de mică energie pot avea acces mai 
uşor în Sistemul Solar interior decât 
aproape de pianul eciipticii; 

Q acumularea de noi date despre com- 
ponența neutră de gaz interstelar prin 
măsurarea proprietăţilor şi distribuţiei 
gazului neutru în funcţie de latitudinea 
heliografică; 

Q îmbunătăţirea cunoştinţelor asupra 
prafului interplanetar prin măsurarea 
proprietăţilor şi distribuţiei sale în 
funcţie de latitudinea heliografică; 

Q căutarea surselor de izbucniri y şi, în 
conjuncţie cu alte misiuni spaţiale, iden- 
tificarea lor cu surse sau fenomene 
cosmice cunoscute; 

Q înregistrarea undelor gravitaționale 
de joasă frecvenţă, folosind datele tra- 
soarelor Doppler foarte precise, 
măsurate de stațiile de la sol. 


Dintre instrumentele îmbarcate pen- 
tru atingerea acestor obiective vom 
trece în revistă cele dedicate măsură- 
torilor de vânt solar. 


SWOOPS (Solar Wind Observa- 
tions Over the Poles of the Sun) care, 
în principiu, constă din plăci curbate de 
analizori electrostatici ce măsoară în 
mod independent distribuţia electronilor 
şi ionilor ca funcţie de direcţia spaţială 
de vizare şi de energie/sarcină (E/Q). 
Instrumentul pentru ioni acoperă dome- 
niul de energie de la 255 eV/Q până la 
34,4 keV/Q în toate direcţiile din care 
pot veni curenţi de vânt solar super- 
Alfvenici. Instrumentul pentru electroni 
măsoară particule incidente în 95% 
dintr-un unghi solid de 4r, în mod con- 
tinuu, de la 1,6 la 862 eV. 


SWICS (Solar Wind lon Compo- 
sition Experiment), care măsoară: 
UI compoziţia elementelor şi sarcina 
ionică; 
Q temperatura şi viteza medie a ionilor 
de vânt solar, de la 145 km/s (H+) la 
1350 km/s (Fe*5). 


EPAC (Energetic 
Experiment), care măsoară: 
Q compoziţia ionilor energetici: 80 keV - 
15 MeV/nucleon; 

Q atomii neutri de heliu. 

HI-SCALE (Heliospheric Instrumen- 
tation for Spectra, Composition and 
Anisotropy at Low Energies) care face 
măsurători de: 


Particle 


Q ioni energetici: 50 keV - 5 MeV; 

2 electroni energetici: 30 - 300 keV. 
COSPIN (COSmic Ray and Solar 

Particle INvestigation) constă din două 

telescoape LET (Low Energy Tele- 

scope) şi KET (Kiel Electron Tele- 

scope). Se înregistrează: 

— raze cosmice şi particule energetice; 

2 ioni: 0,3 - 600 MeV/nucleon; 

Q electroni: 4 - 2 000 MeV. 


La 2 decembrie 1995, a fost 
lansată, la Cap Canaveral, misiunea 
spaţială SOHO (SOlar and Heliospheric 
Observatory). La începutul lunii aprilie 
1996, vehiculul cosmic este plasat pe 
orbita finală, în jurul punctului L, din sis- 
temul Soare-Pământ, la o distanţă de 
1,5 milioane km de Pământ şi 0,99 UA 
de Soare. In această poziţie sonda se 
afla în afara magnetosferei terestre, 
măsurând particulele de vânt solar “in 
situ”, nealterate de câmpuri magnetice, 
centuri de radiaţie sau alţi factori pertur- 
batori. Fiind plasată în acest punct, 
sonda spaţială se va menţine perma- 
nent în jurul punctului L,, de pe linia 


Sonda SOHO. 


Soare-Pământ, deplasându-se o dată 
cu el în timpul rotației Pământului și 
măsurând continuu fluxul de vânt solar 
ce bombardează magnetosfera terestră. 
În plus, aflându-se în acest punct, sen- 
zorii de pe SOHO pot măsura în mod 
continuu întreg spectrul electromagnetic 
şi de particule al Soarelui, 24 de ore din 
24, fără a fi ocultaţi nici un moment nici 
de Pământ, nici de corpul sondei. Orien- 
tarea spre Soare se face cu o precizie 
foarte bună, de 10 secunde de arc. 

Misiunea SOHO este rezultatul unei 
colaborări internaţionale între ESA şi 
NASA. Cele 12 instrumente îmbarcate 
sunt rodul contribuţiei a 39 instituţii din 
15 ţări din Europa şi SUA. Puterea 
necesară pentru toată aparatura 
ştiinţifică este de 450 W, iar greutatea 
totală a sondei este de 1 800 kg. 


Principalele obiective ştiinţifice ale 
misiunii SOHO sunt: studiul interiorului 
solar; studiul mecanismelor de încălzire 
a coroanei solare; investigarea vântului 
solar. 


Ultimului obiectiv îi sunt destinate 
trei experimente. Acestea măsoară 
compoziţia vântului solar şi a parti- 
culelor de mare energie “in situ” pentru 
a determina abundența elementelor şi 
abundența izotopică, starea de sarcină 
ionică şi distribuţia de viteze a ionilor 
proveniţi din atmosfera solară. Spectrul 
energetic măsurat al particulelor este 
cuprins între 0,1 keV/nucleon şi 540 
MeV/nucleon, iar elementele măsurate 
acoperă un domeniu de la hidrogen 
până la nichei. 

Primul experiment,  CELIAS 
(Charge, Element and Isotope Analysis 
System), cuprinde trei senzori cu dis- 
criminare de masă şi sarcină, bazaţi pe 
tehnica “time-of-flight”. Ei folosesc o 
deviaţie electrostatică, postacceleraţie 
şi măsurători ale energiei reziduale. Se 
măsoară masa, sarcina ionică şi starea 
energetică a vântului solar, a ionilor 
supratermici şi a particulelor de joasă 
energie emise in erupțiile solare. 


COSTEP (COmprehensive Supra- 
Thermal and Energetic Particle 
Analyser) másoară spectrul energetic al 
electronilor pâna ia 5 MeV, al protonilor 
şi al nucleelor de He până la 53 
MeV/nucieon. 


ERNE (Energetic and Relativistic 
Nuclei and Electron Experiment) 
măsoară spectrul de energie al ele- 
mentelor (Z =1-30) până la 540 
MeV/nucleon, abundența izotopică și 
anizotropia fluxului de particule. 

În general, experimentele de pe 
SOHO au fost proiectate pentru a lucra 
în regimuri coordonate. Mai mult decât 
atât, pentru a putea corela cât mai bine 
măsurătorile de vânt solar cu feno- 
meneie din atmosfera Soarelui, un sen- 
zor ce înregistrează radiația ultravioletă 
solară a fost introdus în componența ex- 
perimentului CELIAS. Datele UV sunt 
înregistrate şi prelucrate în paralel cu 
cele al senzorului STOF şi introduse în 
blocul de date al acestuia. Se înregis- 
trează fluxul integral între 17 şi 70 nm, 
cât şi linia spectrală de 30,4 nm a He li. 

Am prezeniat în linii generale două 
dintre misiunile spaţiale dedicate 
Soarelui şi Programului de cercetări 
solar-terestre din ORIZONT 2000. 
Intr-un număr viitor vor fi schiţate cele 
mai deosebite rezultate ştiinţifice 
obţinute de cele două misiuni şi colabo- 
rarea cercetătorilor români în experi- 
mentele misiunii SOHO. 

Astronomia românească se 
pregăteşte să treacă “cu dreptul” pragul 
dintre milenii! 


GEORGETA MARIS, 
Institutul Astronomic al 

Bazilica Sfânta Sofia, istanbul. 
Turcia 


Această capodoperă a arhitecturii bizantine, construită 
între 532 şi 537, după planurile arhitecților Anthemios din 
Tralles şi Isidor din Milet, a fost transformată în moschee 
după cucerirea Constantinopolului de către turci în secolul 
al XV-lea. Este o bazilică cu nava centrală acoperită de o 
cupolă uriaşă şi de două semicupole care oferă spațiului 
interior o amplitudine unică în istoria arhitecturii 
Specialiştii apreciază că pentru a o reconstrui - nu din 
piatră, ci din beton - ar fi necesari trei sau patru ani şi între 
1 şi 2 miliarde de franci. Ornamentele interioare, din 
materiale preţioase, ca şi mozaicurile ar fi imposibil de 
reprodus, din lipsă de lucrători specializaţi 

Dimensiuni. Lungimea bazilicii - 77 m; lăţimea - 72 m; 
cupola centrală, cu diametrul de 31 m şi o înălțime de 55 
m, este unică în felul său. 

Durata lucrărilor. Hagia Sophia a fost construită în cinci 
ani, în timpul domniei împăratului lustinian | (527 - 565) 

La înălţarea ei au muncit 10 000 de sclavi dirijaţi de 
100 maiştri arhitecţi 


Taj Mahal, india 


in anul 1629, Mumtaz-i-Mahal, soţia favorită a lui Şah 
Jahan (1628 - 1658) şi confidenta sa timp de 18 ani, a murit 
dând naştere celui de-al paisprezecelea copil al său. Marele 
mogul a hotărît să înalțe în memoria ei Taj Mahal (“amintirea 
palatului”), un minunat mausoleu din marmură albă, decorat cu 
intarsii de marmură colorată, construit la Agra, pe malurile 
fluviului sacru Yamuna. Lucrările de construcţie ar dura, în 
zilele noastre, apreciază experţii, trei sau patru ani. O copie 
asemănătoare, dar din beton, ar costa între 1 şi 2 miliarde de 
franci. Din păcate, decoraţiile ar fi imposibil de reprodus în mod 
identic; măiestria artiştilor care l-au împodobit în secolul al 
XVII-lea a dispărut o dată cu aceştia 

Dimensiuni. Acest edificiu de pian octogonal, cu latura de 
144 m lungime, este încadrat de patru minarete (cu o înălțime 
de 42 m) şi o cupolă uriaşă, de 61 m înălţime. Zidurile sunt o 
adevărată dantelărie de marmură. 

Durata lucrărilor. Taj-Mahal a fost construit între 1631 şi 
1653 

La înălţarea lui au muncit, timp de mai bine de 20 de 
ani, 20 de milioane de oameni. Legenaa spune că Şah 
Jahan a dat ordinul ca la terminarea lucrărilor arhitectul să 
fie decapitat, asistenţilor acestuia să li se taie mâinile, iar 
lucrătorilor, aleşi pentru marea lor pricepere, să ii se scoată 
ochii pentru ca să nu mai poată înălța un monument 
asemănător. 


Catedrala Notre-Dame, 
Paris, Franța 


Lucrările de construcţie la celebra catedrală au început 
în 1163 şi au durat aproape un secol. Arhitecţii - Jean şi 
Pierre din Chelles, Pierre din Montreuil şi Jean Ravy - au 
optat pentru un plan bazilical, cu cinci nave; catedrala este 
împodobită cu numeroase sculpturi (celebrele gargouilles, 
reprezentând animale fantastice sau monştri) şi cu 432 de 
vitralii, jumătate din ele datând din secolul al XIII-lea. Din 
piatră sau din beton, Nâtre-Dame, ca şi alte catedrale 
gotice, nu ar putea fi reprodusă astăzi, pentru construirea 
sa ar fi nevoie de şi mai mult timp decât în secolul al XIII- 
lea, deoarece nu mai există sculptorii şi mâna de lucru 
necesară tăierii şi ajustării pietrelor. 

Dimensiuni. Lungimea - 127 m; lățimea fațadei - 40 m; 
înălţimea celor două turnuri ale fațadei - 69 m; înălţimea 
fleşei - 81 m. 

Durata lucrărilor. 100 de ani, începând cu 1163. 

La înălţarea ei au muncit mii de tăietori de piatră, dul- 
gheri etc. şi mai multe sute de artizani şi artişti aleşi pentru 
marea lor pricepere 


Pagini realizate 

Virusul 


West Nile 


in România 


e Virusul West Nile a fost izolat pentru prima oară în lume în 1937 * Prima epidemie recunoscută 
retrospectiv a fost cea din vara anului 1950 din Israel e Transmitera virusului se face, în general, 
prin intermediul ţânţarilor e Boala evoluează de la un sindrom febril la o encefalită mortală e La 
noi în ţară circulaţia virusului a fost semnalată cu 35 de ani în urmă e În 1996, epidemia s-a extins 
pe o perioadă relativ lungă: lunile iulie-octombrie e 


face parte din familia Flaviviridae, genul 
Flavivirus (fostul grup B al arbovirusurilor”). 

A fost izolat pentru prima dată în anul 1937 de 
colectivul de cercetători condus de Smithburn din 
sângele unei femei în stare febrilă din districtul West 
Nile, Uganda. In 1942, cercetările au stabilit relaţii 
antigenice între acest virus şi virusurile encefalitei 
japoneze şi encefalitei de St. Louis. Următoarele trei 
izolări au fost obţinute, în 1950, tot din sângele unor 
bolnavi febrili, de data aceasta copii din districtul sanitar 
Sindbis, Egipt. 

Prima epidemie cu febra de WN recunoscută 
retrospectiv a fost cea din vara anului 1950, în Israel, cu 
circa 500 de pacienţi spitalizaţi. Secvenţele epidemice 
au continuat aici anual între 1951-1954 şi 1957. 

Alte epidemii au fost raportate în Camargue - Delta 
Ronului, Franţa, în 1962, 1963, 1964 şi 1966, în Africa 
de Sud, în 1974, cu mii de infecţii umane şi, în 1983- 
1984, tot în Africa de Sud, regiunea Witwatersrand - 
Pretoria. Virusul WN este astăzi răspândit în 
numeroase zone din Africa, Asia, Europa, circulaţia lui 
fiind determinată de biologia artropodului vector. 


Transmiterea virusului 


y irusul West Nile (WN) este un arbovirus care 


Studiile în domeniu au subliniat rolul ţânţarilor în 
transmiterea virusului WN, între 1952 şi 1954, izolân- 
du-se în districtul sanitar Sindbis, Egipt, 70 tulpini de la 
51 937 exemplare de țânțari. Cercetările ulteriooare au 
arătat că aceasta se face, în cea mai mare parte, prin 
intermediul ţânţarilor din genul Culex: Culex pipiens, 
Culex univittatus, care transmit virusul WN în Africa, 
Culex tritaeniorhynchus în India şi Pakistan, Culex 
modestus în Franţa, Camargue; în ţara noastră cel mai 
mult circulă Culex pipiens. 

Menţinerea virusului în natură se face prin 
intermediul gazdelor naturale. Cea mai importantă 


"Pentru mai multe amănunte privind arbovirusurile, consultaţi 
revista Ştiinţă şi tehnică 11/1996, paginile 28, 29, 30. 


gazdă vertebrată în ciclul de transmitere a virsului WN 
sunt păsările migratoare, migraţia putând fi mecanismul 
de reintroducere a virusului în zonele temperate în 
fiecare an. Păsările pot disemina virusul în stadiul de 
viremie sau servesc ca intermediar căpuşele infectate. 
Cel mai important factor care determină intensitatea 
transmiterii la om este prezenţa, eficienţa şi densitatea 
înaltă a populaţiei de țânțari. 

Boala la om evoluează de la un sindrom febril la o 
encefalită mortală. 

Boala febrilă debutează brusc, după o incubație de 
2-3 zile, cu frisoane, transpiraţie, cefalee, febră 38- 
40°C, fotofobie, dureri retroorbitale, mialgii, greață, 
diaree, adenopatie, uneori erupție maculopapulară. 
Boala febrilă durează 5-7 zile şi poate fi urmată de 
vindecare sau de semne nervoase. 

In faza nervoasă, temperatura creşte la 40*C şi este 
însoţită de cefalee violentă, lombalgie marcată, 
prostraţie, redoare rahidiană, adesea semne extrapi- 
ramidale, stare letargică. Ea se estompează treptat şi 
urmează o convalescenţă marcată de o astenie 
importantă. 

Boala poate evolua însă cu o encefalită sau cu 
meningoencefalită gravă, adesea mortală. 

Infecția cu virusul WN poate fi însă şi o boală 
inaparentă, confundată uneori cu o viroză respiratorie 
care trece neobservată, dar care lasă o imunitate în 
general destul de lungă. Evidenţierea acestor anticorpi în 
sângele persoanelor aparent sănătoase poate da indicii 
despre circulaţia virusului în zona respectivă. 


Circulația virusului WN în noastra 


Ea a fost semnalată cu 35 ani în urmă când, în urma 
unor studii seroepidemiologice, s-au evidenţiat mai multe 
arbovirusuri care pot fi implicate în patologia umană. 
Cercetările din ultimii ani au stabilit o circulaţie mai 
intensă a virusului WN, comparativ cu anii ‘70, în toate 
zonele ţării, dar în special în sudul şi sud-estul ţării. 

Distribuţia circulaţiei virusului este determinată de 
biologia artropodului vector, şi anume a ţânţarilor din 

genul Culex, foarte numeroşi în perioada de vară, care 
însă se întâlnesc şi persistă, chiar şi în timpul iernii, în 
subsolurile inundate ale blocurilor, în locurile umede, în 
zonele cu lacuri. 

Circulaţia virusului se desfăşoară sub forma unui 
ciclu între păsările care reprezintă rezervorul şi țţânţarii 
care sunt vectorii. Păsările migratoare pot introduce în 
teritoriu noi tulpini de virus. La rândul lor, ţânţarii, după 
ce se infectează de la păsări şi multiplică virusul în 
glandele lor salivare, pot vehicula acest virus la oameni 
şi la animalele domestice şi sălbatice. 

Pe de altă parte, studii de specialitate au 
demonstrat - după examinarea serologică a unor cazuri 
clinice de neuroinfecţii - că un procent din aceste 
îmbolnăviri pot avea ca agent etiologic un arbovirus. 

În condiţiile existenţei unei bogate faune de culicide, 
a circulaţiei virusului WN semnalată la oameni şi 
animalele domestice, a numeroase specii de păsări 
ubicvitare şi a altora migratoare, care străbat anual 
traseul cuprins între nordul Africii - teritoriu cu circulaţie 
intensă a virusului WN - şi diferitele locuri de staţionare 
şi cuibărit din ţara noastră, s-a creat posibilitatea, foarte 
surprinzătoare pentru mulţi specialişti, apariţiei unei 
epidemii de meningoencefalită în Bucureşti. 

Epidemia a cuprins municipiul Bucureşti, Sectorul 
Agricol Ilfov şi 20 de judeţe din sud-estul ţării. La cele 
două spitale de boli infecțioase - “N.Gh. Lupu” şi “Dr. 
Victor Babeş“ - au fost spitalizaţi 481 de bolnavi din 
Bucureşti şi SAI, iar din ţară 211. S-au înregistrat 48 de 
decese, majoritatea bolnavi trecuţi de 50 de ani. 

Epidemia s-a extins pe o perioadă relativ lungă - iulie- 
octombrie -, cu vârful în săptămâna 12-19 august, când 
s-au diagnosticat pozitiv 42 de cazuri de 


Cazurile de meningoencefalită diagnosticate în laborator până la 


data de 10 octombrie 1996. 


meningoencefalită. Numărul cel mai mare de b. 
provenit din SAI şi sectoarele 5 şi 3 ale Capii. 
Specialiştii au afirmat că în Bucureşti aproximativ 120 00u 
persoane au făcut forme uşoare de boală, asemănătoare 
unor viroze respiratorii, dar că numai circa 500 au 
prezentat manifestări clinice şi au necesitat spitalizare. 

Cercetările iniţiale efectuate la Centrul naţional de 
referință pentru enterovirusuri din Institutul “Cantacuzino” 
au urmărit o etiologie enterovirală, care însă nu s-a 
confirmat. 

Posibilitatea implicării unui arbovirus în etiologia 
acestei epidemii a fost sugerată, pe 12 septembrie, în 
urma testării serologice faţă de arbovirusuri a unui lot 
de 32 bolnavi de către specialiştii de la Centrul de 
Cercetări Ştiinţifice Medico-Militare din Bucureşti. 
Examinarea ulterioară, pe 18 septembrie, a altui lot de 
bolnavi a confirmat infecția cu arbovirusul West Nile, 
infecţie transmisă prin intermediul ţânţarilor. 

Pe 21 septembrie, Institutul “Pasteur” din Paris, 
după examinarea serurilor primite, a confirmat infecția 
cu virusul West Nile. 

intre 28 septembrie şi 11 octombrie, o echipă de 
medici americani de la Centrul pentru Controlul şi 
Prevenirea Bolilor (CDC), sosită pentru a studia 
epidemia de meningoencefalită din Bucureşti, a 
confirmat infecția cu virusul WN şi transmiterea acestuia 
prin intermediul ţânţarilor. 

Epidemia de meningoencefalită din vara şi toamna 
acestui an a tras un semnal de alarmă pentru specialiştii 
Ministerului Sănătăţii, inspectoratele de poliţie sanitară, 
epidemiologi, infecţionişti şi factori de răspundere din 
primării privind conduita viitoare. 

Venirea frigului şi scăderea substanţială a 

IGIENA ALIMENTATIEI 


ADEVĂRUL DESPRE 
FAST-FOOD 


Hamburger, cartofi prăjiţi, pizza, hot-dog, sanavişuri... 
Detestate de unii, consumate în exces de alții, aşa- 
numitele produse fast-food nu au totuşi numai defecte. 
Cu condiția să se păstreze un anumit echilibru şi o 

igienă a alimentaţiei. 


Produsele fast-food pot să 
înlocuiască o masă 
completă? 

Nu. Aceste mâncăruri preparate 
şi servite rapid răspund unei nevoi 
simple: astâmpără foamea, sunt ief- 
tine şi, în general, corespund unor 
bune condiţii de igienă. Dar ele se 
află departe de echilibrul dietetic 
perfect: proteine - 20%, lipide - 30%, 
glucide - 50%. De pildă, ham- 
burgerui sau cartofii prăjiţi sau milk- 
shake, ce reprezintă circa 80% din 


Carentele 
antrenate 


Analiza din punct de vedere 
nutritiv a hamburgerilor sau a 
sandvişurilor a evidenţiat un 


maximum de glucide rapide şi de 
grăsimi saturate şi, de aseme- 
nea, lipsa vitaminelor A, E, B,, 
C, a oligoelementelor, a calciului, 
fierului, a acizilor graşi bogaţi în 
energie (mai ales raportul acizi 
graşi saturaţi/acizi graşi nesatu- 
raţi) şi a aminoacizilor esenţiali. 


produsele fast-food, sunt 
mâncăruri care, în princi- 
piu, conţin suficiente pro- 
teine, dar produc serioa- 
se dezechilibrări nutri- 
tionale atunci când acest 
mod de alimentaţie este 
exclusiv. Pe scurt: prea 
multe calorii (700-1 400 
kcal la o masă), lipide 
(48-70%), glucide sim- 
ple (totul este duice, 
inclusiv sosurile), dar 
puţine minerale, vitamine, 
fibre, produse lactate, glu- 
cide complexe. “Reproşurile” 
care se aduc acestor feluri de 
mâncare (croissant, pizza, viş, 
kebab preparat din pui...) constau în 
faptul că deşi aportul de lipide este 
mai redus, glucidele sunt în cantitate 
foarte mare în raport cu raţia de pro- 
teine. În plus, lipsesc legumele, 
fructele şi produsele lactate. 


Unele grăsimi folosite 
pentru prăjit sunt 
dăunătoare sănătății 

Într-adevăr, această problemă, 
care face obiectul a numeroase pu- 
blicaţii, este departe de a fi rezolvată. 


La început, produsele fast-food, ca 
cele de la McDonald's, erau prepa- 
rate cu grăsime de vită, pentru a li 
se păstra aroma. Repede însă, 
datorită efectelor negative ale grăsi- 
milor de origine animală asupra 
organismului (hiperlipidemie şi 
hipercolesterolemie), s-a trecut la 
grăsimile vegetale hidrogenate 
(solidificate), considerate mai 
sănătoase. Astăzi se ştie că acestea, 


număruiui de țânțari au dus la stingerea epidemiei, dar 
este dificil de prevăzut ce va aduce vara viitoare. 

S-a stabilit transmiterea prin intermediul ţânţarilor a 
acestei infecţii, dar sursele de la care aceştia s-au 
infectat, la rândul lor, au rămas neidentificate. Faptul că 
cei mai mulţi bolnavi au provenit din locuinţele cu curte 
arată că ei au fost mai expuşi înțepăturii ţânţarilor, s-au 
protejat mai puţin sau deloc, au în curţile lor locuri 
umede cu abundență de țânțari, coteţe cu păsări 
domestice expuse în permanenţă înţepăturii acestora şi 
care, ulterior, pot fi o sursă de virus pentru noi cicluri de 
țânțari şi de transmitere. 

Toate aceste aspecte, la care 'se alătură şi 
subsolurile umede, inundate, ale unor blocuri de 
locuinţe, ce pot constitui de asemenea locuri de 


menţinere şi înmulţire a ţânţarilor pe timpul iernii, sunt 
factori de risc pentru întreţinerea infecţiei şi permit 
posibilitatea izbucnirii ei atunci când condiţiile meteo- 
climatice vor fi favorabile. 

In urma acestei epidemii au rămas o serie de 
necunoscute care vor trebui elucidate pe parcurs, dar, 
indiferent de măsurile luate de factorii de răspundere, 
fiecărui individ îi revine sarcina de a-şi lua propriile 
măsuri, cel puţin de protecţie faţă de înţepăturile 
ţânţarilor. 


Biolog AURORA UNGUREANU, 
cercetător principal gr. ll, 
Centrul de Cercetări Ştiinţifice Medico-Militare 

încălzite şi reîncălzite, dau naştere 
la acizii graşi trans, prejudiciabili în 
plan cardiovascular. Actualmente, 
cercetătorii testează alte soluţii. 


Calitatea bacteriologică este 
strict supravegheată 

Mâncărurile gen fast-food au 
transformat igiena şi securitatea 
bacteriologică într-un fel de cal de 
bătaie! Şi totuşi dramele survenite 
în 1992 în statul New York şi în 
Seattle rămân în memoria oame- 


Big Mac! 


Sandviş3 

nilor. O sută de copii au fost con- 
taminaţi de bacteria Escherichia 
coli. Doi dintre ei, suferind de insu- 
ficienţă renală, au murit. Sigur, 
accidentul face parte dintre 
excepţii. Reglementările şi 
sistemele de autocontrol 
sunt draconice - cel puţin 
în străinătate -, de la 
abataj până la produsul 
livrat consumatorului. 
Cu toate acestea, tre- 
buie să se menţină 
vigilenţa pe două pla- 
nuri. Carnea tocată 
comportă cel mai 
mare risc de con- 
taminare. Specialiştii 
sunt categorici: friptă 
la grătar, la 70*C, ea 
trebuie să fie bine 
pătrunsă în interior (în 
ceea ce priveşte 
pizza, care se pre- 
pară la o temperatură 
de 100°C, nu există 
probleme). Apoi milk- 
shake (băutură răcori- 
7 toare pe bază de lapte 
aromat) poate să adă- 
postească stafilococi (în 
cazul în care aparatele nu 
sunt bine curățate sau nu se 
respectă o anumită tempe- 
ratură), inducând deci riscurile 
unor gastroenterite. 


Produsele fast-food 
provoacă obezitate 


Al doilea mare inconvenient al 
acestui gen de mâncăruri este 
destul de grav şi se referă la oferta 
supraabundentă şi, de asemenea, 
permanentă. Unele persoane se 
limitează strict la orele de masă. 
Altele însă, mai ales tinerii, au 
tendinţa să “ronţăie” continuu, ceea 
ce antrenează în cele din urmă 
apariţia supraponderalităţii, lucru 


Valori nutritive 


Istoria sandvișului 
și a hamburgerului 


Al treilea lord Sandwich, John 
Montagu, este considerat inventa- 
torul gustării ce îi poartă numele. 
Pasionat de joc, el a refuzat într-o 
zi a anului 1762 să-şi întrerupă pre- 
ocupările, sugerându-i bucătarului 
său să-l servească cu o bucată de 
carne aşezată între două felii de 
pâine unse cu unt. 

Bazat pe principiul “gata de 
înghiţit”, hamburgerul, al cărui 
nume provine de la o specialitate 
de carne tocată din oraşul Ham- 
burg, Germania, este o chiftea - cu 
condimente şi diverse garnituri - 
aşezată într-o chiflă tăiată. El a fost 
popularizat de doi americani, fraţii 
Maurice şi Richard McDonald, care 
aveau de circa opt ani un stand de 
vânzare a hamburgerilor, alături de 
sala lor de cinema de lângă 
Pasadena, în California. În 1948 le- 
a venit o idee năstruşnică: să facă 
o autoservire şi să promoveze 
înalta calitate a produselor lor. 
Patru ani mai târziu, ei erau celebri 
în toată California de Sud. În 1955, 
Ray Kroc, un întreprinzător în 
domeniul restaurantelor, le-a pro- 
pus să le vândă produsele în 
întreaga lume. 


constatat în Statele Unite ale 
Americii. Acest fenomen de dere- 
glare a comportamentelor alimenta- 
re este alarmant, deoarece - pe un 


„teren fragil - poate să inducă sau să 


agraveze patologia latentă a dia- 
betului, maladiile cardiovasculare, 
cancerul, oboseala. Desigur, tre- 
buie să menţionăm că la o astfel de 
situaţie nu se ajunge decât atunci 
când, într-adevăr, este vorba de 
excese şi de folosirea acestor pro- 
duse timp îndelungat. 


VOICHIȚA DOMĂNEANŢU 


Greutate/porţie (9) 


e persoană 


' McDonald's: carne de vită, pâine, salată, sos, brânză, ceapă, castraveciori, 
2 Pizza Hut: brânză, tomate, ciuperci, ardei iute; 
3 Sandviş: pâine, unt, jambon. (După Sciences et avenir 588/1996.) 

Rolul familiei în socializarea copiilor 


MODELUL AMERICAN (1) 


amilia este primul grup cu care copiii întreţin 

contacte în mod continuu şi primul context în care 

se dezvoltă modelele socializării. Este o lume pe 
care copiii încă nu o pot compara cu nimic şi de aceea 
este cel mai important agent de socializare, pentru că 
pune “primele cărămizi” la temelia personalităţii lor (deşi 
astăzi familia are o pondere mai mică în socializare, fiind 
“concurată” de alţi agenţi, cum ar fi grădiniţa, şcoala, 
spitalele, agenţiile guvernamentale, industria serviciilor, 
televiziunea). 

Importanţa familiei poate fi studiată din mai multe 
puncte de vedere: rolul familiei în comunitate, 
structura familială şi interacţiunea dintre 
membrii familiei (vezi Frederick Elkin, 
Gerald Handel, The Child and 
Society. The Process of Socia- 
lization, Fourth Edition, Random 
House, New York, 1984). 


Familia în comunitate 


Familia în care se naşte 
un copil îl plasează pe 
acesta în comunitatea de 
apartenenţă şi în societate. 
Copilul îşi începe viaţa 
socială preluând automat 
statutul social al familiei sale. 
Acest statut este un determi- 
nant important pentru felul în 
care ceilalţi se poartă cu el; 
există, astfel, diferenţe între cum 
sunt trataţi copilul unei mame necăsă- 
torite, copilul unei familii cu dublă carieră, 
fiica unui cleric sau băiatul unui ofiţer de poliţie. 

Acest statut dobândit va influenţa, de asemenea, şi 
viitorul statut, de adult, al copilului, cariera sa, pentru că 
viaţa profesională stă sub semnul educaţiei primite, iar 
aceasta depinde considerabil de modelul socio-cultural 
al familiei din care provine individul. 

Statutul familiei este, pentru copil, şi mediatorul 
culturii din societatea mai largă. Fiecare familie 
participă direct la un număr limitat de subculturi şi 
reţele (una bazată pe poziţia de clasă socială, alta 
bazată pe apartenenţa la grupul etnic, altele, posibil, 
bazate pe rudenie, ocupaţie sau interese). Acestea 
sunt versiunile societăţii mai largi, care ajung la copil 
prin exemple, prin învăţare, prin activitatea zilnică. 
Familia nu este pentru copil un simplu transmiţător 
pasiv al subculturii, ci joacă un rol activ, filtrând 
elementele subculturilor existente prin propria sa 
identitate - prin activităţile la care ia parte (mersul la 
biserică, invitarea musafirilor, vizitarea prietenilor, 
frecventarea meciurilor de fotbal) şi prin comentarea, 
evaluarea acestor activităţi şi a persoanelor implicate. 


Poziţia familiei în comunitate afectează maturizarea 
copiilor. Astfel, copilăria este mai lungă la clasele de mij- 
loc decât la clasele de jos, în care copiii au serioase res- 
ponsabilităţi încă de la vârste fragede. De exemplu, fetele - 
care ocupă poziţia de prim născut în familiile din clasele 
de jos au grijă de fraţii lor mai mici, se ocupă de treburile 
casnice şi de cumpărături pentru a-şi ajuta mamele. 
Astfel, automat, preiau şi modelul mamelor privind ma- 
ternitatea timpurie, deşi mamele lor nu doresc întotdea- 
una să le transmită modul lor de viaţă. Trebuie menţionat 

şi faptul că subcultura din care fac parte nu sancţio- 
nează sever maternitatea timpurie, indiferent 

dacă mama este căsătorită sau nu. 
Aşadar, când un copil se naşte 
într-o familie, aceasta îl poziţio- 
nează în societate, înainte ca el 
să poată desfăşura acţiuni 
independente. Această poziţie 
în societate afectează expe- 
rienţa pe care o va avea 
copilul până la maturizare, ca 
şi mai târziu, când acesta va 
deveni adult. Ea va deter- 
mina, într-un grad sem- 
y nificativ, nu doar forma de 
socializare a copilului, ci şi la 
ce vârstă, în ce ordine şi cine o 

va realiza. 


Familia ca structură 
interacțională 


Organizarea proprie a familiei are 
efecte directe asupra copiilor. Din această 
perspectivă, probabil cea mai importantă funcţie 
a familiei în socializare este familiarizarea copiilor cu 
relaţiile personale şi intime. Relaţiile familiale fiind 
primele relaţii sociale ale copiilor, familia este grupul în 
care ei trăiesc primele experienţe de a fi trataţi ca 
persoane distincte. Ei primesc îngrijire în schimbul 
dependenţei şi atenţie în schimbul sociabilității. Fiind 
lipsiţi de experienţă şi având nevoie de îngrijire şi 
atenţie, caracterul lor iniţial este de persoane 
egocentrice. 

Tipul de îngrijire şi atenţie pe care copiii îl primesc 
în primii doi ani de viaţă afectează decizia lor asupra 
rezolvării problemelor de încredere/neîncredere, 
autonomie/ruşine şi îndoială şi, de aici, capacitatea lor 
de a stabili mai târziu legături cu persoane din afara 
familiei. 

Copiii încep să se perceapă pe ei şi pe mamă, apoi 
pe tată şi pe ceilalți fraţi ca persoane distincte. Ei învaţă 
că ceilalţi au şi ei dorinţe, interese şi obiceiuri şi că este 
avantajos să se adapteze acestora, pentru a-şi atinge 
propriile scopuri. Copiii învaţă că trebuie să împartă cu 

alții resursele casei - spațiul, mobila şi alte obiecte -, 
timpul şi atenția părinților şi fraților. Învață cum este de 
dorit să se poarte şi cum să lupte cu ceilalți pentru a 
obține un lucru. 

In interacțiunea cu copiii, părinții pot fi mai mult sau 
mai puțin expresivi în privința sentimentelor, mai mult 
sau mai puțin autoritari, mai mult sau mai puțin 
protectori. Fraţii pot fi mai mult sau mai puțin geloşi, 
mai mult sau mai puţin interesaţi în a accepta un copil 
ca partener de joacă şi companie. Prin aceste forme 
variate de interacţiune cu familia, copilul îşi dezvoltă 
capacităţile iniţiale pentru stabilirea relaţiilor cu alţii. 
vor dezvolta în relaţiile cu persoane din afara familiei, 
colegi de muncă, reprezentanţi ai autorităţii, prieteni şi, 
în final, cu partenerul de viaţă şi propriii copii. 

Familia este grupul referenţial ale cărui valori, 
norme şi practici copilul le adoptă şi se raportează la 
ele în evaluarea comportamentului propriu. Nu numai 
anumiţi membri ai familiei reprezintă modele pentru 
comportamentul copilul, ci mai ales exemplul de 
interacţiune dintre membrii familiei se constituie drept 
model (relaţii destinse sau tensionate, de cooperare 
sau competiţie etc.). 

În Statele Unite ale Americii se evidenţiază trei tipuri 
principale de interacţiune familială: 

7 Familiile centrate pe adulţi, în care familia este 
condusă de către adulţi pentru adulţi (mai ales în clasa 
muncitoare). În acest tip de familie dorinţele copiilor 
sunt evident subordonate dorințelor părinţilor. Când 
copiii sunt împreună cu adulţii, ei trebuie să se poarte 
“cum se cuvine”: să se joace în linişte într-un colţ sau 
să se prezinte celorlalţi adulţi într-un mod care să-i 
pună pe părinţi într-o lumină favorabilă. Dar atunci când 
copiii sunt împreună cu cei de o seamă cu ei, au o 
considerabilă libertate în a face ce vor, atât timp cât nu 
creează probleme. Părinţii din aceste familii nu se 
preocupă de dezvoltarea copiilor lor, nu ştiu ce îşi 
doresc pentru copiii lor şi nu ştiu cum să-i formeze. 


Q Familiile centrate pe copii, în care părinţii îşi 
subordonează propriile plăceri fericirii şi pretențiilor 
copiilor (acest tip de familie se întâlneşte la clasele 
mijlocii de jos, cu studii superioare). Aceşti părinţi 
doresc pentru copiii lor o copilărie mai fericită decât au 
avut ei. Cu fiecare copil sporeşte bucuria şi unitatea 
familiei. Uneori, deşi părinţii nu sunt neapărat 
îngăduitori, copiii îi domină fără milă. 

Q Familiile conduse de adulţi (clasele mijlocii de 
sus): ceea ce vor copiii este mai puţin important; părinţii 
sunt în general educați la colegiu şi ştiu mult mai bine 
ce vor pentru copiii lor decât părinţii din familiile 
centrate pe copii. Copiii sunt învăţaţi să se lupte pentru 
dezvoltarea lor în conformitate cu propria indivi- 
dualitate; ei sunt forţaţi să obţină rezultate bune la 
şcoală. Un tip particular al acestor familii sunt familiie 
cu carieră dublă, în care copiilor li se cere să se 
adapteze intereselor carierei părinţilor. 

Deşi tipurile de interacţiune familială tind să varieze 
cu clasa socială, totuşi există variaţii şi în cadrul 
aceleiaşi clase sociale, fapt puţin studiat. 

Un alt aspect care trebuie luat în considerare este 
influenţa persoanelor care deţin diferite statusuri 
familiale. Mama este primul agent socializator, deci 


primul reprezentant al societăţii pentru copil şi, prin 
grija pe care o arată, iniţiază dezvoltarea sentimentelor 
şi simbolurilor care înzestrează copilul cu o natură 
umană şi îl fac capabil să devină un participant 
responsabil în cadrul societăţii. 

Cu toate că rolul tatălul a fost neglijat un timp, în 
ultima vreme i se acordă multă atenţie. Influența tatălui 
nu este numai directă, ci şi indirectă, mediată prin 
relaţia soţ-soţie. Studiile arată că un climat agreabil în 
familie influenţează pozitiv comportamentul mamei faţă 
de copil. Tatăl este important mai ales în familiile 
tradiţionale, deoarece prezenţa şi participarea sa la 
viaţa de familie ajută copilul să nu mai fie dependent de 
mamă. După ce el este privit ca un intrus în relaţia 
mamă-copil, copilul se identifică cu tatăl, pierzând din 
ataşamentul faţă de mamă. Mai târziu, deoarece tatăl 
lucrează şi petrece mai puţin timp acasă decât mama, 
este privit ca reprezentant al lumii exterioare şi al 
“cerinţelor superioare” cu care copilul se întâlneşte 
progresiv. Astfel, tatăl contribuie la lărgirea orizontului 
copilului în afara familiei. 

Nu mai puţin important este faptul că tatăl 
reprezintă un model al masculinităţii. Pentru băieți, el 
devine o bază pentru dezvoltarea propriei identități 
masculine. Pentru fete va reprezenta o bază pentru 
formarea imaginii prietenului şi, poate, a soțului dorit. 
Această imagine este influenţată şi de evaluările 
mamei asupra tatălui. 

În timp ce mama este răspunzătoare de suportul 
emoţional şi îngrijire, tatăl este angajat în stimularea 
fizică şi relaţii de joacă, veselie. 

Fraţii conferă relaţiilor familiale o considerabilă 
complexitate. Intre fraţi se stabilesc diferite coaliţii, care 
pot avea efecte pozitive sau negative. De exemplu, 
copiii pot conspira împotriva părinţilor, fraţii mai mari se 
pot coaliza împotriva celor mai mici sau coaliţiile se pot 
realiza pe bază de sex. Pentru fiecare frate, climatul 
familial este diferit. Fraţii mai mari, obţinând 
independenţa sau participând la diferite activităţi de 
grup cu colegii lor, netezesc calea pentru fraţii mai mici. 

Deosebit de important este numărul copiilor dintr-o 
familie. În familiile cu mulţi copii, aceştia preiau treptat 
din treburile casnice, relaţiile se caracterizează prin mai 
multă ordine. În familiile cu unul sau doi copii, aceştia 
sunt de obicei scutiţi de sarcini gospodăreşti, accentul 
punându-se pe educaţia lor, activităţi exterioare, viaţă 
socială. În familiile cu puţini copii, aceştia sunt mai 
dependenţi de părinţi în ceea ce priveşte securitatea, în 
timp ce în familiile numeroase, copiii formează un grup 
coeziv care se apără, se joacă, se confesează, învaţă 
şi chiar complotează împotriva părinţilor. 

Important este şi sexul copiilor dintr-o familie. Atunci 
când copiii sunt de sexe diferite, există o mai mare 
probabilitate ca aceşti copii să aibă şi trăsături de 
personalitate de la sexul opus (fetele - ambiţie, 
competitivitate; băieţii - afecţiune, obedienţă). 

Relaţiile între fraţi au, de asemenea, importanţă în 
învăţarea rolurilor de sex, deşi sursa principală în 
majoritatea familiilor revine părinţilor. 

(Continuare în numărul viitor) 


ANCA STOENESCU, 
Organizaţia “Salvaţi copiii” 

PI ErOLOGIE III 
Comportamentul de hrănire 


CAPCANE ȘI SURPRIZE 


A n cadrul adaptărilor motorii pen- 
tru dobândirea hranei se pot dis- 
tinge în esenţă şi simplificând 

oarecum lucrurile trei mari categorii 

de strategii comportamentale: 

U strategia relativ pasivă a vânării 

cu capcane; 

A strategia vânării la pândă sau 

prin surprindere; 

U strategia urmăririi şi capturării 

prăzii. 

Vânarea cu ajutorul capcanelor 
se face folosind adaptări specia- 
lizate. Leul-furnicilor (Myrmeleon sp.) 
este o insectă întâlnită mai frecvent 
ca larvă decât ca adult. Larvele 
trăiesc în nisip, în care sapă un soi 
de pâlnii pe al căror fund îşi pândesc 
prada, adică furnicile ce cad înăuntru 
şi asupra cărora proiectează nisipul. 
Larva leului-furnicilor îşi începe acti- 
vitatea trasând pe nisip un cerc 
mergând înapoi, corpul său fiind 
complet acoperit de nisip pe care-l 
proiectează la distanţă prin mişcări 
bruşte de întoarcere a capului spre 
partea posterioară a corpului. Dacă 
în cursul trecerii prin cercul care-l tra- 
versează, larva întâlneşte obiecte 
având un anumit volum, cum ar fi 
mase de nisip aglutinat mult mai mari 
decât corpul său, ea le îndepărtează, 
strecurându-se sub ele şi avansând 
apoi de-a-ndăratelea, susţinând şi 
împingând concomitent masa res- 
pectivă până ce reuşeşte s-o depună 
în afara cercului. După aceea, revine 
la munca sa şi continuă să lucreze 
progresiv către interiorul cercului, 
întorcându-se când în sensul acelor 
de ceasornic, când în sens invers, 
întrerupându-şi activitatea pentru 
scurt timp între aceste schimbări de 
direcţie. Obiectele mici, cum ar fi 
bucăţi de lemn sau trestie, sunt cu 
grijă apucate cu mandibulele şi arun- 
cate cu o mişcare energică de ba- 
lans în afara cercului. Când pâlnia 
este pe jumătate săpată, mai rămâ- 
ne de amenajat un crater de adân- 
cime medie cu o moviliţă în centru. 
Larva lucrează acum pe taluz, 
menţinându-şi permanent corpul 
acoperit cu nisip pe care-l aruncă 
încontinuu. In acest mod, larva 
reduce progresiv conul la dimen- 
siuni tot mai mici şi, în cele din ur- 
mă, leul-furnicilor se află plasat în 


centrul unei pâlnii bine nivelate, 
încetându-şi activitatea, care a durat 
în total cca 15 minute (fig. 7). Pereţii 
pâlniei sunt permanent expuşi sur- 
pării, aşa încât, din când în când, 
larva îi curăţă şi readânceşte. Leul- 
furnicilor întreţine pâlnia învârtindu-se 
de jur-împrejur pe fundul ei şi 
aruncând afară, cu o lovitură de 
cap, nisipul şi alte obiecte. Când 
stă ascuns pe fundul pâlniei, având 
doar mandibulele scoase afară din 
nisip, tot ceea ce alunecă de-a lun- 
gul pereţilor declanşează o mişcare 
oscilatorie a capului. Dacă scurge- 
rea de nisip a fost provocată de 
alunecarea unei insecte pe peretele 
pâlniei, această reacţie face ca pra- 
da să-şi continue alunecarea fără a 
se putea redresa şi orientează 
această alunecare astfel încât 
insecta sfârşeşte prin a ajunge între 
mandibulele larvei aflate pe fundul 


Fig. 1. Secţiune prin pâlnia amenajată de 
leul-furnicilor care se află pe fundul ei, în 
poziţie de pândă. (După E.S. Russell, 
1949.) 


craterului. Nu s-a stabilit cu certitu- 
dine dacă leul-furnicilor, în timp ce 
proiectează nisipul prin mişcările 
sale oscilatorii, ţinteşte sau nu 
asupra insectei ce a căzut în pâlnie, 
deşi unii autori susţin acest lucru. 
Un alt exemplu este cel al 
păianjenilor ce vânează cu ajutorul 
plaselor. Există plase circulare 
complicate construite de păianjenii 
din familia Argiopidae, dintre care 
cel mai cunoscut este păianjenul- 
cu-cruce (Epeira diademata). O 
asemenea plasă este înconjurată 
de fire marginale în formă de cerc, 
de la care pornesc spre centru, în 
funcţie de specie, 16-80 fire radiale. 
Centrul reprezintă, la unele specii, 
locul în care se postează păian- 
jenul, dar la altele, el stă la periferia 
pânzei după ce a lansat de la cen- 
tru un fir semnalizator până la 


ascunzătoarea sa. La o anumită 
distanţă de centru este ţesută spi- 
rala regulată a firelor de prindere, 
care la multe specii sunt acoperite 
cu picături lipicioase. Construcţia 
acestei pânze se face prin aşa- 
numita metodă a podului, prin care 
păianjenul întinde un fir de la un 
obiect la altul, îndreptând abdo- 
menul în sus şi proiectând un fir 
foarte lung ce flutură liber în bătaia 
vântului până ce se prinde de un 
suport oarecare. Dacă aceasta nu 
se întâmplă, păianjenul îl recupe- 
rează şi face o nouă încercare. 
Când firul s-a lipit, de pildă, de o 
ramură de copac, păianjenul fixea- 
ză celălalt capăt pe ramura pe care 
se află el. Apoi o porneşte pe acest 
fir, îl secţionează în două în timp ce 
reţine cu labele anterioare şi poste- 
rioare cele două extremităţi şi for- 
mează astfel un pod cu corpul său 
(fig. 2). Păianjenul înaintează atunci 
rebobinându-le cu picioarele ante- 
rioare, în timp ce glandele sale 
secretă noi cantităţi de substanţă 
vâscoasă. Ajuns la mijlocul firului, 
el lipeşte cele două extremităţi şi se 
lasă să cadă la sol printr-un fir a 
cărui extremitate o ataşează de 
suport consolidând-o. In acest mod, 
sunt confecţionate primele trei raze. 
In continuare, păianjenul ţese, 
pornind din centru, noi raze şi 
cadrul principal. Rezultă astfel o 
reţea radială în care păianjenul, 
plecând iar din centru şi mergând 
spre periferie, ţese marea sa spi- 
rală de susţinere care leagă marile 
intervale dintre raze; această spi- 
rală îi serveşte totodată ca fir pe 
care se deplasează când confec- 
ționează, ţesând de la exterior spre 
centru, spirala de captură care e 
prevăzută cu picături vâscoase 
pentru a captura prăzile. In timpul 
acestei activităţi, spirala auxiliară 
este secţionată şi demontată. Con- 
struirea plasei se repetă ori de câte 
ori e nevoie, după o formă ce vari- 
ază de la o specie la alta, dar este 
constantă la toţi indivizii aceleiaşi 
specii şi reprezintă un comporta- 
ment instinctiv. 

Alte specii de păianjeni uti- 
lizează strategii diferite de cap- 
turare a prăzii. Astfel, păianjenul- 
cu-lasou (Mastophora sp.) emite un 


fir terminat cu o picătură vâscoasă 
pe care o proiectează asupra insec- 
telor ce zboară în imediata apropiere. 
Alţi păianjeni-cu-lasou (C/adomeles 
sp., Dicrotichus sp.) atârnă în cursul 
nopții de un fir orizontal, în timp ce alt 
fir, terminat cu o picătură cleioasă, îi 
spânzură de unul din picioare a cărui 
gheară imprimă întregului dispozitiv 
în formă de pendul o mişcare de 
rotaţie; insectele care au neşansa să 
se ciocnească de extremitatea aces- 
tui pendul se lipesc de el şi sunt ast- 
fel capturate. 

Un caz interesant de vânare cu 
capcane a fost descris de scriitorul |. 
Al. Brătescu-Voineşti, vânător pasio- 
nat, dar şi observator atent al vieţii 
animalelor, la stăncuţă (Co/oeus 
monedula). El găsea frecvent pe 
peluzele grădinii sale pietre teşite de 
mărimea unei monede. Intr-o 


Fig. 2. Confecţionarea pânzei de către 
păianjenul-cu-cruce. (După |. Eibl- 
Eibesfeldt, 1974.) 


dimineaţă a observat o stăncuță 
umblând pe peluză, oprindu-se din 
când în când, dând cu ciocul ceva la 
o parte şi ciugulind. Tot atunci, a 
văzut o stăncuţă luând de pe potecă 
o piatră, transportând-o în cioc până 
în mijlocul unei peluze, unde a 
depus-o pe sol, după care s-a întors 
şi a repetat operaţia. Dând la o parte 
pietrele de pe peluze, Brătescu- 
Voineşti a constatat că sub unele 
dintre ele se retrăsese ori un gândac 
ori o râmă în căutare de întuneric şi 
umezeală. Aceste pietre plate, uşor 
de transportat şi cu o suprafaţă rela- 
tiv extinsă, aşezate într-una din zile 
şi controlate dimineaţa următoare, 
reprezentau capcane pentru atra- 
gerea şi capturarea unor neverte- 
brate cu care se hrăneau stăncuţele. 
Brătescu-Voineşti se întreba dacă 
respectivul comportament avea o 
natură instinctivă sau inteligentă. 
Oricum, el afirmă că din acea zi a 
renunţat să mai împuşte stăncuţe. 

O altă strategie comportamentală 
de dobândire a hranei este aceea 
prin care prădătorii capturează 
prada surprinzând-o printr-o reacţie 
foarte rapidă. Este uneori un fel de 
vânătoare la pândă. Peştele-arcaş 
(Toxotes jaculatrix) lansează un jet 
de apă asupra unei insecte care se 
aşază pe o plantă în afara apei. 
Peştele se plasează chiar sub 
suprafaţa apei, ţinteşte cu precizie 
şi, spre sfârşitul fiecărui jet de apă, 
înalță capul astfel încât jetul se 
transformă în jerbă, ceea ce, după 
toate aparențele, creşte procentajul 
reuşitei ţintirii prăzii (fig. 3). 

Un comportament de vânare 
prin surprindere utilizează şi păian- 
jenul Atypus afinis ce trăieşte în 
pădurile de pin şi îşi amenajează în 
sol un adăpost în forma unui canal 
ce poate măsura o lungime de cca 
0,5 m, având o ramificaţie ce se 
deschide la suprafaţă. Dacă peste 
această deschizătură trece un ani- 
mal ce constituie o virtuală pradă, 
cum ar fi un miriapod sau o insectă, 
atunci păianjenul îi înfige imediat în 
corp, prin peretele confecţionat 
dintr-o țesătură deasă, dar fină de 
fire secretate de el, chelicerele cu 
venin, apoi apucă victima ucisă sau 
anesteziată şi o consumă. Îndată 
după ce hrănirea s-a terminat, păian- 
jenul repară capacul deteriorat. In 
canalele căptuşite cu păienjeniş 
trăiesc femelele, lungi de 1-1,5 cm, 
în timp ce masculii, având o lungime 
de numai 0,7 cm, circulă liberi în 
căutarea femelelor. 

Vânătoarea prin surprindere se 
combină însă în alte cazuri cu o 
apropiere preliminară de pradă. Un 
ate iei 

Fig. 3. Comportamentul de vânare la 
peştele-arcaş. Peştele este capabil să 
jintească împroşcând apa la o distanţă ce 
atinge de 10 ori lungimea corpului său. 
(După |. Eibl-Eibesfeldt, 1964.) 


exemplu tipic în acest sens este cel 
al cameleonilor (Chamaeleontidae). 
Adaptaţi la viaţa arboricolă, având 
membre şi coadă prehensile, 
cameleonii se hrănesc cu insecte, 
prăzi foarte mobile şi rapide, greu de 
surprins, mai ales că viteza de 
deplasare a acestor reptile este 
lentă. Cameleonii au ochii mari, cu o 
unică pleoapă acoperită cu solzi, 
având doar o mică deschizătură 
rotundă pentru pupilă. Fiecare ochi 
se poate mişca independent de 
celălalt şi astfel fiecare din ei poate fi 
îndreptat spre o direcţie diferită, 
înregistrând imagini diferite. Cu un 
ochi cameleonul îşi supraveghează 
permanent prada, în timp ce cu 
celălalt cercetează împrejurimile şi 
alege traseul spre a se apropia de 
pradă cu mişcări foarte încete, uti- 
lizând ocolul. Pentru prinderea prăzii, 
cameleonul foloseşte limba, care are 
o lungime aproape egală cu cea a 
corpului, este subţire, cilindrică, 
prevăzută cu un bulb anterior, având 
o mică adâncitură cleioasă de 
absorbţie, limbă ce poate fi proiec- 
tată în întregime în afara cavităţii 
bucale cu mare viteză. Folosind 
această tactică - apropierea lentă, 
ocolită şi proiectarea fulgerătoare a 
limbii -, cameleonii surprind în 99% 
din cazuri victima care se lipeşte de 
vârful  apendicelui lingual, ce 
acţionează şi ca o ventuză, aspirând 
insecta în cavitatea bucală, unde 
este mestecată şi apoi înghițită. 


Dr. MIHAIL COCIU 

Poluarea și efectul de sera (Il) 


An episodul trecut am discutat despre efectul pe care 
$ factorul uman îl are asupra schimbărilor climatice la 

nivelul întregii planete, în special de la declanşarea 
revoluţiei industriale. În ultima perioadă, tehnologia a 
devenit tot mai sofisticată, iar progresul înregistrat în 
telecomunicaţii a făcut această lume tot mai mică şi 
mai accesibilă. Există însă şi un revers al medaliei, iar 
dacă omenirea nu va acorda suficientă atenţie 
impactului pe care dezvoltarea tehnologică o are 
asupra naturii, preţul care va trebui plătit ar putea fi 
destul de mare (exemplul rachetei Ariane, prezentat în 
episodul trecut, este sugestiv în acest sens). 

Însă omul nu este singurul vinovat de schimbările 
climatice care au apărut în ultima perioadă. Natura îşi 
are şi ea partea sa de contribuţie, ca şi cum ar dori să 
contrabalanseze efectul factorului uman. “Luminosul 
Soare s-a stins”, îşi începea, la sfârşitul anului 1816, 
lordul Byron poemul “Întuneric”. În acel an, denumit 

“anul fără vară”, erupția vulcanului Tambora din 
Indonezia s-a remarcat prin împrăștierea în atmosferă 
a unei uriaşe cantităţi de lavă şi praf vulcanic. La fel s-a 
întîmplat în august 1883, când a avut loc erupția 
vulcanului Krakatoa din Indonezia (soldată cu 40 000 
de victime), sau mult mai recent, în iunie 1991, cînd în 
urma erupției vulcanului Pinatubo din Filipine (fig. 1) 
s-au acoperit cu praf întinse regiuni din această parte a 
globului, temperatura scăzând la nivelul întregului glob 
cu aproximativ 0,2*C. Datorită circulaţiei specifice a 
curenților atmosferici, efectele erupţiilor vulcanice în 
aceste regiuni sunt transmise global. Praful, gazele şi 
aerosolii (particule lichide sau solide dispersate într-un 
gaz sau în aer) împrăștiați în atmosferă pot duce la 
răcirea globală a temperaturii pentru un an sau mai 
mulţi, dar impactul major pe care aceste fenomene îl au 


asupra vremii este cel de “nivelare” a temperaturii. 
Astfel s-a constatat că verile devin mai reci decât de 
obicei, în timp ce iernile devin mai blânde. 

Folosind simularea pe computer a schimbărilor 
climatice, cercetătorii de la University of East Anglia's 
Climatic Research Unit au ajuns la concluzia că 
asemenea erupții vulcanice pot influenţa puternic 
gradientul de temperatură de-a lungul atmosferei, însă 
nu pot anula încălzirea globală. Cel mult - afirma Mick 


Kelly - ar putea întârzia cu mai puţin de un deceniu 
încălzirea datorată efectului de seră generat de 
creşterea concentraţiei de CO, din atmosferă. Măsurări 
precise asupra acestei concentraţii au început să fie 
efectuate în timpul Anului Geofizic Internaţional (1957- 
1958) în Arhipelagul Hawaii şi la Polul Sud, departe de 
orice sursă majoră de poluare industrială. Redând 
destul de fidel starea atmosferei, ele au arătat un ritm 
sezonal distinct, asociat cu schimbări în activitatea 
vegetației de pe suprafeţele de pământ ale emisferei 

nordice (se ştie că vegetația terestră “se hrăneşte” cu 
CO, după un anumit ciclu anual, acest lucru fiind 
preponderent în emisfera nordică, unde suprafeţele de 
pământ sunt mult mai întinse). În anii '70 a devenit 
evident că acest ciclu anual este puternic influenţat la 
creşterea concentraţiei de CO, din atmosferă. Studiile 
efectuate asupra bulelor de aer “capturate” în trecut în 
gheaţa din Antarctica au confirmat acest lucru (fig. 2). 

În figura 2 se observă creşterea accentuată a 
concentraţiei de CO, din atmosferă, în special în 
ultimele două sute de ani. Înainte de declanşarea 
revoluţiei industriale, cantitatea de CO, se situa puţin 
deasupra mediei de 280 ppm (părţi per milion) sau 
0,028%. În 1957 această concentraţie ajunsese deja la 
315 ppm, în prezent valoarea ei situându-se în jurul 
cifrei de 360 ppm (adică 0,036% din cantitatea de gaze 
existentă în atmosferă). Cea mai mare parte a 
carbonului din cantitatea de CO, prezentă în atmosferă 
a rezultat în urma arderii cărbunelui şi a altor 
combustibili fosili, restul datorându-se distrugerii 
masive a pădurilor tropicale în ultimele decenii. Când o 
tonă de carbon este arsă sub formă de cărbune sau 
sub forma altor combustibili fosili se produc aproximativ 
4 t CO, în urma combinării fiecărui atom de carbon cu 
câte doi atomi de oxigen din aer. Între anii 1850 şi 1950 
(deci timp de un secol) omenirea a consumat 
aproximativ 60 Gt de carbon sub forma arderii 
combustibililor fosili. În prezent, această cantitate este 
consumată în mai puţin de un deceniu. În anul 1980, de 
exemplu, au fost arse aproximativ 5 Gt de carbon sub 
forma combustibililor fosili (cărbune şi petrol), mărind 
cantitatea de CO, din atmosferă cu 20 Gt. 


Pe lângă CO, mai există şi alte gaze împrăştiate în 
atmosferă în urma activităţilor umane şi care absorb 
radiaţia infraroşie în intervalul 7-13 um, cum ar fi CFC 
(clorfluorcarbonul), nitrații, metanul sau ozonul. CFC a 
devenit celebru în urma descoperirii efectului 
devastator pe care îl are asupra stratului de ozon din 
stratosferă, fiind în acelaşi timp şi un gaz de seră 
extrem de eficient: o singură moleculă de CFC are un 
efect de încălzire similar cu 10 000 de molecule de 
CO,. In prezent, cantitatea de CFC din atmosferă 
urmează o pantă descendentă datorită măsurilor 
extrem de severe luate pe plan mondial în ultimii ani, 
însă această substanţă, care are o durată de viaţă 
destul de mare, va contribui la degradarea stratului de 
ozon şi la amplificarea efectului de seră şi dincolo de 
secolul viitor. Pe lângă CFC, metanul (a cărui 
concentraţie este de aproximativ 2 ppm) produs de 
arderea gazelor naturale, nitrații (aproximativ 0,4 ppm) 
rezultați în urma folosirii îngrăşămintelor pe bază de 
azot au şi ei partea lor de contribuţie. in 1985, 
Veerhabadrhan Ramanathan de la Universitatea din 
Chicago a calculat efectul combinat al acestor gaze de 
seră alături de CO,, ajungând la concluzia că până în 
anul 2030 efectul lor ar fi acelaşi ca şi când cantitatea 
naturală de CO, din atmosferă (280 ppm) s-ar dubla. In 
acelaşi timp simulările pe computer arată că aceasta va 
duce la o încălzire globală cu aproximativ 3°C peste 
nivelul existent la mijlocul secolului trecut. 

Până în prezent, din cele 3*C prevăzute, 
temperatura a crescut cu 0,5*C (fig. 3) şi chiar dacă 
fluctuațiile naturale ale climei au cauzat o parte din 
această încălzire, evoluţia temperaturii la nivelul 
planetei se încadrează în ceea ce au prevăzut 
modelele realizate pe computer. In ceea ce priveşte 
înregistrările climatice efectuate, se poate afirma că 
1980-1990 a fost cel mai cald deceniu sau, dintr-o altă 
perspectivă, se poate spune că cei mai reci ani din 
această perioadă au fost mult mai călduroşi decât cei 
mai calzi ani de până la sfârşitul secolului trecut. 
Tendinţa de încălzire globală s-a întrerupt în iunie 1991 
datorită erupției vulcanului Pinatubo, dar după ce 
cenuşa vulcanică împrăştiată în atmosferă s-a risipit, în 
1992 şi 1993, lucrurile au revenit la “normal”. Potrivit 
datelor furnizate de IPCC (Intergovernmental Panel on 
Climate Change), anului 1995 i-a lipsit foarte puţin 
pentru ca să depăşească recordul lui 1990 şi să devină 
cel mai călduros an înregistrat până în prezent. 

Printre consecinţele efectului de seră, în urma 
creşterii globale a temperaturii estimată din momentul 
actual şi până în anul 2100 într-un interval cuprins între 
1°C şi 3,5*C, cea mai importantă o constituie creşterea 
nivelului mării (în urma topirii ghețarilor şi a calotelor 
polare) cu 15 până la 90 cm. Numai că, deşi ar părea 
paradoxal, în ultimul timp calotele polare au crescut 
cantitativ datorită umidității care se evaporă la latitudini 
joase şi cade sub formă de zăpadă la poli, unde este 
frig. Totuşi se prevede că o înclăzire globală cu 
aproximativ 2*C, posibilă în următorii 40 de ani, va 
creşte nivelul mării cu 30 cm. Există şi un scenariu mult 
mai pesimist legat de efectul de seră. Acesta 
presupune că în cazul în care temperatura medie la 
nivelul întregului glob va creşte cu aproximativ 4*C, 
există riscul ca întreaga calotă glaciară a Antarcticii 
vestice să se desprindă şi să alunece în ocean, 
determinând creşterea nivelului mării cu aproximativ 5 
m. Totuşi specialiştii apreciază că sunt necesari sute 
de ani pentru ca acest proces să aibă loc, iar creşterea 
nivelului mării s-ar putea produce cu o rată anuală de 
1-2 cm. 

Un lucru este clar: cu toată reducerea drastică a 
poluării, clima pe această planetă se va încălzi în 
continuare. Cât de mult, depinde numai de inteligenţa 
umană. Altfel ţări precum Olanda sau Bangladesh ar 
putea rămâne doar o amintire. 


EUGEN APĂTEANU 

BAZATĂ PE EXPERIENȚĂ 


informatice introduse de sis- 

temele expert - am citat pro- 
cesarea bazată pe experienţă - tre- 
buie menţionate, pe lângă posibili- 
tatea rezolvării problemelor “dure” 
pentru informatica tradiţională, 
“transparenţa” comportamentului 
(sistemul poate eventual justifica 
cererile către utilizator sau explica 
modul de raționament urmat pentru a 
ajunge la concluzii/soluţii intermedi- 
are sau finale) şi o anume “ robuste- 
je” în funcţionare (sistemul respectiv 
poate, spre exemplu, în absenţa 
unor date certe, să abandoneze un 
anumit raţionament şi să încerce a 
ajunge totuşi la o soluţie rezonabilă 
cu celelalte date disponibile). 

Un alt avantaj fundamental 
provine (cum a fost deja menţionat 
în Ştiinţă şi tehnică 12/1996) din 
fragmentarea experienţei (cunoaş- 
terii) şi din separarea acesteia de 
raționament (cele două categorii 
sunt în schimb inseparabile în pro- 
gramele aplicate tradiţionale). De 
aici derivă în fapt o certă uşurinţă în 
dezvoltarea şi întreţinerea apli- 
caţiilor. Metodologia de elaborare a 
programelor bazate pe experienţă 
este destul de diversă faţă de cea 
delimitată la început pentru infor- 
matica tradiţională (analiză, progra- 
mare, testarea întregii probleme) şi 
prevede înainte de toate o coope- 
rare strânsă între expertul în pro- 
blemă şi progamator. Etapele pen- 
tru elaborarea unui program bazat 
pe experienţă (cunoaştere) sunt 
patru la număr şi vor fi succint tre- 
cute în revistă în cele ce urmează. 
Prima etapă o constituie analiza 
generală în care problema, oportun 
aleasă dintre cele semnificative şi 
adaptate noii abordări, trebuie tre- 
cută în revistă în generalitatea sa, 
fără a intra în amănunte; scopul 
principa! al acestei faze este deli- 
mitarea precisă a domeniului pro- 
blemei (adică în mod concret ce se 
propune spre rezolvare şi ce nu), 
precum şi segmentarea problemei 
în subprobleme abordabiie în mod 


g rintre avantajele noii categorii 


independent sau cvasiindependent. 
Dacă nu este cazul unei împărțiri în 
subprobleme independente, trebuie 
cel puțin demarcat un nucleu de 
bază (care cuprinde aspectele prin- 
cipale ale problemei), abordat ca 
subproblemă iniţială şi extensibil 
apoi în mod progresiv (cu aspecte 
secundare iniţial neglijate). A doua 
etapă în programarea bazată pe 
experienţă constă în analiza spe- 
cializată a unei subprobleme: se ia 
în considerare o subproblemă în 
sensul explicat mai sus şi se efec- 
tuează o analiză logică amănunțită 
(obiectele şi mărimile din domeniu, 
relaţiile dintre ele, modul de modifi- 
care al acestora), însoţită de o do- 
cumentaţie adecvată (de exemplu, 
însoţită de reţele conceptuale, reţe- 
le semantice, arbori decizionali, dia- 
grame “mărimi-relaţii” etc.). In faza 
următoare, a treia, se face “progra- 
marea subproblemei - subproble- 
ma este acum tradusă în formalis- 
mul specific instrumentului infor- 
matic utilizat. Termenul “progra- 
mare” este totuşi nepotrivit deoa- 
rece nu se scriu instrucţiuni, ci se 
definesc reguli tipice şi/sau situaţii 
“cadru” şi/sau predicate. În fine, a 
patra şi ultima etapă este formată 
din testul funcţional al subproble- 
mei; sunt executate testele funcţio- 
nale şi se fac eventualele corecții. 
Când testul este satisfăcător, se 
revine la faza a doua pentru analiza 
unei alte subprobleme sau pentru 
extinderea problemei rezolvate 
până acum. Dacă toată problema a 
fost deja analizată, programată şi 
supusă la test, procesul se încheie. 
Sunt neglijate aici pentru clari- 
tate importantele faze succesive de 
inginerie a produsului şi de testare 
operativă cu utilizatorul final. 
Sintetizând, se poate afirma că 
există două avantaje primordiale 
care susțin elaborarea de programe 
pe baza experienţei. Pe-de-o parte, 
dezvoltarea devine mai uşoară 
deoarece aplicaţia poate fi elabo- 
rată modular, pornind de la o sub- 
problemă (şi de la o bază de expe- 


rienţă) parţială şi extinzând-o trep- 
tat (după testările oportune) prin 
adăugarea altor subprobleme. 
Posibilitatea de elaborare modulară 
provine în mod esenţial din faptul 
că adăugarea de elemente (noi 
informații care completează expe- 
rienţa) la un întreg este mai puţin 
critică decât adăugarea de noi 
instrucţiuni în secvenţa rigidă a unui 
program tradiţional. De cealaltă 
parte, întreţinerea devine mai facilă 
deoarece modificarea, adică adău- 
garea sau eliminarea de fragmente 
la/dintr-un întreg are consecinţe 
traumatizante minore faţă de ope- 
rațiile echivalente în instrucţiunile 
unui program tradiţional. 

Este important de relevat că 
avantajele expuse pot sugera adop- 
tarea noii categorii chiar pentru 
anumite aplicaţii în care se folosesc 
în mod curent metodele tradiţio- 
nale. În particular, deja se mani- 
festă un interes deosebit pentru 
aşa-numita “programare pe obiec- 
te” OOP (Object Oriented Program- 
ming) ale cărei metode şi instru- 
mente sunt derivate din inteligenţa 
artificială. 

inteligenţa artificială înglobează 
deja ca posibile aplicaţii sistemele 
expert cu un succes comercial de 
necontestat, “vederea” artificială, 
interpretarea de imagini, înţele- 
gerea limbajului natural, robotica 
inteligentă, vehiculele autonome, 
antrenarea automată şi enume- 
rarea poate continua. Din păcate, în 
sectoarele care urmează primului 
(sisteme expert) progresul a fost 
lent şi, în consecinţă, rezultatele 
sunt departe de un succes comer- 
cial comparabil. Observatorii intere- 
saţi în tematica inteligenţei artifi- 
ciale se împart în două tabere prin- 
cipale: grupul optimiştilor, care 
aşteaptă rezultate notabile, fie chiar 
şi pe termen mediu-lung, şi grupul 
pesimiştilor, care sunt convinşi că 
utilitatea inteligenţei artificiale există 
numai la nivelul conceptual şi că la 
trecerea de la probleme-jocuri la 
probleme reale, dificultăţile vor 

creşte exponențial, iar complexi- 
tatea va deveni de nestăpânit. 


Abordare simbolică 
sau prin interconectare? 


Secţiunea care urmează se 
doreşte o pledoarie imparţială care 
să vă ofere dv., stimaţi cititori, o ba- 
ză pentru a putea evalua argu- 
mentele fiecăruia dintre cele două 
categorii informatice. 

Abordarea simbolică este baza- 
tă pe o reprezentare conve- 
nabilă a realităţii prin simboluri 
şi pe manevrarea oportună a 
acestor simboluri în scopul 
atingerii unor obiective certe 
(de obicei, aceste obiective 
constau în obţinerea soluţi- 
ei/soluţiilor unei/unor pro- 
bleme). Prin acest mod de 
abordare, inteligenţa artificială 
clasică afirmă şi susţine că: 

O orice sistem de sim- 
boluri suficient de complex 
poate imprima abordării, la 
limită, un comportament 
“inteligent”; 


O nu este deci necesară 
simularea creierului pentru că 
există acest mod de repre- 
zentare a realităţii cu simboluri 
şi modul de manevrare a sim- 
bolurilor în funcţie de 
scop(uri); 

O excluzând atunci orice 
antropomorfism fizic, procese- 
le intelectuale trebuie ana- 
lizate la un nivel înalt de 
abstractizare în loc de a le 
“reduce” la funcţionarea neu- 
ronilor şi reţelelor neurale; 


O abordarea nu apare ca 
inspirată din neurofiziologie, ci mai 
curând din psihologie, lingvistică, 
logică sau chiar filozofie; 


O totuşi urmărirea unui scop pre- 
cis are o importanţă netă mai presus 
de “cum este urmărit scopul”; cu alte 
cuvinte, nu este atât de important a 
simula “prost” omul cât a-l imita 
“bine”, adică a obţine prestații 
acceptabile în soluţionarea pro- 
blemelor complexe, chiar dacă limi- 
tate la un domeniu restrâns. De aici 
provine impunerea orientată în 
sens ingineresc care caracte- 
rizează în mod pozitiv inteligenţa 
artificială. 

Pe de altă parte, în sprijinul 
abordării prin interconectare este 
indiscutabil adevărat că: 


O multe procese intelectuale 
(spre exemplu cele legate de percepe- 
rea senzitivă sau coordonarea cinema- 
tică) nu par a fi bazate pe logică sau 
limbaj (sisteme tipice de simboluri); 

O inteligenţa este un “continu- 
um”, de la amoebă la om, aşadar 
un vierme este inteligent, chiar 
dacă este dificil să-i atribuim capa- 
citatea de manevrare a simbolurilor 
abstracte; 


O comportamentul inteligent 
cuprinde atât raţiunea şi raţiona- 
mentul, cât şi intuiţia, fantezia, 
asocierea de idei etc.; 


O unica formă de inteligenţă 
cunoscută (animală sau umană) 
este bazată invariabil pe un sistem 
nervos format din neuroni conectaţi 
în reţele mai mult sau mai puţin 
complexe. 


În rest, acelaşi Von Neumann 
şi-a pus problema dacă orice con- 
cept sau comportament poate fi 
exprimat în mod nonambiguu şi 
complet prin intermediul cuvintelor 
(deci al simbolurilor), neexcluzând 
posibilitatea ca reprezentarea cea 
mai simplă să fie dată totuşi de 
conexiunile creierului... 

Se poate afirma cu certitudine 


că abordarea simbolică pare adap- 
tată mai ales proceselor de inte- 
ligenţă conştientă, cum sunt raţio- 
namentul experţilor umani sau 
demonstrațiile teoremelor. Acestea 
nu par totuşi să reflecte natura mul- 
tor procese de inteligenţă subcon- 
ştientă, cum sunt cele legate de 
recunoaşterea imaginilor şi sune- 
telor sau de coordonarea simţiri- 
mişcări. Cu alte cuvinte, privind o 
fotografie, remarcăm imediat ima- 
ginea unei pisici, distingând-o 
de cea a unei pisici-bibelou sau 
pisici de pluş; puţin probabil ca 
acesta să fie rezultatul unui 
lung şir de deducţii... Mai plau- 
zibil pare că este vorba de un 
mecanism similar unei memorii 
asociative (care la o intrare X 
asociază automat o ieşire Y) 
sau auto-asociative (care la o 
intrare [X+zgomot] asociază 
ieşirea filtrată X). Şi la animale 
se observă comportamente 
subconştiente de o complexi- 
tate extraordinară; ajunge să fie 
dat ca exemplu zborul insec- 
telor, veritabilă capodoperă de 
inginerie naturală, sau liliacul 
care foloseşte sonarul pentru 
evitarea obstacolelor, coor- 
donând admirabil intrările prin 
simţuri cu ieşirile prin muşchii 
ce mişcă aripile. 

Dualitatea dintre inteligența 
conştientă şi cea subconştientă 
este susținută şi de diviziunea 
creierului în două emisfere: 
emisfera stângă - dedicată 
logicii, raţiunii, cantitativului, pre- 
ciziei, înclinată spre matematici 
etc. - şi emisfera dreaptă - dedi- 
cată visării, intuitivului, calitativu- 
lui, înclinată spre arte etc. 

Un grup din ce în ce mai mare 
de observatori şi experţi împăr- 
tăşesc opinia că abordarea ideală a 
problemelor legate de percepere nu 
este cea “simbolică”, ci prin “inter- 
conectare”. Conceptul interco- 
nectării este inspirat direct din neu- 
rofiziologia creierului animal şi, în 
particular, a celui uman; din acest 
motiv în numărul viitor vor fi sublini- 
ate câteva caracteristici fundamen- 
tale ale creierului uman, ca punct 
de pornire pentru abordarea noţiunii 
de “interconectare”. 


Dr. ing. DAN FODOR, 
Universitatea Politehnica 
Bucureşti 

prezentare a datelor biografice ale lui Einstein pe 

cele trei părţi ale acestui articol. Nu am făcut-o 
pentru că mi-am dorit să păstrez perfect senină ultima 
parte - aşa cum a fost, cel puţin în aparenţă şi sfârşitul 
vieţii sale. 15 - 16 ani “amestecați”, marcați de implicarea 
sa politică, dar şi de oarecum neaşteptate prezenţe în 
diverse locuri. Mă gândesc, de pildă, la speculaţiile care 
s-au făcut privind coincidenţa contractului său de 
consultanță cu marina americană, cu faimosul 
“experiment Philadelphia”, în care se vorbeşte despre 
faptul că tocmai teoria unificată a câmpului a fost cea 
care a permis imaginarea condiţiilor experimentale care 
să facă posibilă “deplasarea” în doar câteva minute a 
celebrei astăzi nave “Eldridge” între porturile Philadelphia 
şi Norfolk. Ca să nu mai vorbim despre o presupusă 
“întâlnire de taină” între doi titani - Einstein şi Bertrand 
Russell - în care s-ar fi recunoscut că teoria unificată a 
câmpului există, ar putea fi prezentată, doar că omenirea 
nu este încă pregătită pentru a o primi... 

Să trecem deci peste asemenea amănunte şi să ne 
oprim mai bine asupra câtorva comentarii privind ideea 
unificării câmpurilor şi contribuţiei lui Einstein. 

FORȚE. CÂMPURI. ENERGII 
“ Mintea mea pare să fi devenit un fel de maşină de 
măcinat legi generale dintr-o mare adunare de fapte.” 
(Sir Charles Darwin, spre sfârşitul vieţii sale) 

Ceea ce ştim astăzi este că există patru forţe 
fundamentale, responsabile de tot ce se întâmplă în 
natură: gravitația, forţa electromagnetică, forţa slabă şi 
forţa tare. Primele două erau singurele (re)cunoscute pe 
timpul lui Einstein şi sunt prea cunoscute (şi familiare) 
pentru a le mai comenta. Forţa slabă se manifestă în 
dezintegrările radioactive beta, iar cea tare este o forță 
specifică ce se exercită între particule elementare şi, în 
particular, este cea care “ţine” la un loc componentele 


mara 


P- că ar fi fost cazu! să “împart” sumara 

forța reies 
superunificată orţa mare unificată 

VISUL ULTIM (3) 
Albert Einstein 


Dont 0 Vogi ka aE 000 o vipi ati ON 
j 


(Albert Einstein, New York Times, 25 mai 1946) 


nucleului atomic. Luând ca etalon forța electromagnetică, 
forța tare este de 1 000 de ori mai intensă, iar cea slabă 
şi gravitația de 1011, respectiv 1039 ori mai puțin intense. 
In tabelul de mai jos prezentăm o schemă a “istoriei” 
apariției acestor forțe. 

Din această schemă reiese foarte simplu şi clar 
semnificaţia unificării forţelor: refacerea începutului. Dacă 
ne imaginăm călătorind înapoi în timp, vom vedea cum, 
rând pe rând, viaţa, apoi corpurile astronomice, atomii, 
nucleele, particulele elementare dispar şi, tot pe rând, 
dispare câte o pereche de forţe, acestea fiind înlocuite cu 
una nouă, unificate în ea, caracterizată de particule noi, 
trăind şi ele până la următoarea unificare, şi aşa mai 
departe, până în momentul iniţia! al Big Bang-ului lui 
George Gamow, când forţa căreia i-am spus 
“superunificată” este atotstăpânitoare, curbând în egală 
măsură spaţiul şi timpul. Pentru Einstein însă lucrurile 
stăteau puţin diferit. 

În primul rând, pentru el existau doar două forţe 
(celelalte au “apărut” în fizică după 1935, când marele 
fizician japonez H.Yukawa a elaborat teoria forţelor 
nucleare). Dorinţa lui, prezentată simplificat, era să 
elaboreze o formulă unică, în care ambele să fie 
cuprinse. De ce? Poate pentru că, pe de o parte, există 
un yechi vis al oamenilor de a reduce totul şi orice la un 
singur principiu, din care toate să se desfăşoare simplu şi 
armonios, permiţându-ne să înţelegem lumea. Poate că 
este o greşeală “metodologică” (gânditori de talia Sf. 
Toma D'Acquino au fost de părere că există mai multe 
porţi, fiecare cu cheia sa, şi noi trebuie să găsim toate 
aceste chei!). Poate că este vorba despre vechea 
“comoditate” a oamenilor, mari doritori de simplificări şi 
economie de acţiune şi gândire. Sau poate că păstrăm 
genetic imprimată în noi matricea unică din care am fost 
creaţi, din care ne-am diversificat şi la care, conştient sau 
nu, tindem să ne întoarcem. Şi la el a mai fost ceva: chiar 
şi din această atât de “înghesuită” prezentare a operei lui 

forţa tare 
forţa electromagnetică 

Einstein, chiar şi din simpla lectură a principalelor etape 
ale vieţii sale, se observă că de cele mai multe ori el a 
încercat să-şi “extindă” teoriile pentru a le face să 
cuprindă noi fenomene şi, nu în ultimul rând, pentru a le 
da o expresie estetică superioară. Teoria unificată este 
astfel o încercare de a lărgi şi completa cadrul teoriei 
generale a relativităţii (TRG). De ce ? Teoria specială a 
fost extinsă pentru a acomoda gravitația şi astfel a apărut 
TRG. A avut intuiţia de geniu de a “înlocui”, din punct de 
vedere matematic, gravitația cu curbura spaţiului, ceea ce 
a făcut posibil ca rezultate care erau doar aproximaţii să 
poată fi deduse riguros. Simplificând şi mai mult lucrurile, 
TRG a adus două contribuţii cu totul aparte: a eliminat 
existenţa unor sisteme de coordonate privilegiate, în 
sensul că numai în ele ar fi fost valabile legile naturii 
(sistemele inerţiale) şi a “dedus” gravitația dintr-o 
proprietate geometrică. Mai exista însă o forță: 
electromagnetismul. Trebuia deci mers până la capăt şi 
găsită metoda de a o deduce şi pe ea în acelaşi fel. 
Aceasta este căutarea einsteiniană a unificării gravitaţiei 
cu electromagnetismul, încercare ce mai avea un aspect 
de o remarcabilă semnificaţie: ea urma să unifice şi 
relativitatea cu mecanica cuantică, dând astfel o 
posibilitate de a elimina “arbitrariul” raţionamentelor 
probabilistice, inerente mecanicii cuantice, care îi 
produceau lui Einstein atâta insatisfacţie. Nu a reuşit sau 
cel puţin aşa gândim la ora actuală. Oricum, această 
ultimă aventură a lui Einstein reprezintă o mare lecţie, 
căci este una din puţinele care ne permite cu adevărat să 
“intrăm” în laboratorul secret de creaţie al unui mare 
gânditor şi să-i urmărim încercările, ezitările, înfrângerile - 
aparente - şi înțelegerile finale. lată, foarte pe scurt, 
principalele sale etape. 

1925 - Prima “fabricare” a unei teorii unificate şi 
exprimarea publică a unui mare optimism: “După 
încercări neîntrerupte în ultimii doi ani, cred acum că am 
găsit adevărata soluţie”. 

Dar, la scurt timp, în 1927, declară că “în urma unor 
numeroase nereuşite, am ajuns la convingerea că 
această cale (Weyl - Eddington - Einstein) nu ne duce 
mai aproape de adevăr”. Aşa că, în acelaşi an, se 
reîntoarce la modelul cu cinci dimensiuni al lui Kaluza şi 
Klein, al unei lumi cilindrice, un model matematic de 
unificare care îl precedase. 

1933 - Deşi cu 16 ani mai devreme îi atrăgea 
atenţia aceluiaşi mare matematician Felix Klein asupra 
pericolului supraestimării argumentelor formale, de data 
aceasta îşi exprimă convingerea privind posibilitatea ca 
prin construcţii pur matematice să se poată descoperi 
concepte fizice şi legile care le leagă între ele. 

1945 -În toţi aceşti ani, deşi nu a neglijat nici alte 
capitole ale fizicii, el nu a părăsit niciodată ideea unificării. 
De acum însă şi până la sfârşitul vieţii, aceasta îl va 
preocupa aproape în exclusivitate. Cu toate acestea nu 
va reuşi nici deducerea ecuaţiilor lui Maxwell din 
formulele relativităţii generale (ceea ce ar fi constituit 
dovada peremptorie a succesului unificării), nici găsirea 
unui cadru comun pentru relativitate şi mecanica 
cuantică. (El afirma de altfel în 1953, într-o carte dedicată 
lui Louis de Broglie, cel care a formulat principiul 
dualismului undă-corpuscul, că eforturile de completare a 
TRG se datorează în parte presupunerii că o asemenea 
teorie a câmpului ar putea furniza cheia pentru o teorie 
cuantică mai completă.) 

Poate avea dreptate alt mare fizician, Wolfgang Pauli, 
cel care îl interpretase pe Mephisto într-o istorică 
“montare” (în 1932) a nemuritorului Faust al lui Goethe, 


jucat de fizicienii de la celebrul institut al lui Niels Bohr de 
la Copenhaga: “ceea ce Dumnezeu a despărţit, omul să 
nu unească !” Poate că nici “unificările” reuşite de fizica 
de astăzi nu sunt cele ce trebuie. Oricum, rămân 
cuvintele lui Einstein din ultima sa schiţă autobiografică, 
scrisă în martie 1955, cam cu o lună înainte de a muri, 
reluând cuvintele spuse cu atâţia ani înainte de un alt 
mare german, Lessing: “aspiraţia spre adevăr este mai 
prețioasă decât posesia sigură a acestuia”. 


COROLAR 


Er glânzt uns vor, wie ein Komet entschwindend 
Unendlich Licht mit seinem Licht verbindend 

(El peste noi revarsă, ca o cometă ce ne părăseşte 
Fără sfârşit lumină, ce cu lumina lui se împleteşte) 
(Johann Wolfgang von Goethe: "Epilog zu Schillers 
der Glocke”) 


Fest gemauert in der Erden 

Steht die Form, aus Lehm gebrannt 
(Adânc zidită în Pământ 

Şade forma, arsă-n lut) 

(Friedrich Schiller: “Das Lied von 
Glocke”) 


Am pus alături, ca ultim moto la această ultimă parte a 
serialului pe care revista Știință şi tehnică l-a dedicat lui 
Newton, Faraday şi Einstein, ultimele două versuri din 
poezia lui Goethe, recitată, cum vă aduceţi aminte, la 
moartea lui Einstein şi primele două versuri ale poemului 
lui Schiller. Geniu şi el, Goethe este cald, omenesc, se 
pleacă în faţa unui alt geniu, pe care a avut privilegiul de 
a-l avea prieten, şi îl omagiază. Cu aceeaşi reverență cu 
care şi noi, oamenii obişnuiţi, primim moştenirea marilor 
înaintaşi. Schiller însă face să scânteieze în aceste 
versuri - ca toţi marii creatori în opera lor, ca Newton, 
Faraday sau Einstein - comoara intuită dincolo de 
aparenţe şi a cărei prezenţă ne-o semnalează. lar noi? 

Noi, dacă nu vom părăsi niciodată camera, casa, 
oraşul, ţara, lumea în care locuim în timpul vremelnicei 
noastre treceri pe faţa acestui Pământ, dacă nu ne vom 
ridica deasupra lor, pentru a câştiga distanţa necesară 
unei viziuni mai largi şi, de ce nu, mai obiective, nu vom 
şti niciodată cât sunt de frumoase toate acestea şi cât de 
mult noroc am avut că ne-a fost dat să fim găzduiţi de ele. 

Dacă acceptăm o viaţă întreagă să fim prizonierii unui 
sistem închis, nu vom avea nici măcar şansa de a putea 
cunoaşte acel sistem. Vom fi petrecut o viaţă ca şi eroul 
lui Kafka din “In faţa legii”, rămas să moară în faţa unei 
porţi, care i-a fost închisă pentru simplul fapt că nici 
măcar nu a încercat să o deschidă. Pentru a afla doar 
când era mult prea târziu că de fapt acea poartă fusese 
deschisă numai pentru el. Rămânem prizonierii unui fel 
de teoreme a lui Gödel şi ne vom lupta mereu cu tot felul 
de aserţiuni, de modele, de idei, de teorii, despre care nu 
vom avea cum să ştim dacă sunt adevărate sau false, 
pentru că nu am găsit (şi nici măcar n-am căutat) o 
posibilă cale de a ieşi din sistem şi de a-l contempla din 
afară, cu toate imperfecţiunile sale care, oricum, nu-i 
afectează cu nimic măreţia. 

Ştiinţa noastră, oricare ar fi ea, va putea desigur 
merge mai departe, chiar şi fără ca noi să intuim legătura 
subtilă a descoperirilor sale, mari sau mici, a micilor sau 
marilor progrese în înţelegere şi explicare. Insă riscă să 
rămână o simplă colecţie de date (şi, vor spune unii, nici 
măcar nu este vreo tragedie aici), dar nimic altceva. 
Pentru că ne-am limitat la a o vedea în afara istoriei sale. 

lar, în afara istoriei sale, nu se poate concepe, oricare 
ar fi ea, nici o ştiinţă. 

ANDREI DOROBANŢU 

această tehnică a seducţiei atunci când se întâlneşte cu 

un bărbat. Cu toate că nu este foarte atractivă, ea 
cunoaşte semnificaţia cuvintelor Katherinei Hepburn: “o 
femeie adevărată ştie mai multe despre bărbaţi decât 
frumuseţea pe care le-o oferă“.-.Folosindu-se de puterea 
seducţiei, Jessica avea avantajul ca la întâlnirile unde 
participa să stârnească interesul, mai ales când privea un 
bărbat plăcut. Se aranja încetişor pe tocurile ei înalte în timp 
ce privea drept în ochi pe bărbatul care o interesa. Jessica 
ştie că bărbatul prudent, mai precaut, este mai greu de 
cucerit. Îşi schimbă privirea când el o priveşte direct, apoi, în 
timp ce el îşi retrage privirea, ea foloseşte această secundă 
pentru a-l fixa cu coada ochiului, fără să-l copleşească. 

Gândind astfel despre ea însăşi şi având acea naturaleţe 
senzuală, Jessica degajă un adevărat magnetism seducător. 
Peg Bracken, în cartea sa, publicată în 1969, / Hate to Cook 
Book, semnalează şi explică marea diferenţă dintre o privire 
elegantă, distinsă şi cea încărcată de senzualitate: “Privirea 
asta sălbatică, agresivă, atrage multe femei, însă nu şi pe 
bărbaţi.“ Jessica mai adăuga înfățișării ei atractive şi alte 
elemente: nu purta sutien sau pantaloni. Ea ştia că bărbaţii 
pot intui corpul dezbrăcat al unei femei, cu toate veşmintele 
pe care le poartă. Şansa ei a fost descoperirea acestui mod 
de a fi al unei femei. 

Jessica îşi lăsa părul castaniu să se reverse pe umeri 
într-un mod extrem de seducător şi, mai mult decât atât, 
mişcările uşoare ale picioarelor ei stârneau interesul celorlalți. 
“Bărbatul se topeşte“, s-ar putea spune, în prezenţa ei. 

Privind mai în profunzime acest lucru, devine evident că o 
seducţie pozitivă necesită înțelegerea nevoilor/trebuinţelor 
celuilalt. Doar aşa ar putea să ofere un beneficiu mutual al 
plăcerii. De aceea, întotdeauna ar trebui să ne punem în locul 
celuilalt. Numai astfel vom putea simţi că beneficiul este al 
ambelor părţi. Mai mult decât atât, manipularea joacă un rol 
central pe scena seducţiei. Este foarte important să 
determinăm ce tip de personalitate, ce caracteristici ale 
personalităţii trebuie corelate şi angajate în acest fenomen. 
Când aceste aspecte specifice unei persoane sunt afişate, 
expuse, atunci şi atracţia va stimula şi iniţia jocul magnetic al 
seducţiei. 

Însă nu neapărat cea mai drăguță, încântătoare, frumoasă 
sau bogată persoană poate fi şi cea mai senzuală. 
Dimpotrivă, există un privilegiu unic, individual şi pozitiv, care 
creează un astfel de sentiment, o disponibilitate personală. 

Cele mai fascinante persoane sunt atractive pentru că 
posedă echilibru emoţional şi sunt realiste. Atracția lor este 
datorată trăirilor pozitive şi unei bune imagini despre sine şi 
despre proiectele de viaţă. Acceptându-ne aşa cum suntem, 
pe noi înşine, dar şi pe ceilalți, din punctul de vedere al 
trăirilor emoţionale libere, necenzurate şi realiste, în mod 
automat, devenim atractivi. Trăind alături de celelalte 
persoane, este esenţial să le arătăm că suntem seducători. 

Un alt beneficiu al stăpânirii artei de a seduce este acela 
că ea poate fi folosită în scopul realizării unor relaţii dorite, de 
ispitire a persoanelor pe care vrem să le cunoaştem, să le 
întâlnim. In acest mod, seducţia devine o metodă activă de 
orientare a vieţii dumneavoastră, pentru a decide când să fiţi 
şi când să nu fiţi seducător (seducătoare). 

Există avantaje sau dezavantaje ale seducţiei? Depinde 
de abilitatea cu care folosiţi arta seducţiei. Adevărata 
recompensă a seducţiei nu este neapărat obţinerea 
beneficiilor materiale, sexuale sau împlinirea altor dorinţe, 
deşi pentru cei mai mulţi dintre noi se rezumă cam la aceste 
lucruri. 

Chiar şi în cazul seducţiei de natură sexuală, răsplata este 
relaţionarea. Aceasta este o formă de a da sau de a primi 
atenţie, dragoste ori suferinţă. Ea este un întreg proces de 


į essica ştie că este o femeie senzuală şi foloseşte eficient 


SEDUCȚA 


implicare în ceea ce se numeşte realizarea plăcerii, fiind 
fundamentul procesului pe care îl va explora această carte. 
Cercetând aceste zone ale sexului, puterii, faimei sau plăcerii, 
putem descifra mecanismele seducţiei, folosindu-le pentru noi 
sau pentru ceilalţi în scopul de a-i influenţa. 

Într-adevăr, fiecare dintre noi are posibilitatea să seducă 
pe cineva pe care-l doreşte, dacă foloseşte armele potrivite. 
Mai mult, acestea pot să vă fie utile în mai multe scopuri, nu 
numai în dragoste, ci şi când vreţi să obţineţi câştiguri 
materiale sau, pur şi simplu, să aveţi succes deplin. 


Răspunsul seducţiei 


Seducţia ia forma unui “ceva“ plăcut sau misterios. În 
spatele flirturilor, privirilor furişe sau promisiunilor există un 
potenţial de împlinire a unei realităţi sau a unei necesităţi 
create. Nimeni nu poate fi sedus dacă nu doreşte acest lucru. 

Folosirea corectă a acestei arte înseamnă, de fapt, 
dezvăluirea dorinţei, fără a deveni prea analitici în legătură cu 
principiul plăcerii. Dr. Alex Comfort spunea: “O scurtă teorie 
despre sex este mult mai interesantă, mai comprehensibilă şi 
mai puţin penibilă... pentru că ce este prea mult strică, mai 
ales dacă vă însuşiţi această perspectivă şi deveniți un 
spectator al propriului dumneavoastră spectacol”. 

Audienţa de care se bucură un om politic depinde mult de 
mecanismele seducţiei. Miniştri, politicieni, oameni de afaceri 
etc., cu toţii folosesc armele seducţiei prin mesaje nonverbale. 
Nici una din aceste profesii nu foloseşte stereotipiile omului 
obişnuit. Limbajul corpului, debitul verbal şi, în general, 
intensitatea vorbirii, ne atrage sau ne respinge. Figurile 
politice carismatice, cum ar fi J.F. Kennedy, ne-au demonstrat 
existenţa unui magnetism personal extrem de puternic, în 
timp ce alte personalităţi suit mai puţin prezentabile, 
exemplul tipic fiind cel al lui Richard M. Nixon. 

In general, personalităţile populare, iubite de public, 
câştigă admiraţia învățând din experienţa fiecărei zile, 
adaptându-se la fiecare situaţie. Ei ştiu să se prezinte, iar 
cei din jurul lor reacţionează pozitiv. Au deprins abilităţile de 
a privi, de a vorbi, de a se mişca şi tocmai de aceea sunt 
răsplătiți. În fiecare zi suntem seduşi măcar de o persoană, 
care, la rândul ei, este atrasă de o alta. 

Trăim într-o societate a seducţiei, în care agenţiile de 
publicitate investesc şi câştigă milioane de dolari, cerând 
consumatorilor încrederea lor şi înţelegerea faptului că ei au 
nevoie, într-adevăr, de detergenţi, deodorante, parfumuri 
speciale etc. Chiar şi în alegerea partenerului de cuplu 
răspundem cu un anumit tip de seducţie, care va contura, va 
modela şi influenţa întregul nostru viitor. Toată Viaţa noastră 
este influenţată de universul seducţiei, care, în anumite 
circumstanţe, devine o orientare sau tendinţă, devine un 
mod de a ne câştiga prieteni şi beneficii. 

Seducţia nu trebuie să fie văzută într-o manieră 
negativă. Ea este elementul de bază în fiecare tip de 
interacţiune. Dacă pierdem din vedere acest lucru, este ca şi 
cum am neglija şansa de a ne înarma cu o motivaţie de 
influenţă. Înțelegerea acestui motiv necesită pătrunderea în 
alte sfere emoţionale ale semenilor; ea solicită efort şi 
atenţie privind sentimentele unei alte persoane. În mod 
asemănător, a lăsa pe cineva să intre în viața 
dumneavoastră implică o evaluare atentă a acestei 
persoane. 

Rezultatele prezentate în această carte clarifică şi 

anticipează comportamentul implicat în orice modalitate de 
a atrage şi interacţiona cu o anumită persoană. Vom vedea 
că este posibil să precizăm dacă o persoană este senzuală 
şi ce tip de comportament sexual desfăşoară în fiecare 
relaţie cu ceilalţi. Poate că este şi o soluţie de a înlătura 
tristeţea şi solitudinea cunoscând detaliile nonverbale ale 
seducţiei. 

Există şi alte indicii grăitoare ale coeficientului de 
seducţie al unei persoane. Unul dintre acestea, suficient de 
evident, este succesul. El poate fi privit sub mai multe 
aspecte, fără a-l reduce doar la mecanismul atracției 


Dr. Timothy D. Wren 

interpersonale. Este uşor de înțeles că bărbatul sau femeia 
împlinit(ă), maturizat(ă) afectiv este de obicei mult mai 
dorit(ă). În general, învingătorii sunt atractivi, seducători, iar 
cei care pierd sau timizii nu vor avea această şansă. Ei n-ar 
trebui însă să dispere pentru că există, oricum, măcar o 
posibilitate de a câştiga cândva jocul seducţiei. 

Există persoane cărora le este teamă de succes. Ele 
luptă din răsputeri împotriva eşecului şi fac foarte bine. Dar 
nici o pierdere sau succes nu are constanţă, ele există 
accidental şi le putem influența. “Avem puterea de a modela 
această tendinţă“, spune Richard Bach în /lussions, 
continuând: “În fiecare din noi există forţa de a consimţi să 
fim echilibraţi sau dezechilibraţi, să fim bogaţi sau săraci, să 
fim liberi sau încătuşaţi.“ 

Există un scop pentru fiecare dintre acestea, iar 
realizarea lui duce la atragerea altor persoane care au 
acelaşi scop. Alegerea drumului către succes (de la sex 
până la supravieţuire) sau către nereuşită poate fi realizată 
cu multe eforturi şi extrem de diferit. Atunci ne punem 


întrebarea: de ce aştepăm să urmăm calea celui care 
doreşte doar să călătorească? 

A obţine ce-ţi doreşti va deveni cândva posibil. Mulţi 
oameni se limitează doar la sistemul lor de valori şi, chiar 
dacă suferă, nu au capacitatea de a ieşi din cadrul lui. De 
ce? Oare nu este mai bine să ne modificăm imaginea 
despre noi pentru a avea posibilitatea de a obţine 
beneficiul dorit? 

Acest lucru îl puteţi începe chiar acum! Dacă vă 
implicaţi în jocul seducţiei, este necesar să atingeţi acest 
scop, al beneficiului. 


Mecanismele seducţiei 


Ne întrebăm uneori: de ce unii atrag cu succes 
persoanele de sex opus, în timp ce alţii nu reuşesc? Acest 
lucru pare să demonstreze că anumite persoane nu privesc 
întotdeauna seducător, că se pot mişca şi într-o cameră 
aglomerată, că pot să-şi observe partenerii şi că pot forma un 
cuplu. 

Ar trebui să existe o formulă secretă?! Într-adevăr, există 
o adevărată artă care pare să aparţină acestor persoane 
senzuale, dar, fără îndoială, mai e şi altceva. Ce anume? 

Seducţia este un proces în care o persoană doreşte să 
ofere ceva indirect sau să obţină ceva de la o altă persoană. 
Din această perspectivă, ea poate fi privită ca şi cum noi am fi 
seduşi zilnic, chiar dacă suntem conştienţi sau nu de asta. 
Ambalajele frumos colorate şi strălucitoare de pe rafturile unui 
supermarket ne fac să întoarcem capul după ele, ne 
stimulează dorinţele, asemenea reclamelor luminoase care 
ne fac cu ochiul în drum spre casă. Reclamele publicitare ne 
pot convinge, uneori, să cumpărăm săpunul, maşinile, 
jucăriile, băutura şi orice lucru care poate fi ambalat şi expus 
consumatorului şi care exercită un anumit tip de atracţie. La 
fel şi oamenii, prin acţiunile lor, pot să “consume” sau să fie 
“consumaţi”, să atragă sau să fie seduşi. 

Examinată mai în profunzime, seducţia are semnificaţia 
unui tabu şi, de obicei, este tratată ca un lucru interzis. 
Aceasta o face să rămână legată de domeniul pornografiei, 
ca şi sexul (în mentalitatea victoriană), ca şi cum nu ar fi un 
domeniu specific al cunoaşterii umane, al trăirilor. Ea trebuie 
să fie pusă în discuţie şi, mai mult, să fie învățată. In unele 
universităţi se predau cursuri despre procesele seducţiei. 

Ne punem deci din nou întrebarea: cum poate fi eliminat 
un astfel de subiect în societatea actuală? Seducţia este încă 
privită ca un lucru negativ. Dacă primeşte semnificaţia de 
“sexy“, este bine, însă dacă se face afirmaţia de 
“seducătoare“ sau “seducător”, atunci nu s-ar contura decât 
obiectul seducţiei. Acestea nu ar fi decât etichetări false. 
Oricum, cei mai mulţi dintre noi nu cunosc utilitatea acestor 
caracteristici ale personalităţii umane. 

Seducţia nu este nici bună, nici rea; ea este, pur şi simplu, 
o componentă a vieţii. În sens pozitiv, asupra căruia ne vom 
concentra mai mult atenţia, seducţia implică oferirea a ceea 
ce este deja dorit sau stimularea dorinţei într-un mod cât mai 
benefic pentru fiecare parte (cel sedus şi seducătorul). 

După ani de cercetare privind rolul seducţiei în publicitate, 
finanţe şi relaţii umane, se pare că m-am autosedus pentru a 
desăvârşi această carte. Acesta este mecanismul care 
permite cuiva să realizeze ceva. Lucrarea examinează 
aspectele majore ale seducţiei într-o societate şi, de ce nu, o 
societate cu potenţial seducător. Citind această carte veţi 
putea dezvolta arta seducţiei, evitând potenţialele capcane. 


Dr. TIMOTHY D. WREN 


Volumul “Seducția”, autor: dr. Timothy D. Wren, din care am 
extras acest fragment, va fi editat de Societatea Ştiinţă & Tehnică. 
Dacă doriţi să-l procuraţi, adresaţi-vă redacției. 

fericit şi multă sănătate animalelor dragi. Trecerea 

unui an reprezintă, de regulă, şi momentul unui 
bilanţ pe care îl recunoaştem sau nu. Bilanţul, pe care 
l-am făcut, apreciat în principal după numărul mare de 
scrisori primite, îmi arată că nu am reuşit să răspund la 
toate întrebările puse de cititori în anul care a trecut. O 
problemă pe care o ridică cei mai mulţi cititori este cea 
a animalelor fără stăpân, care, cu toate măsurile 
preconizate, parcă sunt din ce în ce mai numeroase, 
spre durerea celor care le iubesc şi spre supărarea 
celor care le detestă. Ceea ce am propus în această 
rubrică, alături de alţi iubitori de animale, şi anume 
sterilizarea tuturor animalelor fără stăpân, mi s-a părut 
la un moment dat imposibilă, dar se pare că poate fi 
făcută. Dacă aşteptăm ca primăria sau diferite 
organizaţii guvernamentale sau neguvernamentale să 
rezolve problema, vor mai trece ani mulţi. Pe vremea 
când câinii locuiau în curţile oamenilor reproducţia lor 
era controlată. Fiecare om cu bun simţ ştia că nu 
trebuie să-şi împerecheze căţeaua la fiecare ciclu, iar 
atunci când avea pui, aceştia erau suprimaţi în 
majoritate, fiind lăsaţi în viaţă doi-trei masculi, aşa încât 
populaţia canină era relativ staţionară. 

De când câinii au ajuns în stradă, ei se reproduc de 
două ori pe an şi nimeni nu suprimă puii. Eu sunt de 
părere că toată populaţia, în special asociaţiile de 
locatari, trebuie să se ocupe de sterilizarea câinilor, 
femele şi masculi. Operația nu mai incumbă riscuri, 
important este ca animalul să fie luat în braţe de un om 
care îl cunoaşte, să fie suit într-o maşină şi dus la 


C ititorilor rubricii Ghid veterinar le urez un An Nou 

medicul veterinar. În București funcționează 53 de 
cabinete veterinare particulare, o clinică veterinară de 
stat, şase dispensare veterinare de stat şi o facultate 
de medicină veterinară, instituţii unde se pot face 
aceste operaţii. 

Ideea de a chema serviciul de ecarisaj să ridice 
câinii nu este deloc bună pentru că laţul hingherului 
este tot laţ, chiar dacă acum arată ca un tub flexibil 
acoperit cu burete. Numai cine a văzut groaza din ochii 
unui câine prins cu laţul poate înţelege de ce mă opun 
cu vehemenţă acestui mod de rezolvare a problemei. 
Câinele are încredere în omul care îl hrăneşte şi 
transportul lui la doctor de regulă nu ridică probleme. 
Cred că locatarii unui bloc pot plăti pentru castrarea 
măcar a două căţele; s-ar mai adăuga o sumă infimă la 
cheltuielile de întreţinere. Insă faptele bune se fac greu; 
probabil că este mult mai uşor să dai un telefon să 

chemi hingherii. Dar se pare, şi firesc este să fie aşa, 
că nici hingherii nu vor mai veni gratuit; ei vor percepe 
taxe substanţiale. În concluzie, eu pledez pentru 
mobilizarea tuturor oamenilor disponibili în primul rând 
sufleteşte să participe la acest efort pentru că toate 
animalele au dreptul la viaţă şi la o viaţă decentă. 

O altă problemă la care nu am răspuns în anul care 
a trecut se situează la polul opus în raport cu prima 
chestiune tratată. Este vorba de obezitate, acest flagel 
al omenirii civilizate şi al animalelor de apartament. Din 
ce în ce mai mulţi oameni şi din ce în ce mai multe 
animale care duc o “viaţă omenească” suferă de 
obezitate. De cele mai multe ori, obezitatea se produce 
datorită unui mod eronat de a ne manifesta iubirea faţă 
de animale oferindu-le o alimentaţie abundentă şi 
bogată în dulciuri şi grăsimi. 

Este bine să ştiţi că obezitatea este o stare 
patologică şi că trebuie tratată de medic. Pe lângă 


Greutatea ideală ponire câteva rase a 


prin similitudine de talie, și pentru câini 
fără rasă (după dr. Philippe Dewally): 


O Ciobănesc german 27-39 kg 


U Boxer 28-32 kg 
a Colley 23-34 kg 
U Doberman 30-32 kg 
U Labrador 25-34 kg 
U Rottweiller 32-45kg 
U Setter 30 kg 
U Dalmaţian 21 kg 
O Husky 18-22kg 
U Beagle 8-14 kg 
U Cocker 12-15 kg 
U Scottish terrier 8-10 kg 
U Teckel 6-9 kg 
U Chihuahua 1-3 kg 


supraalimentaţie, ea mai are drept cauze un 
metabolism anormal al țesutului adipos şi dereglări 
hormonale (pancreas, glandă tiroidă, suprarenale etc.). 
Câinele dumneavoastră este obez atunci când 
depăşeşte greutatea ideală cu 15-20%. La naştere, 
cantitatea de grăsime în organism este de 1-2%, la 
înţărcare de 10-15%, la 1 an de 20%, iar la câinii de 8- 
12 ani de 30%. La câinii în vârstă la apariţia obezității 
concură şi lipsa de mişcare şi uneori castrarea. Unele 
rase, cum ar fi Beagle, Teckel, Labrador, sunt 
predispuse la obezitate. Obezitatea are consecinţe 
nefaste asupra sănătăţii animalului: favorizează bolile 
coloanei vertebrale (hernia de disc, artroza), 
hipertensiunea arterială, diminuarea apărării imunitare 
împotriva virusurilor şi bacteriilor. După dr. J. W. Crane, 
într-o oră de mers în pas vioi se consumă 75 de calorii. 
Făcând o oră de mişcare pe zi, într-un an se pierd 3,5 
kg de ţesut adipos. În toate cazurile de obezitate 
trebuie să vă adresaţi medicului, care vă va prescrie o 
reducere treptată a raţiei, introducerea de legume puţin 
hrănitoare, dar care dau o senzaţie de saţietate şi în 
plus tratează şi constipaţia prezentă la câinii de 
apartament. Aceste legume sunt: fasolea verde, salata, 
varza, morcovii, guliile. Alimentaţia cu hrană industrială 
dietetică hipocalorică dă întotdeauna bune rezultate. 
Câinele trebuie să facă în mod regulat exerciţiu fizic; 
înotul, de exemplu, este benefic pentru prevenirea 
bolilor de coloană şi articulare. 

Se vor suspenda total dulciurile, grăsimea, 
făinoasele, alunele. 

După dr. Marc Veiliy, 70% din câinii obezi aparţin 
proprietarilor obezi care au depăşit 50 de ani. Deci 
atenţie, dumneavoastră şi câinele dumneavoastră 
trebuie să vă cântăriţi o dată pe lună! 


Dr. RUXANDRA NICOLESCU 


ASTĂ 


Posta rubricii 


Marin Popescu, din Ploieşti, ne întreabă dacă este 
obligatoriu ca o pisică să facă pui măcar o dată înainte de a fi 
castrată. Este o întrebare ce ne-a fost pusă de foarte mulţi cititori 
atât pentru căţele, cât mai ales pentru pisici. Această primă şi 
unică naştere nu este deloc necesară înainte de operaţie. 
Castrarea se poate face începând din momentul în care 
organismul a ajuns la maturitatea corporală, care este un pic mai 
târzie decât maturitatea sexuală, deci primul ciclu. In multe țări 


Eugen Popescu doreşte un câine Ciobănesc german şi ne 
întreabă dacă un animal din această rasă trăi în curte. 
Ciobănescul german este un câine foarte bine adaptat la 
intemperii, dar nu este bine să cumperi un pui iarna şi să- pui 
direct în curte. El trebuie să se adapteze treptat la 
mediului ambiant. Părul lui se va dezvolta foarte bine dacă va sta 
afară, pe măsură ce vremea se răceşte, treptat. În ceea ce 
priveşte Dobermanul, în nici un caz nu se poate creşte în curte, 
Chiar dacă unii o fac. Dobermanului ţinut în frig îi va creşte un 
păr gros şi lung, ceea ce nu este caracteristic rasei. 

Chelidonium majus L. 


ROSTOPASCA 
(Chelidonium majus L) 

Cunoscută şi sub denumirea populară de iarbă de 
negi sau negelariță, rostopasca este una dintre cele mai 
vechi plante medicinale utilizate în zona noastră 
geografică. Denumirea ei științifică, care derivă din limba 
greacă, înseamnă “iarba rândunicii” deoarece ea înflo- 
reşte prima dată la venirea rândunicilor, iar a doua oară la 
plecarea lor. Este uşor de recunoscut: în momentul în 
care se rupe o frunză sau o ramură, imediat musteşte un 
suc galben, care în contact cu aerul devine portocaliu, 
apoi brun-portocaliu. Este singura specie din flora ţării 
noastre care are latex galben-portocaliu. 

Toate părțile plantei conţin alcaloizi din grupa naftofe- 

: chelidonina, homo şi oxichelidonina, cheleritri- 
na şi sanguinarina; alcaloizi din grupa berberinei şi proto- 
berberinei; alcaloizi din grupa protopinei; cantităţi mici de 
berberină şi sparteină; rezine; ulei volatil; substanţe de 
natură flavonoidică; saponozide etc. Deci o compoziţie 
chimică extrem de complexă. 

Chelidonina şi homochelidonina au acţiune 
asemănătoare morfinei, inducând efecte narcotice şi se- 
dative, efecte deprimante ale miocardului şi ale centrilor 
nervoşi superiori. Relaxează musculatura netedă a va- 
selor mari, în special a coronarelor, iar asupra respirației 
alcaloizii au o acţiune stimulatoare. Sanguinarina are 
acţiune excitantă asupra centrilor medulari. Cheleritrina 
coboară presiunea arterială şi stimulează peristaltismul 
intestinal şi uterine. Chelidonina diminuează 
tonusul musculaturii netede intestinale, uterine şi 


OTRĂ VURILE 
DIN PLANTE (7) 


bronhiale, având acţiune similară cu a papaverinei, dar cu 
o toxicitate mai redusă decât a acesteia. 

Substanțele active din plantă prezintă şi acţiune antibi- 
otică, iar după unele cercetări mai recente şi acţiune antitu- 
morală de tip colchicinic. Deşi cunoscută şi utilizată din 
antichitate şi până în prezent în formula diferitelor ceaiuri 
medicinale sau produse farmaceutice pentru tratamentul 
afecţiunilor hepato-biliare, colecistopatii şi în ciroza he- 
patică iniţială, utilizarea preparatelor din această specie 
prezintă şi riscuri terapeutice, în special prin supradozare. 
Doza maximă pentru 24 de ore este stabilită la 1 g plantă 
uscată. In caz de supradozare, simptomele toxice se mani- 
festă prin tulburări nervoase şi digestive (greață, vărsături, 
gastralgie, diaree), hematurie, comă, moartea survenind 
prin paralizia centrilor respiratori. Atât pulberea de plantă 
uscată, cât şi latexul sunt foarte iritante pentru ochi. 


RUSCUȚA DE PRIMĂVARĂ 
(Adonis vernalis L.) 


Având numeroase denumiri populare între care 
menţionăm buruiana calului, cocoşei, dediţei galbeni, iarbă 
de talan, spinţ, spânz galben etc., Adonis este o specie 
erbacee perenă de 10-40 cm înălţime. Partea subterană 
constă dintr-un rizom scurt şi tare de culoare brun-închis; 
tulpina aeriană, cea floriferă este dreaptă, ramificată, fără 
peri şi cu numeroase frunze penat-sectate. Florile sunt 
solitare, mari până la 8 cm în diametru, cu petale galbene- 
aurii strălucitoare, cu numeroase stamine şi pistile. 
Înflorește în lunile aprilie şi mai în locuri însorite, pe coaste 
abrubte, în păşuni şi fânețe uscate, preferând solurile 
calcaroase din zonele de şes şi până în cele montane şi, 
de asemenea, dealurile şi podişurile. Este o specie 
răspândită mai ales în judeţele Cluj, Bistriţa-Năsăud, Alba, 
Hunedoara, Sibiu şi Mureş, dar poate fi întâlnită şi în 
Dobrogea (jud. Tulcea) și in Oltenia. 

Părţile aeriene ale pi amei conţin glicozide cardio- 
tonice: adonitoxina, similara convalotoxinei (din Conva- 
Ilaria majalis - lăcrămioarele). Mai sunt prezenţi şi alţi 
glicozizi: adonidozidul şi adonivernozidul (ce conţine 
cimarină care, prin hidroliză, dă strofantidină). Mai 
întâlnim suponine, retine, colină, fitosteroli, acizii palmitic 
şi linoleic, vernadină etc. 

Acţiunea terapeutică principală (în preparate bine 
dozate) este cea de tip digitalic, prezentând avantajul că 
în timp nu se acumulează în organism. Sunt numeroase 
produse farmaceutice care au la bază substanţele active 
din această specie. Dar trebuie subliniat faptul că dacă se 
depăşeşte cantitatea de 1 g o dată şi 3 g pe zi (plantă 
uscată) pot surveni accidente nedorite. Acestea se 
manifestă prin accelerarea bătăilor inimii, acţiune 
asemănătoare digitalicelor, dar, datorită eliminării rapide, 
acţiunea este mult mai fugace. La doze mai mari decât 
cele indicate apar fenomenele de aritmie şi oprirea inimii 


în diastolă. 
Dr. OVIDIU BOJOR 


Se pare că Otzi, omul descoperit în Tirol în 1991, 
era italian, nu austriac, cum s-a crezut în primul 
moment. Analiza veşmintelor, făcută la Universitatea 
din Glasgow, Scoţia, a scos în evidenţă două specii de 
muşchi, Neckera complanata şi Neckera crispa. Cea 
mai apropiată localitate spre nord, în Austria, se află la 
aproximativ 40 km de locul în care a fost găsit Otzi, în 
timp ce către sud, în direcţia Italiei, nu trebuie să mergi 
mai mult de 20 km, distanţă ce putea fi străbătută în 
câteva ore, până la cea mai apropiată aşezare 
omenească, ce exista şi acum 5 000 de ani. De ce 
transporta “omul zăpezilor” muşchi? Probabil că îl 
folosea ca... hârtie igienică, consideră specialiştii, 
având în vedere faptul că în latrinele neolitice şi 
romane au fost descoperite resturi de muşchi. 


+ ps 


Consumarea soiei, se pare, ar diminua riscurile 
dezvoltării osteoporozei (diminuarea masei osoase) şi 
ar reduce manifestările menopauzei. Această acţiune 
s-ar datora hormonilor naturali, fitoestrogenii, conţinuţi 
de germenii de soia. Concluzia aparţine unor studii 
realizate timp de şase luni pe două loturi de femei, unul 
supus unui regim bogat în hormoni naturali, iar celălalt 
unui regim sărac. De altfel, s-a observat că la japoneze, 
care sunt mari consumatoare de soia (până la 100 g de 
fitoestrogeni pe zi), procentul de cancer de sân este cel 
mai scăzut de pe planetă. 


Dna Catalina Horber, Oradea 


1. Ciupercile, fiind lipsite de clorofilă, nu pot elabora 
substanţe organice cu ajutorul luminii solare, asemenea 
celorlate vegetale. Datorită acestui fapt unii le consideră 
ca făcând parte din al treilea compartiment al lumii vii. Ele 
aparţin totuşi regnului vegetal, la fel ca şi alte specii 
parazite sau saprofite. 


2. În ceea ce priveşte Amanita muscaria, ea creşte, 
într-adevăr, în pădurile de mesteacăn sau conifere, pe 
soluri acide, dar se întâlneşte şi în poieniţele în care sunt 
graminee sau alte specii caracteristice fâneţelor, unde 
ajunge sistemul radicular al copacilor. 


3. Principala substanţă toxică din Amanita muscaria 


Situat în centrul Londrei, Trocadero este cel mai 
mare parc de distracţii cu realitate virtuală acoperit. 
Localnicii şi turiştii pot vizita acum această uluitoare 
atracţie, construită în cadrul proiectului Segaworld, în 
valoare de 45 milioane £. 

Parcul dispune de 7 niveluri şi este deschis zilnic, 
între orele 10.00 şi 24.00. Potrivit previziunilor 
organizatorilor, numai în primul an de la deschidere 
Trocadero va fi vizitat de 1,75 milioane vizitatori. (LPS) 


este acidul ibotemic care, în organism, se transformă în 
muscimol ce atacă în primul rând sistemul nervos, dând 
halucinaţii şi stare de beţie. Muscarina există şi ea în 
cantităţi mici la această specie. Mai periculoasă este 
Amanita panterina care conţine aceleaşi 12 substanţe 
foarte toxice pentru om. Printre ele se află şi amanitina. 
Aceasta se găseşte în cantităţi mai mari în A. phalloides 
şi A. virosa şi în cantităţi mai mici în celelalte specii. 


4. Pericolul hibridării la ciuperci este o ipoteză. La fel 
ca şi capacitatea lor mare de absorbţie din sol a 
substanţelor radioactive, în special a cesiului şi a 
numeroaselor metale grele foarte nocive. Pentru date 
suplimentare, vă recomandăm o carte recent apărută: 
Les champignons de Edmund Garnweidner, Ed. France 
Loisirs, 123 Boulevard de Grenelle, Paris. (0.8.) 

CORSET ASISTAT 
DE CALCULATOR 


Mulajele clasice, necesare pentru realizarea corsetelor 
ortopedice, necesitau proceduri care semănau mai degrabă 
cu tortura. Imaginaţi-vă că trebuia să staţi pe vârfuri, 
supendat de braţe, sau să fiţi “lungiţi”, cu ajutorul unor 
greutăţi, pe o masă de elongaţie. Acest supliciu nu i-a lăsat 
indiferenți pe specialişti. Un grup de chirurgi, condus de 
Remi Kohler din Lyon, a pus la punct un procedeu mai puţin 
chinuitor. Încă o dată calculatorul şi-a adus contribuţia. 
Acum este suficient ca pacientul să stea nemişcat între patru 
bare verticale pe care sunt montate câte un proiector special 
şi o cameră video. Pe corpul acestuia se “desenează” în 
acest mod un caroiaj asemănător celui pe care îl puteţi 
vedea în fotografia noastră. Imaginile, obţinute cu ajutorul 
camerelor de luat vederi, sunt prelucrate de un calculator cu 
ajutorul unui program specializat. Astfel se obţine un model 
tridimensional care este suprapus peste un schelet teoretic, 
obținându-se corecţiile ortopedice necesare. Mai departe 
aceste informaţii sunt transmise unui alt calculator care 
proiectează corsetul. Cu aceste date o maşină cu comandă 
numerică poate executa într-un interval foarte scurt de timp 
mulajul unui corset mult mai confortabil decât cel obţinut prin 
metode clasice. 


FANTASTICA ASPIRINĂ 


După chirurgia prin by-pass şi angioplastie, o a treia 
metodă este astăzi disponibilă pentru restaurarea 
satisfăcătoare a circulaţiei sangvine după un infarct 
miocardic. Este vorba de o endoproteză vasculară, şi 
anume un mic resort introdus în vas pentru a împiedica 
reobstruarea sa. Conform studiului Fantastic, 
coordonat de profesorul Michel Bertrand din Lille, 
secretul succesului acestei intervenţii constă în 
administrarea aspirinei în asociere cu un alt 
anticoagulant, ticlopidina. 


CIUPERCI 
SUBMARINE 


Găsirea de resurse ener- 
getice alternative este vitală 
pentru deceniile viitoare. Solu- 
tiile, care mai de care mai 
originale, apar cu nemiluita. 
Puţine dintre ele ajung să fie 
puse în practică, datorită limi- 
tărilor tehnologice sau econo- 
mice. Un proiect cu viitorul asi- 
gurat pare a fi această “ciu- 
percă submarină” numită 
Archimedes Wave Swing, pro- 
pus de specialiştii olandezi. 
Hula deplasează dispozitivul în 
sus şi în jos, la 15 m adâncime, producându-se astfel 
8 MW energie electrică. Prima centrală de acest tip va fi 
instalată pe coastele portugheze în anul 1998. 


DEMN DE CARTEA 
RECORDURILOR 


În vara anului 1995, în podul unei case vechi din 
Horodnicul de Jos, judeţul Suceava, a fost descoperit un 
cuib de viespi cu dimensiuni puţin obişnuite: cca 60 cm 
înălţime, 40 cm la bază şi 20 cm la vârf. Anunţaţi, 
specialiştii de la Muzeul Naţional al Bucovinei şi de la 
Direcţia Muzeelor nu s-au arătat interesaţi să colecţioneze 
şi să valorifice această piesă, deşi se ştia că proprietarul 
urma să demoleze clădirea în primăvara anului 1996, 
lucru care de altfel s-a şi întâmplat. Au fost totuşi 
recuperaţi fagurii, o ingenioasă construcţie piramidală în 
trepte. (Dimitrie Olinici) 


